
Sfânta cuvioasă Sinclitichia 
(5 ianuarie) 





Sfânta cuvioasă Sinclitichia, de neam mare şi cu temere de Dumnezeu, originară 
din Alexandria nedorind să se căsătorească, a fugit din lume, nevoindu-se cu 
postul şi rugăciunea. La bătrâneţe a fost încercată cu boli, dar cu răbdare şi 
încredere în Dumnezeu le-a biruit. 

Evanghelia şi Apostolul zilei 





36. Unul din farisei L-a rugat pe lisus să mănânce cu el. Și intrând în casa 
fariseului, a şezut la masă. 

37. Și iată era în cetate o femeie păcătoasă şi aflând că şade la masă, în casa 
fariseului, a adus un alabastru cu mir. 

38. Și, stând la spate, lângă picioarele Lui, plângând, a început să ude cu 
lacrimi picioarele Lui şi cu părul capului ei le ştergea. Și săruta picioarele Lui 
şi le ungea cu mir. 

39. Și văzând, fariseul, care-L chemase, a zis în sine: Acesta, de-ar fi prooroc, 
ar şti cine e şi ce fel e femeia care se atinge de El, că este păcătoasă. 

40. Și răspunzând, lisus a zis către el: Simone, am Să-ţi spun ceva. 
Învăţătorule, spune, zise el. 

41. Un cămătar avea doi datornici. Unul era dator cu cinci sute de dinari, iar 
celălalt cu cincizeci. 

42. Dar, neavând ei cu ce să plătească, i-a iertat pe amândoi. Deci, care dintre 
ei îl va iubi mai mult? 

43. Simon, răspunzând, a zis: Socotesc că acela căruia i-a iertat mai mult. lar 
EI i-a zis: Drept ai judecat. 

44. Și întorcându-se către femeie, a zis lui Simon: Vezi pe femeia aceasta? Am 
intrat în casa ta şi apă pe picioare nu Mi-ai dat; ea însă, cu lacrimi, Mi-a udat 
picioarele şi le-a şters cu părul ei. 

45. Sărutare nu Mi-ai dat; ea însă de când am intrat, n-a încetat să-Mi sărute 
picioarele. 

46. Cu untdelemn capul Meu nu l-ai uns; ea însă cu mir Mi-a uns picioarele. 
47. De aceea îţi zic: lertate sunt păcatele ei cele multe, căci mult a iubit. lar 
cui se iartă puţin, puţin iubeşte. 

48. Şi a zis ei: lertate îţi sunt păcatele. 

49. Și au început cei ce şedeau împreună la masă să zică în sine: Cine este 
Acesta care iartă şi păcatele? 

50. Iar către femeie a zis: Credinţa ta te-a mântuit; mergi în pace. 


Apostol 





19. Căci, deşi sunt liber faţă de toţi, m-am făcut rob tuturor, ca să dobândesc 
pe cei mai mulți; 

20. Cu iudeii am fost ca un iudeu, ca să dobândesc pe iudei; cu cei de sub 
lege, ca unul de sub lege, deşi eu nu sunt sub lege, ca să dobândesc pe cei de 
sub lege; 

21. Cu cei ce n-au Legea, m-am făcut ca unul fără lege, deşi nu sunt fără 
Legea lui Dumnezeu, ci având Legea lui Hristos, ca să dobândesc pe cei ce n- 
au Legea; 

22. Cu cei slabi m-am făcut slab, ca pe cei slabi să-i dobândesc; tuturor toate 
m-am făcut, ca, în orice chip, Să mântuiesc pe unii. 

23. Dar toate le fac pentru Evanghelie, ca să fiu părtaş la ea. 

24. Nu ştiţi voi că acei care aleargă în stadion, toţi aleargă, dar numai unul ia 
premiul? Alergaţi aşa ca să-l luaţi. 

25. Și oricine se luptă se înfrânează de la toate. Şi aceia, ca să ia o cunună 
stricăcioasă, iar noi, nestricăcioasă. 

26. Eu, deci, aşa alerg, nu ca la întâmplare. Aşa mă lupt, nu ca lovind în aer, 
27.Ci îmi chinuiesc trupul meu şi îl supun robiei; ca nu cumva, altora 
propovăduind, eu însumi Să mă fac netrebnic. 

In această lună (ianuarie), ziua a cincea - Inainte prăznuirea Botezului 
Domnului. Şi cuvioasa Singlitichia (Minei) 





La Vecernie 


La Doamne strigat-am..., Stihirile (Sfinţilor mucenici Teopempt şi Teona) pe 6, 
glas 4: 


Podobie: Ca pe un viteaz... 


Pe Teona şi pe Teopempt înţelepţii să-i lăudăm; că învățăturilor lui Hristos ple- 
cându-se, şi toată închinăciunea cea necuvioasă arătat stricând, cea sfântă şi 
cinstită cu îndrăzneală a mărturisit, pe unul Domnul şi Dumnezeu înaintea feţei 
tiranilor, cu bună nădejde cinstind şi încununându-se de sus. 


Viaţa cea râvnitoare de cele de jos, şi pofta desfătării, şi strălucirea cea înflorită, 
lăsându-o ca trecătoare măriţilor, de Hristos v-aţi lipit, cu podoaba Lui cea fru- 
moasă aprinzându-vă, şi v-aţi adus ca nişte dulci mirositori trandafiri şi cu cunu- 
na nestricatei Împărăţii, prin dumnezeiască cuviinţă v-aţi încununat. 


Cei ce aţi urât lumea, mai presus de lume v-aţi arătat şi în Biserica celor întâi 
născuţi v-aţi împreunat, şi împreună cu îngerii cântaţi, cântare nestricăcioasă, 
înaintea lui Dumnezeu stând împreună, şi înşelăciunea idolilor cea fărădelege 
stricând, nebunia muncitorilor, muceniceşte aţi defăimat. 


Alte Stihiri ale cuvioasei, glas 1: 


Podobie: Ceea ce eşti bucuria cetelor cereşti şi pe pământ oamenilor tare folo- 
sitoare, prea curată Fecioară miluieşte-ne pe noi cei ce scăpăm la tine. Că 

nădejdile noastre, după Dumnezeu, întru tine le-am pus, Născătoare de Dumne- 
zeu. 


De mărirea părinţilor dorind cu adevărat, mărirea cea nestricăcioasă o ai iubit. 
Pentru aceasta depărtându-te de desfătări, trupul tău la toate durerile ţi-ai dat, şi 
acum ai luat răsplătirile durerilor, împreună cu Hristos împărăţind. 


Cela ce pe lov l-a lăsat celui ce l-a cerut, şi tu vrând să te lămureşti ca nişte aur, 
ţi-ai lăsat trupul tău să pătimească de silnicia celui rău. Pentru aceasta ruşinând 
tu pe ispititorul prin răbdarea neputinţelor, cu cununa biruinţei te-ai încununat. 


Frumoasă podoaba Mirelui Hristos poftind, şi a te face mireasă lui tu voind, cu 
toate felurile bunătăţilor prin durerile sihăstriei, pe tine te-ai împodobit. Pentru 
aceasta acum cu Dânsul, împărăţeşti întru cămara Lui. 
Slavă..., Și acum..., glas 6 
Găteşte-te lordane râule, că iată vine Hristos Dumnezeu să se boteze de la loan 
ca să sfărâme cu Dumnezeirea capetele balaurilor cele nevăzute în apele tale. 
Bucură-te, pustiul Iordanului. Munţilor săltaţi cu veselie, că vine veşnica Viaţă 
să cheme pe Adam, glasul Strigătorului strigă, o loane Mergătorule înainte: 
Gătiţi căile Domnului, şi cărările Lui drepte să le faceţi. 

La Stihoavnă 
Stihirile glas 6: 


Podobie: A treia zi ai înviat Hristoase... 


Pământule şi cele pământeşti săltaţi şi vă bucuraţi! Izvorul desfătării în râu Se 
botează, uscând curgerea răutăţii, şi izvorăşte dumnezeiască iertare. 


Stih: Pentru aceasta îmi voi aduce aminte de Tine din pământul Iordanului şi al 
Ermonului din munte mic. 


Dătător de lumină fiind lisus, netrebuindu-i să Se boteze cu trupul, intră în 
râurile Iordanului vrând să lumineze pe cei ce erau întru întuneric, prin credință 


cu osârdie să-L întâmpinăm pe EL. 


Stih: Văzutu-Te-au apele Dumnezeule, văzutu-Te-au apele şi s-au spăimântat. 

Purtând chip de rob, mergi să Te botezi Hristoase de la rob, în râurile Iordanului, 
mântuindu-ne din robia păcatului celui de demult şi sfinţindu-ne şi luminându- 
ne pe noi. 


Slavă..., Și acum..., glas 6 


Să se veselească pustiul Iordanului, şi să înflorească ca crinul; că glasul celui ce 
strigă s-a auzit într-însul: Gătiţi calea Domnului. Că Cel ce a pus munţii cu 
măsură şi văile cu cumpăna, Cel ce toate le umple ca un Dumnezeu, Se botează 
de la slugă. Început-a a sărăci Cel ce dăruieşte daruri bogate. Auzit-a Eva: Întru 
scârbe vei naşte fii. lar acum a auzit Fecioara: Bucură-te, cea plină de dar, 
Domnul este cu tine, cel ce are mare milă. 


Troparul mucenicilor, glas 4: Mucenici Tăi, Doamne, întru nevoinţele lor, cu- 
nunile nestricăciunii au dobândit de la Tine, Dumnezeul nostru. Că având tăria 
Ta, pe chinuitori au învins; zdrobit-au şi ale demonilor neputincioase îndrăzniri. 
Pentru rugăciunile lor, mântuieşte sufletele noastre, Hristoase Dumnezeule. 


Slavă..., 


Troparul cuvioasei, glas 8: Întru tine maică cu osârdie s-a mântuit cel după 
chip; că luând crucea, ai urmat lui Hristos; şi lucrând, ai învăţat să nu se uite la 
trup, că este trecător; ci să poarte grijă de suflet, de lucrul cel nemuritor. Pentru 
aceasta şi cu îngerii împreună se bucură, cuvioasă Singlitichia, duhul tău. 


Și acum..., a înainte prăznuirii, glas 4 

Intorsu-s-a oarecând râul Iordanului prin cojocul lui Elisei, înălțându-se Ilie; şi 
s-a despărțit apele într-o parte şi într-alta, şi i s-a făcut lui calea uscată ceea ce 
era udă, spre chipul Botezului cu adevărat. Prin carele noi curgerea vieţii cea 
trecătoare o trecem, Hristos s-a arătat la lordan, să sfințească apele. 


La Paverniciţă 


Cântăm Canonul, Irmosul de două ori, iar Troparele pe 6, şi pe urmă, iarăşi 
Irmosul într-amândouă stranele. 


Cântarea 1-a, glas 6 
Irmos: Pe Cela ce a acoperit cu valul mării oarecând, pe gonaciul tiran, râurile 


Iordanului ÎI ţin şi II acoperă, a mea curăţire acum curăţind omeneşte, că cu 
slavă S-a prea mărit. 

Stih: Slavă Ție Dumnezeul nostru, slavă Ţie. 


Doamne Dumnezeul meu, laudă de luminare şi cântare de prăznuire înainte voi 
cânta Ţie, Celui ce cu dumnezeieşti arătări în taină m-ai înnoit pe mine şi la 
dumnezeiască luminare m-ai ridicat. 


Sus pe Tine fiind mai înainte de veci, şi jos de curând arătat, cele mai presus de 
lume şi cele de pe pământ văzându-te Mântuitorule s-au spăimântat, şi au lăudat 
cea mai presus de cuvânt a Ta micşorare. 


Ca să umpli de slava Ta toate, pe Tine însuţi Te-ai micşorat până şi la chip de 
slugă, şi acum sub palma slugii îţi pleci capul ca o slugă, mie înnoire şi curățire 
dăruindu-mi. 


Cântarea a 3-a 


Irmos: Pe Tine Cela ce ai întemeiat pe ape tot pământul fără de ţinere, făptura 
văzându-Te cu trupul ascuns în ape, de multă spaimă s-a cuprins, strigând: Nu 
este Sfânt fără numai Tu, Doamne. 


Chipurile dumnezeieştii tale arătări mai înainte prin prooroci le-ai arătat, iar 
acum cele ascunse prin lucruri cunoscute le-ai făcut, arătând oamenilor tainele 
astăzi, dându-le înnoirea naşterii de-a doua. 


Tins-a lordanul apele ca nişte spate cu cutremur, a primi pe Ziditorul, cel ce S-a 
botezat trupeşte, şi pe toţi i-a sfințit, strigând: Nu este Sfânt afară de Tine, 
Doamne, lubitorule de oameni. 


Mare ajutor spre mântuire a dat Hristos, Botezul, celor ce cunosc dumnezeiască 
strălucirea Lui, celor ce cântă cu veselie: Nu este Sfânt afară de Tine, Doamne, 
Iubitorule de oameni. 


Cântarea a 4-a 


Irmos: Venirea Ta cea către Botez, mai înainte văzându-o Avacum, spăimân- 
tându-se a strigat: La mare, caii tăi ai adus Mântuitorule, ape multe tulburând. 


Arătându-Te cu trupul, s-a sfințit pământul, apele s-au binecuvântat, Cerul s-a 
luminat, iar neamul omenesc de amară tirania vrăjmaşului s-a izbăvit. 


După dumnezeiescul cuvânt acum Mergătorul înainte din pustie merge la Iordan, 
zicând: Pocăiţi-vă, apropiatu-s-a Impărăţia Cerurilor, chemând pe toți la dumne- 
zeiasca slavă. 

Cela ce a întors de demult marea în uscat, şi izvoare din piatră a izvorât, curățire 
de greşeli acum face, în râul Iordanului cu focul Duhului. 


Cântarea a 5-a 


Irmos: Lumina cea neînserată a dumnezeieştii arătării Tale Hristoase, celei ce s- 
a făcut spre noi pentru milostivire, Isaia văzându-o, de noapte mânecând a 
strigat: Cei luminaţi, veniți de vă spălaţi cu apă dumnezeiască şi cu Duhul ade- 
vărului, şi sufletul şi trupul vă curăţiți. 


Innoieşti pe pământeni, nou Adam făcându-te Ziditorule! Cu foc şi cu Duh, şi cu 
apă, străină a doua naştere săvârşind şi înnoire minunată, fără sfărâmare şi fără 
topituri, cu Botezul cel de Dumnezeu lucrat înnoindu-i. 


Prin Duh înnoieşti sufletele, şi prin apă sfinţeşti trupul cel alcătuit, a doua oară 
zidind pe omul cel vieţuitor, că celui de două feluri, deodată rodind leacuri de 
folos, cu înţeleaptă purtare de grijă îi aduci, ca un Doctor al trupurilor şi al 
sufletelor. 


Din cea Curată ieşind Cela ce Te-ai născut din Tatăl mai înainte de veci; la cel 
din cea stearpă ai venit, cerând ca un om Botez. Dar din apă cu taină prin Duhul 
ai făcut Mântuitorule, Biserica mult-roditoare, ceea ce era fără de fii mai înainte. 


Cântarea a 6-a 


Irmos: Cuprins a fost de frică, dar nu s-a oprit dumnezeiescul Botezător. Că 
măcar că s-a şi sfiit a se apropia iarba de foc, dar auzind: Lasă acum, a alergat, 
plinind porunca ca o slugă. Şi dumnezeiescul glas a auzit de sus, mărturisind pe 
Fiul cel mai înainte de veci. 


Scrisu-Te-ai, dar nu Te-ai supus rob, poruncilor Cezarului plecându-Te. Că 
măcar de Te-ai şi plecat de bunăvoie, mângâiere nouă celor din robie dându-ne, 
şi a1 dat dajdie de drahmă; dar pe noi cei vânduți de demult legii păcatului ne-ai 
izbăvit acum, şi moştenirii fieşti ne-ai învrednicit. 


Împărăţeşti dar nu lumeşte, Cel ce din fire eşti Împărat; că măcar că şi din 
seminţia lui David după trup născându-Te, scaunul împărăției lui Mântuitorule ai 
luat, dar veşnică stăpânie ai, împărăţind cu Tatăl mai înainte de veci pururea, şi 
în veci cu Duhul. 


Stăpânitorul lumii s-a numit şi împărat, şi celor din ape de demult; dar se 
sugrumă cu a Ta curăţire, şi se surpă în mare ca şi legheonul oarecând; iar fa- 

cerea mâinilor Tale cea robită de demult, Mântuitorule, prin puternică mâna Ta 
izbăvirii o ai învrednicit. 


Cântarea a 7-a 


Irmos: Negrăită minune! Cela ce a izbăvit în cuptor pe cuvioşii tineri din vă- 
paie, îşi pleacă creştetul şi cere Botez de la slugă, curățind pe cei ce strigă: Mân- 
tuitorule Dumnezeule, bine eşti cuvântat. 


Tăiatu-s-a râul Iordanului oarecând cu cojocul, mai înainte închipuind Botezul 
Tău, prin care se rupe haina patimilor, şi îmbrăcămintea nestricăciunii singură se 
face celor ce strigă: Mântuitorule Dumnezeule, bine eşti cuvântat. 


Fericit este râul că întru sine primind pe Făcătorul botezându-Se, s-a arătat izvor 
de apă de viaţă purtătoare, spre mântuirea noastră, celor ce cântăm: Mântuitorule 
Dumnezeule, bine eşti cuvântat. 


Dumnezeiasca omorâre cu însemnare închipuind, cufundarea în apă de trei ori, 
întru Botez ne îngropăm împreună cu Hristos, sculării celei de a treia zi împăr- 
tăşindu-ne, şi strigând lui Hristos: Bine eşti cuvântat. 


Un dar al Tatălui şi al Fiului şi al Duhului se săvârşeşte, pe cei ce poftesc cu 
credinţă darul dumnezeiescului Botez, care au luat puterea moştenirii fieşti, ca să 
strige: Dumnezeule, bine eşti cuvântat. 


Cântarea a 8-a 


Irmos: Spăimântează-te înfricoşându-te Cerule, şi să se clătească temeliile pă- 
mântului; că iată cu apă Se acoperă, Cela ce a ars cu ape de demult jertfa celui 
drept cu prea slăvire. Pe carele tineri bine-l cuvântaţi, preoți lăudaţi-L, noroade 
prea înălţaţi-L întru toți vecii. 


Vine Hristos, să dea mântuire tuturor credincioşilor prin Botez, că întru acesta 
pe Adam curăţeşte, pe cel căzut înalță, pe tiranul cel ce l-a surpat îl ruşinează, 
cerurile deschide, pe Dumnezeiescul Duh îl pogoară, şi împărtăşirea nestrică- 
ciunii dăruieşte. 


Încetat-a înşelăciunea vrăjmaşului, că glasul strigătorului în pustie strigă: Gătiţi 
calea Domnului, şi toate cărările Lui drepte le faceţi porunceşte, că valea cea 
smerită, adică firea omenească se înalță; şi muntele şi dealul vrăjmaşilor se 
smereşte. 

O, prea slăvite daruri! O, dumnezeiescul har şi nespusa dragoste! Că iată cu apă 
mă curăţeşte, cu foc mă luminează, şi cu Dumnezeiescul Duh mă săvârşeşte, 
Făcătorul şi Stăpânul acum în lordan, îmbrăcându-Se în firea mea fără de păcat. 


Cântarea a 9-a 


Irmos: Nu tânguiţi în zadar, oamenii cei sugrumaţi cu lanţurile deznădăjduirii, şi 
vinovaţi răutăților, ci întru umilinţa sufletului, să venim la Cela ce curăţeşte pe 
toţi, ca la unul Cel curat, şi carele dă iertare prin Botez. 


Intru străină naşterea Ta cea din Fecioară, întâi mai presus de fire, minunat Te-ai 
făcut Cuvinte al lui Dumnezeu, iar acum măreşti această taină mare făcându-o 
prea slăvită cu cinstită împărtăşire, scăldătoare de mulţi fu prin Dumnezeiescul 
Duh. 


Pământul s-a sfinţit cu sfântă naşterea Ta, Cuvinte, spunând cerurile cu stelele 
slava Ta. lar acum s-a binecuvântat firea apelor botezându-Te Tu cu trupul, şi 
neamul celor pământeşti s-a suit iarăşi la bun neamul cel dintâi. 


Să se bucure tot pământul, Cerul să se veselească, lumea să plesnească cu mâi- 
nile, apele să sălteze, izvoarele şi iezerele, adâncurile, mările împreună să se 
bucure, că vine Hristos să curăţească pe Adam, şi să-l mântuiască cu dumne- 
zeiescul Botez. 


La Utrenie 


La Dumnezeu este Domnul..., Troparul înainte prăznuirii o dată şi al muce- 
nicilor. Slavă..., al cuvioasei. Şi acum..., iar al înainte prăznuirii. 


După întâia Catismă, Sedealna, glas 1: 

Podobie: Ceata îngerească să se... 

Veseleşte-te râule lordane, că întru tine Făcătorul tuturor vine de bună voie să ia 
Botez de la rob, ca un Milostiv. Bucură-te, dănțuieşte Adame şi strămoaşă Eva! 
Că a venit mântuirea tuturor Dumnezeu cel Preabun. 

Slavă..., Şi acum..., asemenea 

Izvorul dulceţii fiind Stăpânul, merge la curgerile râului să Se boteze, vrând să 


mă adape pe mine cu apele curăţirii, pe Carele văzându-L loan a strigat: Cum 
îmi voi tinde mâna mea pe creştetul Tău, de carele se cutremură toate. 

După a doua Catismă, Sedealna, glas 3: 


Podobie: De frumuseţea fecioriei tale şi de prea luminată curăția ta Gavriil 
mirându-se, a strigat ţie, Născătoare de Dumnezeu: Ce laudă vrednică voi aduce 
ție? Sau cum te voi numi pe tine? Nu mă pricep şi mă minunez! Pentru aceasta, 
precum mi s-a poruncit, strig ţie: Bucură-te, ceea ce eşti plină de har. 


Pe Cel necuprins carele a sărăcit cu trupul, şi vine la Botez ca să lucreze într- 
însul a noastră înnoire, toți să-L lăudăm ca pe Dumnezeu cel Multmilostiv, şi 
umilinţa Lui să o slăvim, strigând cu inimă mulţumitoare, mărire Hristoase ară- 
tării Tale. 


Slavă..., Și acum..., asemenea 


Cela ce ai îmbrăcat goliciunea lui Adam în haina măririi Milostive, vrei să Te 
goleşti cu trupul în râul Iordanului, o minune prea slăvită! Cum Te va sprijini 
apa Stăpâne Doamne? Pe Tine, Cel ce acoperi cu, ape cele mai pe deasupra, pre- 
cum scric. Lăudăm lisuse Făcătorule de bine, toţi arătarea Ta. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 
5. Ţie unuia am greşit şi rău înaintea Ta am făcut, aşa încât drept eşti Tu 
întru cuvintele Tale şi biruitor când vei judeca Tu. 

6. Că iată întru fărădelegi m-am Zămislit şi în păcate m-a născut maica mea. 

7, Că iată adevărul ai iubit; cele nearătate şi cele ascunse ale înţelepciunii 
Tale mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât 
zăpada mă voi albi. 

9. Auzului meu vei da bucurie şi veselie; bucura-se-vor oasele mele cele 
smerite. 

10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii 
mele; bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu 
nu 0 va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor 
pune pe altarul Tău viței. 


Canoane trei - Al înainte prăznuirii cu Irmosul pe 6, şi al mucenicilor pe 4, şi al 
cuvioasei pe 4. 


Canonul înainte prăznuirii 
Cântarea 1-a, glas 
Irmos: Din robia cea amară izbăvindu-se Israil, marea cea neumblată o a trecut 
ca pe uscat, pe vrăjmaşul văzându-l înecat, cântare lui Dumnezeu a cântat, ca 


unui Făcător de bine, celui ce a făcut minuni cu braţ înalt, că S-a prea slăvit. 


Hristos vine la Botez. Hristos la Iordan merge. Hristos îngroapă cu ape acum pă- 
catele noastre ca un Bun; cu veselie să-i cântăm Lui că S-a prea slăvit. 


Să stropească veselindu-se norii veselie veşnică, Hristos lisus merge, cu apele 
Iordanului să înece râurile păcatelor, dăruind tuturor luminare. 


lată lumina se arată, iată curățirea se iveşte, iată Mântuitorul stă de faţă, ca să 
strălucească celor din întuneric dumnezeieştile raze. Pe Acesta cu gânduri curate 
bucurându-ne să-L primim. 

Alt Canon, al cuvioasei 
Cântarea 1-a, glas 2 
Irmos: Veniţi noroadelor sa cântăm... 
Dorind să încununez cu cântări pomenirea ta, ţie îndrăznesc eu cel necântăreţ, şi 
cu totul necurat; ci dă-mi mie cuvântul înţelepciunii şi al curăţiei, prin rugă- 
ciunile tale. 
Ridicându-ţi tot gândul către dumnezeiasca înălțime, şi către noianul bunătăţilor; 


şi cunoscând ce lucru sunt desfătările cele de sus, te-ai depărtat de toate rude- 
niile tale. 

Slavă... 
Inălţându-ţi gândul către Dumnezeu Cel Preaînalt, trupul tău care era lipit către 
cele pământeşti, prin postiri, şi prin ostenelile l-ai uşurat, poftind strălucirea cea 
mare. 
Și acum..., a Născătoarei 
Rămânând ceea ce a fost, Cel ce S-a întrupat din pântecele tău, Născătoare de 
Dumnezeu, ne-a dăruit nouă celor din ţărână, ceea ce am fost mai înainte, izbă- 
vindu-ne din păcate. 

Canonul înainte prăznuirii 
Cântarea a 3-a 
Irmos: Nu întru înţelepciune şi bogăţia lui, să se laude muritorul, ci întru cre- 
dința Domnului, cu inimă curată strigând lui Hristos Dumnezeu, şi cântând 
pururea: Pe piatra poruncilor Tale întăreşte-mă Stăpâne. 
Cela ce şade mai înainte de veci împreună cu Tatăl şi cu Duhul, acum mai pe 
urmă întrupându-Se din Fecioară precum ştie, Hristos merge la Botez, nemurire 
prin dumnezeiasca baie, tuturor dăruind. 
Cu ape vrând să îngroape păcatele noastre, în râurile Iordanului pentru mi- 
lostivirea milei, Hristos Dumnezeu merge. Şi iarăşi va să ne zidească prin Botez 
pe noi cei stricaţi. 
Goliciunea cea de ruşine a strămoşului Adam acoperindu-o, Te goleşti de bună- 
VOIE, şi cu curgerile Iordanului pe Tine însuţi Te acoperi, Cel ce cu apă acoperi 
cele mai pe deasupra, Hristoase unule mult Milostive. 

Alt Canon, al cuvioasei 

Cântarea a 3-a 


Irmos: Intăreşte-ne pe noi întru Tine... 


Nicicum nu ţi-ai ferit trupul care se strujea neoprit de multe răni, afară din oste- 
nelile sihăstriei, cu care se izgonea supărătorul. 

Alesu-ţi-ai cuvioasă calea cea strâmtă, pricinuitoarea vieţii celei nestricate şi 
dumnezeieşti, defăimând calea cea largă, de care nimic nu este mai rău cu 
adevărat, la cel ce are minte. 


Slavă... 


Floarea cea rumenă a feţei tale o ai lepădat cu topirea şi cu ostenelile înfrânării, 
şi aprinderea ochilor tăi ţi-ai stins, cu mulţimea lacrimilor. 


Și acum..., a Născătoarei 


Întrupându-se Cuvântul din tine Preacurată, şi vrând să spele trupul omenesc de 
întinăciune, prin pilda curăţirii neîntinatului trup, Se primeşte în ape. 


Irmosul: Intăreşte-ne pe noi întru Tine, Doamne, Cela ce prin lemn ai omorât 
păcatul, şi frica Ta o sădeşte în inimile noastre, celor ce Te lăudăm pe Tine. 


Condac, al înainte-prăznuirii, glas 2: 


Podobie: Cele de sus căutând de tot necazul ne izbăvim, de Dumnezeu Năs- 
cătoare. 


Hristoase curăţind mulţimea greşelilor tuturor cu îndurare, prin mila cea nemă- 
surată, mergi în apele Iordanului să Te botezi ca un om, cu haina slavei celei 
dintâi îmbrăcându-mă pe mine cel golit cumplit. 


Sedealna cuvioasei, glas 5: 


Podobie: Pe Cuvântul Cel împreună fără de început cu Tatăl şi cu Duhul, carele 
S-a născut din Fecioară spre mântuirea noastră, să-L lăudăm, credincioșii, şi să | 
ne închinăm; că bine a voit a Se sui cu trupul pe Cruce şi moarte a răbda şi a 
scula pe cei morţi, întru slăvită Învierea Sa. 


Osteneala postnicilor tu covârşindu-o, în ceruri te desfătezi, întru mai luminat 
lăcaş, şi de mai bună rază te-ai umplut. Pentru că bărbăteşte pe calea cea cu ane- 
voie ai umblat, biruind acestea de aicea, şi îngerilor te-ai asemănat; şi acum 
slavei acelora eşti împărtăşită. 


Slavă..., 


Sedealna mucenicilor glas 1 

Podobie: Mormântul Tău, Mântuitorule, ostaşii străjuindu-l, morţi s-au făcut de 
strălucirea îngerului ce s-a arătat, care a vestit femeilor Învierea. Pe Tine Te mă- 
rim, Pierzătorul stricăciunii, la Tine cădem, cel ce ai înviat din mormânt la Unul 
Dumnezeul nostru. 


Și acum..., asemenea 


Ploaia cea mare merge, să Se boteze la râurile Iordanului cu trupul voind. Către 
carele dumnezeiescul Mergătorul înainte, spăimântându-se a grăit: Cum Te voi 
boteza pe Tine, Cela ce nicicum întinăciune nu ai? Cum îmi voi tinde dreapta pe 
capul Tău, de carele se cutremură toate. 


Canonul înainte prăznuirii 
Cântarea a 4-a 


Irmos: Auzit-a de demult Avacum cel minunat auzul Tău, Hristoase, şi cu frică 
a strigat: Dumnezeule de la amiază-zi vei veni, şi Cel Sfânt din munte umbros cu 
desime, ca să mântuieşti pe unşii Tăi: Slavă puterii Tale, Doamne. 


Luaţi apa vieţii, că iată acum a venit Izvorul păcii cu adevărat, ca să usuce apele 
necredinţei cele tulburate, şi să izvorască luminare celor ce cântă lui: Slavă pu- 
terii Tale, Doamne. 


Veseleşte-te pustie, toată firea omenească ceea ce erai mai înainte însetată. 
Acum S-a arătat izvorul desfătării, stricând seceta păcatului cu apele Iordanului. 
Căruia cu credinţă cântăm: Slavă puterii Tale, Doamne. 


Glasul celui ce strigă după proorocie a răsunat în cugetele cele pustiite zicând: 
Gătiţi căi drepte lui Hristos, celui ce vine, ca prin Botez să ne curăţească pe noi 
cei învechiţi, dezlegând osândirea cea dintâi. 


Alt Canon, al cuvioasei 
Cântarea a 4-a 
Irmos: Venit-ai din Fecioară, nu sol, nici înger, ci Tu Însuţi, Domnul, Te-ai 
Intrupat şi m-ai mântuit pe mine, tot omul. Pentru aceasta, cântăm ie: Slavă 
puterii Tale, Doamne. 
Fiind tu aleasă la frumuseţile trupului, te-ai făcut la mulți pricină vederii tale, 


fără dobândire a lor. Pentru aceea însăţi tu stricându-ți frumuseţea feţei, te-ai 
făcut părtaşă frumuseţii celei dumnezeieşti. 

Ca lov ai răbdat pătimirea trupului! Nu ai primit cuvânt de cererea sfârşitului, ci 
supunându-te vremii şi firii, te-ai mutat către lăcaşul cel dumnezeiesc. 


Slavă... 
Osebitu-te-ai singură de rudenii şi de părinți şi de bogăţie, alegând pe singur 
Hristos, bogăţia cea nefurată şi necheltuită, cu carele împreună te-ai făcut păr- 
taşă slavei celei de sus. 
Și acum..., a Născătoarei 
Naşterea ta cea fără stricăciune de om, pe Adam a mântuit din stricăciune că şi 
zămislirea s-a făcut mai presus de om, pentru aceea izbăveşte-mă Fecioară de 
stricăciunea răutăţilor. 

Canonul înainte prăznuirii 
Cântarea a 5-a 
Irmos: Lumina Ta cea neapusă, străluceşte-o Hristoase, în inimile celor ce cu 
credinţă te laudă pe Tine, pacea Ta cea mai presus de minte dându-o nouă. Pen- 
tru aceea din noaptea neştiinţei, către ziua luminii Tale alergând, Te slăvim lubi- 
torule de oameni. 
Impăratul păcii Hristoase, Tu fiind, peretele cel din mijloc al vrajbei I-ai stricat, 
întru asemănarea trupului arătându-Te pe pământ. Pentru aceasta venirea Ta 
văzând, loan s-a spăimântat cu frică poruncindu-i ca să-şi pună mâna pe Tine. 
Capetele balaurilor ca să le sfărâme cu ape Hristos sârguindu-Se acum a mers, şi 
a strigat către Botezătorul cel ce se cutremura: Tindeţi mâna ta şi te atinge de 
creştetul Meu, şi frica o leapădă săvârşind ceea ce ţi-am poruncit. 
Arătat-a proorocul oarecând darul Botezului, prin Dumnezeiescul Duh, lovind 
apele Iordanului cu cojocul. Care s-au despărțit, făcându-se nouă cale la dumne- 
zeiasca naşterea cea de-a doua, arătându-Se într-însele Hristos. 

Alt Canon, al cuvioasei 


Cântarea a 5-a 


Irmos: Dătătorule de lumină... 

Făcutu-te-ai înţeleaptă lăcaş Cuvântului, celui ce locuieşte în suflete curate; că tu 
prea slăvită ai luminat frumuseţea sufletului tău, cu multe osteneli sihăstreşti. 


Trupul tău cel rumen din darul cel firesc, l-ai omorât prin multe osteneli, lumi- 
nând mai mult cu lumina bunătăților chipul sufletului tău, carele străluceşte lu- 
minat. 


Slavă... 


Materia trupului, arzându-o tu, cu dragostea sufletului tău cea către Hristos, 
acum te bucuri adevărat fără de materie împreună cu îngerii cei fără materie 
privind pe Dumnezeu. 


Și acum..., a Născătoarei 


Cel ce S-a născut din pântecele tău Preacurată, cu adevărat fără de sămânță, 
Hristos capul credincioşilor, a zdrobit acum pe capul balaurilor ce erau încuibaţi 
în râuri. 


Canonul înainte prăznuirii 
Cântarea a 6-a 


Irmos: Cu totul sunt cuprins de nenumăratele patimi, şi în chitul răutăților am 
căzut. Ci mă ridică din stricăciune Dumnezeule, ca oarecând pe lona, şi întru 
credinţă dăruieşte-mi nepătimire, ca cu glas de laudă şi cu duh de mântuire să 
Jertfesc Ţie. 


Milostivirea îndurărilor Hristos arătând, în chip de rob, Cel neschimbat a mers la 
rob cerând Botez, scoțând din robie omenirea. De a căruia venire spăimântându- 
se s-a înfricoşat, şi de temere s-a tras înapoi. 


Cum Te vor sprijini curgerile râului, pe Tine focul cel nesuferit, carele mergi 
acum? Cum vor vedea goliciunea Ta cereştii îngeri? Cum îşi va tinde loan mâna 
spre Tine, Cuvântul lui Dumnezeu cel prea fără început? Carele din pământ l-ai 
zidit pe dânsul. 


Marea fugind s-a despărţit, arătând norodului celui nou dumnezeiasca trecere, 
care a lucrat-o în apă, cu trupul viind, Cel ce a izvorât ape din piatră în chip mi- 
nunat. Pe Acesta ca pe un Dumnezeu să-L slăvim, carele sfărâmarea noastră a 
doua oară o a zidit. 


Alt Canon, al cuvioasei 

Cântarea a 6-a 
Irmos: Întru adâncul greşelilor... 


Luminându-te cu raza Duhului toată desfătarea poftelor trupeşti, o ai lepădat. 
Căci te-ai rănit de dragostea bunătăţilor. 


Astăzi ţi-a strălucit pomenirea mai luminat decât luceafărul, luminând întune- 
ricul sufletelor; ceea ce eşti podoaba postnicilor şi a sihaştrilor. 


Slavă... 


Cinstea curăţiei ai păzit-o, poftind cămara de mire cea nestricăcioasă, că te-ai 
înfierbântat de dragostea lui Hristos Mirelui tău celui străin. 


Și acum..., a Născătoarei 


Ca să ne umplem de slavă a venit Domnul slavei la omul cel fără slavă. Căci ca 
un om spălându-se Fiul tău Preacurată, a slăvit pe oameni. 


Irmosul: Intru adâncul greşelilor finind înconjurat, chem adâncul milostivirii 
Tale cel neurmat, din stricăciune Dumnezeule scoate-mă. 


Condacul înainte prăznuirii, glas 4: 


Podobie: Arătatu-Te-ai astăzi lumii şi Lumina Ta, Doamne s-a însemnat peste 
noi care cu cunoştinţă Te lăudăm, venit-ai şi Te-ai arătat, Lumina cea ne- 
apropiată. 


La repejunile Iordanului astăzi venind Domnul, către loan a strigat: Nu te teme a 
Mă boteza, că am venit să mântuiesc pe Adam cel întâi zidit. 


Icos: Adâncul cel nemărginit al înţelepciunii, şi izvorul cel pururea curgător al 
darurilor fund tu Cuvinte, dai lumii iertare, căci fiind adânc izvorăşti viaţă şi în 
repejunile Iordanului Te grăbeşti acum cerând Botez, cela ce de sus singur eşti 
fără de întinăciune, curăţeşti păcatele oamenilor ca un Milostiv, întru care dez- 
legarea celui căzut ai lucrat Hristoase cu întruparea, căci ai venit să mântuieşti, 
pe Adam cel întâi zidit. 


Sinaxar 


In această lună, în ziua a cincea, Sfântul Sfinţitul mucenic Teopemt, episco- 
pul şi Teona , mucenicul. 

Stih: Cum se săvârşeşte Teopemt însuşi, să spună, 
Nevoindu-mă mă săvârşesc, tăindu-mi-se capul de sabie. 
Mucenicul Teona în groapa cea mai dedesubt fiind, 
Zicerea Psalurii pusu-m-a pe mine era strigând. 
Teopemt în a cincea zi prin sabie fiind tăiat, 

Viaţa aceasta o a lăsat. 


Acest Sfânt mucenic Teopempt a fost episcop în zilele lui Dioclețian împăratul, 
în anii două sute nouăzeci, şi ridicând Dioclețian prigoană asupra creştinilor, 
întâi acesta atunci a mărturisit pe Hristos. Şi dacă l-a prins şi l-a dus la 
împăratul, şi văzând înşelăciunea lui, s-a mâniat Dioclețian şi a băgat pe sfântul 
într-un cuptor cu foc, şi a ieşit dintr-însul sănătos. După aceea 1-a scos un ochi, 
apoi l-a adăpat cu otravă, şi dintru toate acestea ieşind sănătos, a adus la credința 
lui Hristos şi pe fermecătorul acela anume Teona, care îi dăduse otrava, şi 
pătimind şi altele multe munci afară dintr-acestea, i-a tăiat capul, şi aşa cu 
cununa muceniciei s-a încununat. 


Iar pe Sfântul Teona, care fusese fermecător şi crezuse, l-a aruncat într-o groapă 
cu capul în jos, şi l-a împresurat cu pământ, şi aşa şi-a dat sufletul în mâna lui 
Dumnezeu. 


Tot în această zi, pomenirea Sfintei Siglitichia. 


Stih: Siglitichia robia vieţii lăsând, 
In ceruri cu robii lui Dumnezeu cei chemaţi este petrecând. 


Această sfântă a fost de neam mare, şi a avut bogăţie multă împreună cu temere 
de Dumnezeu, şi mulţi se nevoiau să o ia pe dânsa soţie pentru frumseţea ei şi 
înflorirea statului, iar ea nu avea gând să se mărite, ci mai mult îşi înălța 
dragostea sa către Dumnezeu. Pentru aceea a ieşit cu totul din grijile lumii afară, 
şi a luat toată nevoinţa spre adăogirea bunătăților, omorându-şi trupul cu post, şi 
a doborât jos pe vicleanul luptător diavol. Şi în trup fund, mintea către Dumne- 
zeu îşi ridica. 


lar aproape de sfârşitul vieţii sale, vicleanul diavol a ispitit-o, şi mult împotrivă 
i-a stătut, ca şi lui lov, cu bube grele trupul ei stricându-l, atâta cât tot trupul ei i 
s-a mâncat de bube şi de viermi. Şi ajungând până la optzeci de ani, şi 
neîncetând, nici părăsind ostenelile sale şi neslăbind întru bunătăţi, aşa cu luptă 
bărbătească, a răposat cu pace, şi şi-a dat sufletul în mâna lui Dumnezeu, şi a 
luat cunună de biruinţă cu sfinții. 


Tot în această zi, pomenirea cuviosului părintelui nostru Grigorie cel din 
Acrita. 

Stih: Grigorie cu bunătăţile foarte fiind strălucit, 
Cu strălucire mutându-se şi de mare slavă este îmbogăţit. 


Acest Sfânt Grigorie a fost din vestitul ostrov al Critului, fiu de părinți evlavioşi 
numiţi Teofan si luliani. Deci, după ce a petrecut îndestulată vreme la învățături, 
i s-a poruncit în urmă de părinţii săi ca să pască oile. 


Deci, odinioară aprinzându-se de dumnezeiască râvnă şi dragoste, a ieşit din 
patria sa şi s-a dus la Seleucia; unde petrecând puţină vreme, vieţuia fericitul, 
numai cu prea puţină pâine şi cu apă. Şi după ce a ajuns la douăzeci şi şase de 
ani ai vârstei sale, atuncea luptătorul de icoane Leon Armeanul, lepădându-şi 
viaţa, dreapta credinţă iarăşi s-a înfăţoşat. Deci atuncea acest cuvios s-a dus la 
Ierusalim, iubind ca să se închine la tot locul sfânt, însă câte rele a pătimit acolo 
de la agareni şi evrei, în vreme de doisprezece ani întregi, cu neputinţă este să le 
scrie cineva, vrând să păzească scurtarea. 


Şi de la Ierusalim ieşind s-a dus la Roma, şi acolo luând îngerească schima 
monahilor, îşi domolea trupul său cu înfrânarea. 


lar după ce a murit împăratul Stavrachie, şi s-a făcut împărat Mihail Curopolatul 
şi Rangavea, iar patriarh Constantinopolului s-a făcut Sfântul Nichifor; atunci a 
fost trimis la Roma, către prea sfințitul Papă, Mihail Sinadon mărturisitorul; care 
aflând acolo pe cuviosul acesta Grigorie, l-a luat cu sine când se întorcea la 
Constan-tinopol, şi ducându-l la mănăstirea ce se află în locul Acrita, l-a 
numărat şi pe el cu monahii cei aflători acolo. 


Deci acolo cuviosul aflându-se, vieţuia desculț şi cu o singură cămașă, culcându- 
se pe o rogojină, şi mâncând şi bând la două sau trei zile prea puţină pâine şi 
apă. Apoi închizându-se pe sine într-o groapă prea adâncă, acolo a plâns mulți 
ani tulburarea ce s-a făcut la Biserica lui Hristos, pentru lepădarea sfintelor 
icoane. lar mai pe urmă ieşind din groapă, s-a închis într-o chilie prea strâmtă, 
îmbrăcat fiind cu o cămaşă de piele. Şi umplând de apă un vas mare ce se află în 
grădină, îşi lepăda noaptea cămaşa şi intra în vas. Acolo aflându-se, citea toată 
Psaltirea, şi după ce o sfârşea, atunci ieşea afară. Şi aşa a făcut în toate zilele 
vieţii sale. Deci cu asemenea lupte bine nevoindu-se fericitul, şi-a dat sufletul 
său în mâinile lui Dumnezeu. 


Tot în această zi, pomenirea cuviosului părintelui nostru Fostirie. 


Stih: Fostirie luceafăr s-a văzut cu adevărat, 
Prin lumina vieţii si a minunilor arătat. 


Ar dr Ar Ar dr dr dr dr dr Ar Ar Ar dr dr dr dr dr Ar Ar Ar dr Ar A 


Xp IP IP 3 E E 3 IE E 0 30 E IE E E 3 E IP 3 E E E XX 


Sie De De De De De Dr De fr De De fr de dr dr de dr dr dr dr dr de dr dr d 


XP XP IP IP 30 3 2 2 e 30 3 E 0 30 E 2 2 0 IP 3 E E IE 37 E 0 E IE e XX 


Acest dintru sfinţi părintele nostru Fostirie, strălucind de la răsărit ca un soare s- 
a dus la părțile apusului, şi suindu-se pe un munte înalt şi liniştit, fără de 
materie, se ruga lui Dumnezeu celui fără de materie, strâmtorându-se pe sine, cu 
posturi, cu privegheri, cu culcări pe pământ şi cu toată altă aspră petrecere. Deci 
prin acestea s-a făcut cu adevărat luceafăr, potrivit cu numele său, strălucind 
lumea. Căci pentru că păzea trupul său neîntinat şi sufletul curat şi cea după chip 
nespurcată pe cât era cu putinţă; pentru aceasta s-a făcut lăcaş Duhului Sfânt. 


Şi era îmbogăţit fericitul cu darul minunilor şi vindeca toată boala cea de mulţi 
sau puţini ani, a celor ce se apropiau de el cu credinţă. Încă nu numai acestea, ci 
şi pâine primea din Cer fericitul, precum şi proorocul Ilie. Însă Ilie o primea prin 
aducerea corbului, iar marele acesta Fostirie primea pâinea prin dumnezeiescul 
înger, deşi nu-l vedea pe el pentru oarecare dumnezeiască iconomie. Căci pe 
toată ziua aducând pâine îngerul, o punea la un loc osebit fără să se arate el 
sfântului. Şi dacă ar fi venit la el, doi şi trei, sau şi mai mulți fraţi străini, după 
numărul fraţilor, atâtea şi pâini se aflau la locul obişnuit. Cine vreodată a văzut 
asemenea minune străină ? Sau a auzit asemenea lucru prea mărit ? Căci rareori, 
şi la prea rari sfinţi s-a întâmplat aceasta. 


Însă nu s-a învrednicit fericitul de asemenea minune până la sfârşitul vieţii sale; 
precum s-a părut de cuviință dumnezeieştii pronii. Căci când era singuratic, 
liniştindu-se şi îndeletnicindu-se numai întru singur Dumnezeu, atuncea îi 
aducea lui pâine îngerul. lar după ce a aşezat mânăstire cu darul lui Dumnezeu, 
şi a adunat mulți monahi, atuncea nu mai primea mai mult pâine de la 
Dumnezeu; ci din lucrarea mâinilor sale, câştiga, nu numai cele de nevoie spre 
vieţuirea sa, ci şi la mulți alţii da cele de trebuinţă, şi aceasta s-a făcut nu că 
Dumnezeu a slăbit. Departe acea hulă! Căci cum ar fi slăbit să dea la unul cele 
spre trebuinţă. Acela, care a hrănit în pustie atâtea mii a nemulțumitorilor evrei ? 
Şi nici s-a făcut aceasta, că Dumnezeu s-ar fi întors despre rugăciunea robului 
său. Să nu fie! Fiindcă cuviosul nu s-a rugat vreodată, ca să-i dea Dumnezeu 
bucate trimise. Căci auzea glasul Domnului, zicând: Căutaţi mai întâi împărăţia 
lui Dumnezeu şi dreptatea lui şi acestea toate se vor adăuga vouă (Matei cap.6 
vers 33). Ci aceasta se făcea, fiindcă mai înainte adică cuviosul cu totul lua 
aminte la Dumnezeu, şi nimic nu se grijea nici pentru însăşi cea de nevoie a sa 
hrană. Şi pe lângă acestea nu avea nici un ascultător ca să se îngrijească pentru 
pâinea sa. Pentru aceasta de nevoie îi era ajutorul lui Dumnezeu spre aceasta. 


lar după aceasta socotind să povăţuiască şi pe alţii la petrecerea şi nevoinţa cea 
după Dumnezeu, pentru aceasta lucra cu mâinile şi da pildă şi fraților ca să facă 
ŞI €i asemenea; şi dar mai mult nu avea trebuință de hrana de sus. Căci şi 
Dumnezeu pe aceasta o voieşte mai mult decât pe toate, adică să nu fim cu totul 
nelucrători si să mâncăm în dar pâinea noastră. Ci să lucrăm şi din însuşi lucrul 
şi osteneala noastră, să dăm şi altora cele spre trebuinţă. Pentru aceasta dar, mai 


Ar dr Ar Ar dr dr dr Ar Ar Ar Ar dr dr dr dr Ar Ar Ar Ar Ar dr dr A 


Xp IP IP IT E E 2 30 IE E 0 30 E IE 2 E E 3 E IP 3 E E E XX 


Die De De De Dr De Dr De dr De fe de de dr de de dr dr dr dr dr de dr dr d 


XP XP IP IP 37 3 3 2 E 30 3 E 0 30 3 2 2 0 e 3 E E IE 30 2 0 E IE XX 


înainte adică sfântul acesta primea hrana prin înger, iar în urmă s-a lipsit de 
aceasta. 


ŞI nu numai atâta, ci i s-a poruncit de Dumnezeu, să nu ia de la nimeni cele spre 
trebuinţă; ci din lucrul mâinilor sale, să scoată toate cele de nevoie vieţuirii sale. 
Ca să înveţe pe ucenicii săi, nu numai cu cuvântul, ci şi cu lucrul şi să le arate 
lor, să se osârduiască în lucrarea mâinilor şi în sfânta rugăciune. 


Acest fericit pentru că în acea vreme s-a aţâţat eres la Biserica lui Dumnezeu şi 
mulţi părinţi s-au adunat ca să facă sobor pentru el, atuncea zic şi Fostirie acesta 
fiind chemat la sobor, s-a dus şi el de faţă şi făcând izbândă, şi-a făcut minunat 
numele său. Căci mulți eretici, de el îndemnați, s-au întors din eresurile lor la 
dreapta credinţă; iar cei mai mulţi ascultând învăţăturile lui, s-au făcut monahi şi 
în scurt a zice, multe minuni prin acest sfânt s-au făcut, nu numai când vieţuia, 
ci şi după mutarea sa din viaţă, care s-a întâmplat către seară în a cincea zi a 
lunii lui ianuarie. 


Tot în această zi, Sfântul mucenic Saie, care aruncat fiind în mare s-a să- 
vârşit. 


Stih: Saie zice venit-am în adâncurile mării, 
Fugind de prăpăstuitoarele adâncuri ale înşelăciunii. 


Tot în această zi, Sfântul mucenic Teoid, care de muncitori fiind călcat s-a 
Săvârşit. 


Stih: Cu picioarele trupul lui Teoid călcându-se, 
Sufletul în linul Cerului este strângându-se. 


Tot în această zi, cuvioasa Domnina, care cu pace S-a săvârşit. 


Stih: Dăruieşte-ţi ţie moştenirea cea de sus, 
Domnino pătimirea trupului cea de jos. 


Tot în această zi, prea cuvioasa Tatiana, care cu pace S-a săvârşit. 


Stih: Tatiana topindu-se prin postire de demult, 
Cu îngerii prietenii postirii acum este petrecând. 


Intru aceasta zi, Sfântul noul mucenic Romano cel din Carpenisia în Vizantia 
care mărturisind, la anii o mie şapte sute nouăzeci şi patru, prin sabie s-a 
Săvârşit. 

Stih: Cu adevărat Romano vitejeşte s-a nevoit. 
Căci virtute nebiruită de la Dumnezeu a primit. 


Pentru ale lor sfinte rugăciuni, Doamne miluieşte-ne şi ne mântuieşte pe noi, 
Amin. 


Canonul înainte prăznuirii 
Cântarea a 7-a 


Irmos: Tinerii cei ce s-au arătat oarecând sfinți pentru buna credinţă, trecut-au 
ca printr-o cămară prin văpaia cuptorului cea nesuferită, şi cu un glas lăudând 
cântare, cântau: Dumnezeul părinţilor bine eşti cuvântat. 


Hristos mântuirea S-a arătat, luminare dăruind. Să se bucure Cerul, şi norii să 
picure cu adevărat dreptate, celor ce strigă: Dumnezeul părinților bine eşti cu- 
vântat. 


Lâna care mai înainte a văzut-o Ghedeon, şi paharul fiind plin de apă de se 
vărsa, luminat a arătat Botezul Tău, Hristoase, carele botezându-Te îl dai celor 
ce cântă: Dumnezeul părinților bine eşti cuvântat. 


Apele cele sărate ce erau neroditoare, vindecându-le Elisei, mai înainte a în- 
chipuit bună rodirea cinstitei scăldături, care vrea să fie cu taină celor ce cântă: 
Dumnezeul părinţilor bine eşti cuvântat. 


Alt Canon, al cuvioasei 
Cântarea a 7-a 
Irmos: Porunca cea potrivnică lui Dumnezeu, a tiranului celui păgân, înaltă 
văpaie a ridicat; iar Hristos, cel ce bine este cuvântat şi Preaslăvit, a întins cin- 
stitorilor de Dumnezeu tineri roua Duhului. 
Rău socotind potrivnicul, gândea să slăbească tăria sufletului tău cu boli, dar te-a 
aflat ca un lov răbdător şi înţelept, şi rănindu-se de înţeleaptă răbdarea oste- 
nelilor tale, s-a biruit. 
Întru tine înţeleaptă, sufletul fiind plin de prea bune şi dumnezeieşti poveri, a 
scăpat acum de întreitele valuri ale vieţii, către limanul cel liniştit, unde s-a gătit 


de demult odihna patimilor tale celor multe. 


Slavă... 

Fiind ca o lumină în lăcaş de vieţuire obştească, ai îndreptat pe obşte a nu-şi 
schimba niciodată locul, căci răbdarea este pricinuitoare de mare răsplătire; şi cu 
adevărat nu te-ai lenevit, a fi folositoare sihaştrilor, cu cuvinte şi cu fapte. 


Și acum..., a Născătoarei 


Firea apelor mă spală de păcate cu voirea naşterii tale celei mai presus de 
cuvânt, Mireasă a lui Dumnezeu, căci curățirea lui Dumnezeu, Făcătorului de 
lumină, spală pe cei întinați cu multe greşeli, Fecioară. 


Canonul înainte prăznuirii 
Cântarea a 8-a 


Irmos: Cuptorul cel înfocat şi rourat, a arătat chipul minunii celei mai presus de 
fire. Pentru că focul nu a ars pe tinerii coconi, arătând dumnezeiasca naştere a 
lui Hristos, cea fără de sămânță din Fecioară. Pentru aceea lăudând, să cântăm: 
Toată zidirea bine să cuvânteze pe Domnul, şi să-L prea înalțe întru toţi vecii. 


e A Te, 


ape şi S-a golit Cel ce îmbracă Cerul cu nori, şi S-a botezat, curăţindu-ne pe noi 
cei ce cântăm: Bine să cuvânteze toată făptura pe Domnul, şi să-L prea înalțe 
întru toţi vecii. 


Veniţi să mergem cu gândul la Iordan, vedenie mare într-însul să vedem; că 
lisus, luminarea vine, şi se pleacă sub mâna slugii, celui ce cu cutremur cântă: 
Bine să cuvânteze toată făptura pe Domnul, şi să-L prea înalțe întru toţi vecii. 


Cărbunele pe care mai înainte l-a văzut Isaia, în apele Iordanului aprinzându-Se, 
a ars toată materia păcatelor, şi a dat celor sfărâmaţi a doua zidire. Pentru acea- 
sta lăudând să cântăm: Bine să cuvânteze toată făptura pe Domnul, şi să-L prea 
înalțe întru toţi vecii. 

Alt Canon, al cuvioasei 
Cântarea a 8-a 
Irmos: Pe Dumnezeu, cel ce... 
Tu fericită pofteai să ajungi cu adevărat către pământul celor blânzi, unde 


locuiesc în veci cetele îngerilor şi ale cuvioşilor, ale sihaştrilor, şi ale fecioarelor, 
lăudând cu cântări pe Hristos în veci. 

Cu frumseţea cea din fire fiind aleasă, înțelepţeşte te-ai nevoit, pentru patimile 
sufletului, ca să biruiască chipul frumuseţii patimile cele sufleteşti. Drept aceea 
stingând frumuseţea trupului, ţi-ai aprins prin sihăstrie sufletul tău. 


Binecuvântăm pe Tatăl şi pe Fiul şi pe Sfântul Duh, Domnul. 


Având către Dumnezeu gând priveghetor din osârdia sufletului, ai adormit desă- 
vârşit măiestriile înşelătorului, cel meşteşugăreţ de rele, şi acum prea slăvită 
fiind adormită, vieţuieşti în veci. 


Și acum..., a Născătoarei 


Vrând Fiul tău, Preacurată să nască pe oameni din nou, merge, grăbind ca un om 
către Iordan, pentru dragostea cea desăvârşită, să Se boteze fără de întinăciune, 
ca să cufunde toată spurcăciunea răutăţii oamenilor. 


Irmosul: 


Să lăudăm, bine să cuvântăm şi să ne închinăm Domnului, cântându-l şi prea 
înălțându-L pe Dânsul întru toţi vecii. 


Pe Dumnezeu, care S-a pogorât în cuptorul cel cu foc la tinerii evreieşti, şi 
văpaia întru răcoreală o a prefăcut, ca pe Domnul lăudaţi-L lucrurile, şi II prea 
încălţaţi întru toţi vecii. 


Canonul înainte prăznuirii 
Cântarea a 9-a 


Irmos: Negrăită este taina Fecioarei, pentru că aceasta Cer şi scaun de heruvimi 
şi cămară purtătoare de lumină s-a arătat, a lui Hristos şi Dumnezeu Atotţii- 
torului. Pe aceasta cu cucernicie, ca pe o Născătoare de Dumnezeu o mărim. 


Taină străină văd şi prea slăvită! lisus merge de bună voie la apa Iordanului, 
strigând către loan: Prietene încredinţează-mi dreapta ta Mie, celui ce săvârşesc 
lucruri înfricoşate, spre câştigarea de noroade. 


Pustiile lordanului să înflorească, cei ce şedeţi întru întuneric, Lumina cea mare 
ce S-a arătat vouă văzându-o, săltaţi; Hristos din Galileea venind, primeşte cu 
trupul să Se boteze de la slugă. 

Veseleşte-te acum lordane şi dănţuieşte, o loane săltează, lumea toată bucură-te! 
lată S-a arătat Hristos, şi S-a golit, şi S-a botezat, îmbrăcând firea omenească în 
haina nestricăciunii. 


Zămislit-ai fără stricăciune pe Cel necuprins cu mintea, ceea ce eşti cu totul fără 
prihană, şi ai născut mai presus de fire şi de cuvânt, pe Cela ce a aşezat cu cu- 
vântul toate înţelepţeşte cu voia. Pe Acesta ca pe un Dumnezeu roagă-L pururea, 
să ne mântuiască pe noi. 


Alt Canon, al cuvioasei 
Cântarea a 9-a 
Irmos: Pe Dumnezeu Cuvântul... 
Luminându-te pe sineţi cu frumuseţile fecioriei, slăvită, te-ai înfrumusețat cu 
cununile vieţuirii sihăstreşti. Pentru aceea te încununează pe tine cu cunună 
îndoită, Mirele tău cel străin, de a cărui dragoste tu te-ai rănit. 
Nu te-a ruşinat prea cinstită Singlitichia, nădejdea care ai avut-o în inima ta, 
pentru cele viitoare, că acum ai luat răsplătirile ostenelilor de la Mântuitorul, 
pentru că ai săvârşit tot felul de sihăstrie. 
Slavă... 
Putere şi întărire, te-ai îmbrăcat cu Hristos cinstită şi ai smerit până la pământ 
sprânceana celui ce a grăit nedreptate spre înălțime. Pentru aceea te-a împodobit 
pe tine cu cununa biruinţei, lisus, Dătătorul de biruinţă. 
Și acum..., a Născătoarei 
Prin tine Preacurată, a luat stare întărită căderea strămoşilor, neavând putere să 
meargă mai înainte, căci cu Botezul Fiului tău, toată răutatea s-a cufundat acum. 
Deci pe tine ceea ce eşti pricinuitoare curățirii te cinstim. 
Irmos: Pe Dumnezeu Cuvântul Cel din Dumnezeu, care cu negrăită înţelepciune 
a venit să înnoiască pe Adam cel căzut rău prin mâncare întru stricăciune, din 
Sfânta Fecioară în chip de negrăit Intrupându-Se pentru noi credincioşii, cu un 
gând întru laude II slăvim. 


Luminânda sfinţilor: 


Podobie: Cel ce ai împodobit Cerul... 

Putere în munci s-a trimis ţie de la Dumnezeu Teopempte ierarhe, cu care pe 
Teona cel dimpreună pătimitor l-ai tras la credință, cu care acum pe tine te 
lăudăm. 


Slavă..., Și acum..., a înainte prăznuirii 


Cela ce a strălucit din Fecioară în Betleem trupeşte, la Iordan acum Se sârguieşte 
să spele spurcăciunea pământenilor, la lumină aducând prin dumnezeiescul Bo- 
tez, pe cei ce erau întru întuneric. 


La Laude 
Stihirile pe 4, glas 6: 
Podobie: Îngereştile puteri... 


Pentru ce te îndoieşti Botezătorule de această rânduială, care o săvârşesc spre 
mântuirea tuturor? Cele de demult lasă-le acum, şi gândeşte de cele noi. Crede 
lui Dumnezeu celui ce S-a pogorât, şi apropiindu-te slujeşte-mi Mie. Că Dumne- 
zeu fiind am venit, pentru milostivire, să curăţesc pe Adam din cădere. 


Ca să ridici păcatele noastre pe umeri, venit-ai lisuse la curgerile Iordanului, şi 
eu m-am spăimântat de înfricoşată venirea Ta. Deci cum îmi porunceşti mie să 
Te botez? Însuţi ca să mă curăţeşti ai venit, şi cum acum ceri de la mine Botez, 
Cela ce eşti curățirea tuturor. 


Neajuns este cuvântul firii Mele, că în chip de slugă îmbrăcându-Mă, am venit la 
Iordan, nicicum de Mine nu te lepăda. Vino, nu te teme, apropie-te de Mine, 
dreapta ta pe creştetul Meu punând, strigă: Bine eşti cuvântat Cel ce Te-ai arătat, 
Dumnezeul nostru slavă Ție. 


O, mai presus de gând şi nemăsurată sărăcia Ta, Cuvinte al lui Dumnezeu, Te- 
am cunoscut, că pentru mine cel căzut, prin milostivirea Ta Te-ai îmbrăcat întru 
Adam şi ai înnoit cele ce au fost de la Adam. Deci plecându-mă poruncii Tale cu 
credinţă, strig către Tine: Bine eşti cuvântat Cel ce Te-ai arătat, Dumnezeul no- 
stru slavă Ţie. 


Slavă..., glasul şi Podobie aceeaşi 


Cu cutremur slujind loan, Stăpânului, se bucură cu sufletul şi strigă cu veselie: 
Bucuraţi-vă, împreună cu mine toate neamurile strămoşilor, că a venit aşteptarea 
noastră, venit-a la lordan Hristos, să curăţească pe toţi de păcatul lui Adam, ca 
un Milostiv. 

Și acum..., asemenea 


Să cântăm noroade, Celui ce S-a născut din Fecioară, şi în râul lordanului S-a 
botezat, şi către Dânsul să strigăm: Împărate a toată făptura, dăruieşte nouă fără 
osândă, întru cunoştinţă curată, cu credinţă să ajungem şi sfântă scularea Ta din 
morţi, cea de a treia zi. 


La Stihoavnă 
Stihirile, glas 2: 


Podobia: Casa Eufratului, cetate sfântă, a proorocilor mărire; împodobeşte-ţi 
casa, întru care Cel Dumnezeiesc se naşte. 


lată Împăratul, iată aşteptarea lui Israil a venit. Noroade bucuraţi-vă, că Lumina 
S-a arătat. 


Stih: Pentru aceasta îmi voi aduce aminte de Tine, din pământul lordanului şi al 
Ermonului, din munte mic. 


Când celor de pe pământ ce erau întru întuneric, dumnezeiasca Lumină cu trupul 
S-a arătat, atunci şi darul, tuturor a răsărit. 


Stih: Văzutu-Te-au apele Dumnezeule văzutu-Te-au apele şi s-au spăimântat. 


Sfeşnicule al luminii, raza Soarelui, Mergătorule înaintea Cuvântului, prietene al 
Mirelui, proorocule slujeşte. 


Slavă..., Și acum..., glas 8 


Ioane Botezătorule, cela ce din pântece m-ai cunoscut pe Mine, Mieluşelul, la 
râu fă-mi slujbă, cu îngerii slujeşte-mi, tinzându-te atinge-te cu palma de creş- 
tetul Meu cel prea curat. Şi când vei vedea munţii cutremurându-se şi Iordanul 
întorcându-se, să strigi cu dânşii: Cela ce Te-ai întrupat din Fecioară spre a noa- 
stră mântuire, Doamne slavă Ţic. 


Bine este a se mărturisi Domnului..., Sfinte Dumnezeule..., După Tatăl nostru..., 
Troparele sfinților şi al înainte prăznuirii. După aceea Ecteniile şi Otpustul. 

Canon de rugăciune către Sfânta cuvioasă Sinclitichia 





Tropar Sfintei cuvioase Sinclitichia, glasul al 8-lea: Întru tine, maică, cu osârdie 
s-a mântuit cel după chip; că, luând crucea, ai urmat lui Hristos şi lucrând, ai 
învăţat să nu se uite la trup, căci este trecător; ci să poarte grijă de suflet, de 
lucrul cel nemuritor. Pentru aceasta şi cu îngerii împreună se bucură, prea cu- 
vioasă maică Sinclitichia, duhul tău. 


Cântarea 1 

Irmos: Veniţi popoarelor să cântăm... 

Stih: Sfântă cuvioasă Sinclitichia, roagă-te lui Dumnezeu pentru noi. 

Dorind a încununa cu cântări pomenirea ta, ție mă supun, eu cel lipsit de glas şi 
cu totul necurat; ci, dă-mi cuvânt de înţelepciune şi de curăţie, prin rugăciunile 
tale. 

Stih: Sfântă cuvioasă Sinclitichia, roagă-te lui Dumnezeu pentru noi. 
Ridicându-ţi gândul către dumnezeiasca Înălţime şi către noianul bunătăţilor şi 
cunoscând ce lucru sunt desfătările cele de sus, te-ai îndepărtat de toate cele ale 


tale. 


Slavă Tatălui şi Fiului şi Sfântului Duh. 

Inălţându-ţi gândul către Dumnezeul Cel Preaînalt, trupul tău, care era țintuit de 
cele pământeşti, prin postiri şi prin osteneli l-ai uşurat, dorind cununa cea 
strălucită. 

Şi acum şi pururea şi în vecii vecilor. Amin (a Născătoarei). 

Rămânând ceea ce era, Cel ce S-a Intrupat din pântecele tău, Născătoare de 
Dumnezeu, ne-a dăruit nouă celor născuţi din ţărână ceea ce eram mai înainte, 
izbăvindu-ne din greşeli. 

Cântarea a 3-a 

Irmos: Intăreşte-ne pe noi întru Tine... 


Stih: Sfântă cuvioasă Sinclitichia, roagă-te lui Dumnezeu pentru noi. 


Nicicum nu ţi-ai cruțat trupul de multele răni, silindu-l fără de încetare către 
durerile sihăstriei, întru care ispititorul era alungat. 


Stih: Sfântă cuvioasă Sinclitichia, roagă-te lui Dumnezeu pentru noi. 
Alesu-ţi-ai, cuvioasă, calea cea strâmtă, mijlocitoare a Vieţii celei nestricăcioase 
şi dumnezeieşti, defăimând pe cea largă; căci cu nimic nu este mai rău, pentru 
cel ce cu adevărat are minte. 


Slavă Tatălui şi Fiului şi Sfântului Duh. 


Floarea cea rumenă a feţei ai lepădat-o cu topirea şi cu nevoinţele înfrânării; şi 
aprinderea ochilor tăi ai stins-o cu mulțimea lacrimilor. 


Şi acum şi pururea şi în vecii vecilor. Amin (a Născătoarei). 


Intrupându-Se Cuvântul din tine, Preacurată şi vrând să spele trupul omenesc de 
întinăciune, ca un chip al curăţirii celei fără de întinăciune este primit de ape. 


Irmosul: ÎIntăritu-s-a inima mea în Domnul, înălțatu-s-a fruntea mea întru 
Dumnezeul meu şi s-a lărgit gura mea împotriva vrăjmaşilor mei. 


Cântarea a 4-a 
Irmos: Venit-ai din Fecioară, nu sol, nici înger, ci Tu Insuţi, Domnul, Te-ai 


Întrupat şi m-ai mântuit pe mine, tot omul. Pentru aceasta, cântăm Ție: Slavă 
puterii Tale, Doamne. 

Stih: Sfântă cuvioasă Sinclitichia, roagă-te lui Dumnezeu pentru noi. 

Tu, cea deosebită prin frumuseţea trupului, te-ai făcut multora pricină de 
privelişte nefericită. Pentru aceea plecând din viaţă te-ai făcut părtaşă frumuseţii 
celei dumnezeiești. 

Stih: Sfântă cuvioasă Sinclitichia, roagă-te lui Dumnezeu pentru noi. 

Ca lov ai răbdat pătimirea trupului; nu ai cunoscut mai înainte cuvânt de urma- 
rea sfârşitului; ci, supunându-te vremii şi firii, te-ai mutat către Locaşul cel 
dumnezeiesc. 

Slavă Tatălui şi Fiului şi Sfântului Duh. 

Depărtându-te de rudenii, de părinţi şi de avere, te-ai alăturat numai lui Hristos, 
Bogăția cea nefurată şi necheltuită, cu care împreună te-ai arătat părtaşă măririi 
celei de sus. 

Şi acum şi pururea şi în vecii vecilor. Amin (a Născătoarei). 

Naşterea ta a izbăvit pe Adam din stricăciunea care lucra asupra oamenilor; că şi 
zămislirea s-a făcut fără stricăciune şi mai presus de om; pentru aceea izbăveşte- 
mă, Fecioară, de stricăciunea răutăţilor. 

Cântarea a 5-a 

Irmos: Dătătorule de lumină... 


Stih: Sfântă cuvioasă Sinclitichia, roagă-te lui Dumnezeu pentru noi. 


Făcutu-te-ai locaş Cuvântului, celui ce locuieşte în suflete curate, înţeleaptă; că 
tu, prea mărită, ai luminat frumuseţea sufletului tău, cu multe osteneli sihăstreşti. 


Stih: Sfântă cuvioasă Sinclitichia, roagă-te lui Dumnezeu pentru noi. 


Ucisu-ţi-ai trupul, cel rumenit de har firesc, prin multe osteneli şi ţi-ai luminat 
mai vârtos chipul sufletului, care străluceşte vesel, cu lumina faptelor bune. 


Slavă Tatălui şi Fiului şi Sfântului Duh. 
Materia trupului arzând-o tu cu dragostea cea către Hristos, a sufletului tău, 


acum cu adevărat te bucuri în chip netrupesc, împreună cu îngerii cei fără de 
trup, privind pe Dumnezeu. 

Şi acum şi pururea şi în vecii vecilor. Amin (a Născătoarei). 

Capul celor dreptcinstitori de Dumnezeu, Preacurată, Cel ce S-a născut din 
pântecele tău cu adevărat fără de sămânță, a zdrobit acum capetele vrăjmaşului, 
celui ascuns în ape. 


Cântarea a 6-a 


Irmos: De adâncul greşelilor fiind înconjurat, chem adâncul milostivirii Tale cel 
neurmat: din stricăciune, Dumnezeule, scoate-mă. 


Stih: Sfântă cuvioasă Sinclitichia, roagă-te lui Dumnezeu pentru noi. 


Luminându-te cu raza Duhului, toată desfătarea poftelor trupeşti ai lepădat-o; că 
te-ai rănit cu dragostea de cele bune. 


Stih: Sfântă cuvioasă Sinclitichia, roagă-te lui Dumnezeu pentru noi. 


Astăzi ţi-a strălucit pomenirea, mai luminat decât Luceafărul luminând întune- 
ricul sufletelor, ceea ce eşti podoaba călugărilor şi a sihaştrilor. 


Slavă Tatălui şi Fiului şi Sfântului Duh. 


Cinstea curăției ai păzit-o, poftind Cămara de mire cea nestricăcioasă; că te-ai 
aprins de dragostea lui Hristos, a Mirelui tău cel minunat. 


Şi acum şi pururea şi în vecii vecilor. Amin (a Născătoarei). 


Ca să ne umplem noi de mărire a venit Domnul Slavei la omul cel fără de mă- 
rire. Că spălându-Se ca un Om, Fiul tău, Preacurată, a mărit pe oameni. 


Irmosul: lona din pântecele iadului striga: scoate din stricăciune viaţa mea. lar 
noi strigăm Ție: Atotputernice, Mântuitorule miluieşte-ne pe noi. 


Cântarea a 7-a 
Irmos: Porunca cea potrivnică lui Dumnezeu, a tiranului celui păgân, înaltă 
văpaie a ridicat; iar Hristos, cel ce bine este cuvântat şi Preaslăvit, a întins cin- 


stitorilor de Dumnezeu tineri roua Duhului. 


Stih: Sfântă cuvioasă Sinclitichia, roagă-te lui Dumnezeu pentru noi. 

Rău socotind potrivnicul, gândea să slăbească tăria sufletului tău cu pătimiri. 
Dar te-a aflat ca pe un lov răbdător şi înţelept; şi rănindu-se cu înţeleapta 
răbdare a ostenelilor tale, a fost alungat. 

Stih: Sfântă cuvioasă Sinclitichia, roagă-te lui Dumnezeu pentru noi. 

Sufletul tău cel înţelept, încărcat cu cele mai frumoase şi dumnezeieşti poveri, a 
scăpat acum de întreitele valuri ale vieţii, la Limanul cel liniştit, unde este 
pregătită odihna multelor tale răbdări întru suferinţe. 

Slavă Tatălui şi Fiului şi Sfântului Duh. 

Lumină ai adus în viaţa de obşte, povăţuind ca nimeni să nu-şi schimbe locul în 
care a ajuns. Că statornicia este solitoare de mare răsplată şi cu adevărat nu te-ai 
lenevit a fi folositoare schimnicelor, cu cuvintele şi cu faptele. 

Şi acum şi pururea şi în vecii vecilor. Amin (a Născătoarei). 

Firea apelor mă spală de păcate cu semnul naşterii tale, celei mai presus de 
cuvânt, Mireasă a lui Dumnezeu; căci curățirea lui Dumnezeu, Făcătorul de 
lumină, spală pe cei întinați cu multe greşeli, Fecioară. 

Cântarea a 8-a 

Irmos: Pe Dumnezeu, cel ce... 

Stih: Sfântă cuvioasă Sinclitichia, roagă-te lui Dumnezeu pentru noi. 

Tu, fericită, ai dorit cu adevărat să ajungi în pământul celor blânzi, unde locuiesc 
în veci Cetele îngerilor, ale cuvioşilor şi ale fecioarelor, care laudă cu cântări pe 
Hristos în veci. 

Stih: Sfântă cuvioasă Sinclitichia, roagă-te lui Dumnezeu pentru noi. 

Cu frumuseţea firii deosebindu-te de patimi, ai purtat grijă de suflet, ca să învin- 
gi prin înţelepciune patimile sufleteşti, cu chipul tău. Pentru aceasta stingând 
frumuseţea trupului ai aprins sufletul tău prin sihăstric. 

Binecuvântăm pe Tatăl şi pe Fiul şi pe Sfântul Duh, Domnul. 

Dobândind gând priveghetor către Dumnezeu, cu râvna sufletului ai adormit în 


cele din urmă măiestriile înşelătorului, născocitor de rele; iar acum, prea lăudată, 
fiind adormită, vieţuieşti în veci. 

Şi acum şi pururea şi în vecii vecilor. Amin (a Născătoarei). 


Vrând Fiul tău să nască din nou pe oameni, Preacurată, pentru dragostea cea 
desăvârşită, se grăbeşte ca un Om către Iordan, ca fără de întinăciune să Se 
boteze, cufundând în apă toată întinăciunea răutăţii. 


Irmosul: 


Să lăudăm, bine să cuvântăm şi să ne închinăm Domnului, cântându-l şi prea 
înălţându-L. pe Dânsul întru toţi vecii. 


Pe Dumnezeu, care S-a pogorât în cuptorul cel cu foc la tinerii evreieşti, şi vă- 
paia întru răcoreală o a prefăcut, ca pe Domnul lăudaţi-L lucrurile, şi Il prea 
înălţaţi întru toți vecii. 


Cântarea a 9-a 

Irmos: Pe Dumnezeu Cuvântul cel din Dumnezeu, care cu negrăită înţelepciune 
a venit să înnoiască pe Adam cel căzut rău prin mâncare întru stricăciune, din 
Sfânta Fecioară în chip de negrăit Intrupându-Se pentru noi credincioşii, cu un 
gând întru laude II slăvim. 

Stih: Sfântă cuvioasă Sinclitichia, roagă-te lui Dumnezeu pentru noi. 
Luminându-te cu frumuseţile fecioriei, mărită, te-ai înfrumusețat cu cununile 
vieţuirii sihăstreşti. Pentru aceasta, cu cunună îndoită, te încununează pe tine 
Mirele tău cel minunat, de a cărui dragoste ai fost rănită. 

Stih: Sfântă cuvioasă Sinclitichia, roagă-te lui Dumnezeu pentru noi. 

Nu te-a ruşinat, Sfântă prea cinstită Sinclitichia, nădejdea pe care o aveai în 
inima ta, pentru cele viitoare; că acum ai luat răsplătirile ostenelilor de la Mân- 
tuitorul Hristos; pentru că ai săvârşit tot felul de nevoinţe. 

Slavă Tatălui şi Fiului şi Sfântului Duh. 

Cu putere şi întărire te-ai îmbrăcat în Hristos, cinstită şi ai smerit până la pământ 
fruntea celui ce a grăit nedreptăți întru înălțime. Pentru aceea te-a împodobit pe 


tine cu cununa biruinţei, lisus, Dătătorul de biruinţă. 


Şi acum şi pururea şi în vecii vecilor. Amin (a Născătoarei). 

Prin tine, Preacurată, a luat sfârşit căderea strămoşilor ne mai având putere să 
meargă mai departe; căci prin Botezul Fiului tău s-a cufundat acum toată rău- 
tatea. Deci, pe tine, ceea ce eşti pricinuitoarea curăţiei, te cinstim. 


Irmosul: Pe Maica cea mai presus de fire şi pe Fecioara cea după fire, pe sin- 
gura Binecuvântată între femei, cu cântări noi credincioşii, după datorie, o 
mărim. 

Sedelna, glasul al 5-lea. Podobie: Pe Cuvântul cel împreună... 

Intrecând deprinderea răbdării ostenelilor schimniceşti, te desfătezi în ceruri de 
locaş deosebit şi te umpli de mai bună strălucire. Pe calea cea aspră bărbăteşte 


umblând, ai biruit cele de aici şi îngerilor te-ai asemănat; iar acum te împăr- 
tăşeşti de mărirea lor. 

Acatistul Sfintei Sinclitichia 





Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curățeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 

Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Și nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
Suntem poporul Tău, toți lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca 
să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Cred Într-Unul Dumnezeu, Tatăl Atoțiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a 
îngropat. Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu slavă, 
să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 

Minte umbrită de înşelăciune având eu şi fiind cu totul străin de podoaba sme- 
ritei cugetări în strălucirea căreia Se înfăţişează Chipul lui Hristos, cum voi 
îndrăzni a aduce cântări celei ce cu toiagul înţelepciunii dumnezeieşti a sfărâmat 
capul şarpelui ? Ci, te rog pe tine, cuvioasă Sinclitichia, prin rugăciunile tale, să 
mă faci vrednic cântării de: Aliluia! 


Icosul 1 

În inima ta ascultând cu înţelepciune adierile line ale Duhului şi glasul Mirelui 
dumnezeiesc, ai urmat cărările voinţei Tatălui şi depărtându-te de toată înşelă- 
ciunea lumii, ţi-ai împodobit sufletul cu cununile nevoinţelor sihăstreşti, pentru 
care noi, smeriţii, te fericim: 

Bucură-te, plinitoare a voinţei dumnezeieşti,; 

Bucură-te, podoaba cea strălucită a sihăstriei; 

Bucură-te, izvorul pururea curgător al înţelepciunii dumnezeieşti; 

Bucură-te, lepădarea jugului lumii; 

Bucură-te, căutarea frumuseţilor dumnezeieşti; 

Bucură-te, vas cinstit al cugetărilor înțelepciunii; 

Bucură-te, odihnirea la limanul mântuirii; 

Bucură-te, tăierea legăturilor patimilor cu sabia rugăciunii; 

Bucură-te, împodobirea sufletului cu străluciri îngereşti; 

Bucură-te, călătorie pe muntele desăvârşirii; 

Bucură-te, curățirea vasului inimii; 

Bucură-te, sălaş al virtuţilor mântuitoare; 

Bucură-te, cuvioasă Sinclitichia, candela cea nestinsă a rugăciunii! 


Condacul al 2-lea 

Deşi părinţii te sileau spre nunta cea legiuită şi mulţi tineri priveau spre darul 
frumuseţii tale fireşti şi spre avuţia cea multă, nu te-ai învoit cu sfaturile lor, ci 
cu gândul înaintai în cămările cele mai tainice ale inimii şi râvnind nunta cea 
cerească, cu osârdie cântai Mirelui Hristos: Aliluia! 


Icosul al 2-lea 

Toate frumuseţile acestei lumi nu ţi-au clintit privirea inimii de la icoana Celui 
ce este Frumuseţea cea negrăită a serafimilor, ci, într-aripându-te cu dumne- 
zeiescul dor înaintea Celui ce şade pe scaunul heruvimilor aduceai curgerile 

gândurilor smerite, ca să afli odihna mântuirii; iar noi cugetând la înţelepciunea 
ta, îţi cântăm în taina inimii unele ca acestea: 

Bucură-te, lepădarea îndulcirilor înşelătoare ale lumii; 

Bucură-te, vas de taină al insuflărilor Treimii; 

Bucură-te, înaintare spre Cel Neapropiat cu aripile rugăciunii; 
Bucură-te, trecerea gândurilor cereşti prin porţile inimii; 

Bucură-te, intrare grabnică prin uşa Împărăției; 

Bucură-te, chimval chemător la dorul veşniciei; 

Bucură-te, cuget neînfricoşat de valurile lumii; 

Bucură-te, călătoare pe căile desăvârşirii; 

Bucură-te, râvnitoarea bunătăţilor cereşti, 

Bucură-te, icoană a vieţuirii sihăstreşti,; 

Bucură-te, întăritoare pe calea nevoinţelor; 

Bucură-te, cunună a cuvioaselor femei; 

Bucură-te, cuvioasă Sinclitichia, candela cea nestinsă a rugăciunii! 


Condacul al 3-lea 

După moartea părinţilor tăi trupeşti, fund cu totul ocrotită de mâna părintească a 
Ziditorului tuturor, ai urmat şoaptelor Duhului ce veseleau inima ta. Împărţind 
averea săracilor, te-ai dus să dobândeşti comoara cerească întru sărăcia ce împo- 
dobeşte viaţa călugărească, în cântarea neîncetată de: Aliluia! 


Icosul al 3-lea 

Floarea trupului s-a veştejit, petrecând tu în arşiţa nevoinţelor postului, dar 
sufletul şi mai mult s-a înălțat întru curăție, împodobindu-se cu miresmele 
tainice ale nepătimirii. Cu pietrele rugăciunilor sfinţite de Piatra vieţii ţi-ai întărit 
casa sufletului, depărtându-te de rudenii, iar noi grăind unele ca acestea: 
Bucură-te, încununarea cu nevoinţele sihăstreşti; 

Bucură-te, înfrumusețarea sufletului prin osteneala rugăciunii; 

Bucură-te, stâncă a credinţei netulburată de valurile ispitelor; 

Bucură-te, nimicitoarea cugetelor deşarte; 

Bucură-te, veselia fecioarelor înțelepte; 

Bucură-te, împodobirea cămării inimii cu gânduri curate; 

Bucură-te, depărtarea de legăturile lumii; 

Bucură-te, ruşinarea vrăjmaşului neîmpăcat; 

Bucură-te, petrecere neîncetată pe căile rugăciunii; 

Bucură-te, smerenie ce pecetluieşte faptele bune; 

Bucură-te, îndulcirea de mireasma Vieţii; 

Bucură-te, zbor deasupra deşertăciunilor lumii; 

Bucură-te, cuvioasă Sinclitichia, candela cea nestinsă a rugăciunii! 


Condacul 4 

Cu nevoinţe mai presus de fire potolind săltările trupului, te-ai învrednicit a-ţi 
veseli sufletul cu săltările îngereşti ale bucuriei, având întăritoare pe cărarea 
nevoinţei cetele puterilor cereşti, care uimite de curăţia şi strălucirea sufletului 
tău, te învățau cum să aduci Stăpânului tuturor cântarea îngerească: Aliluia! 


Icosul al 4-lea 

Cu acoperământul rugăciunii împodobindu-ţi sufletul, ţi-ai întărit mintea cu 
coiful credinţei pornit din nădejde şi dragoste, şi neslăbind în luptă, cu puterea 
numelui lui Hristos ai zdrobit capetele gândurilor deşarte, pentru care te rugăm a 
da mână de ajutor în războiul duhovnicesc şi nouă celor ce-ţi cântăm: 

Bucură-te, surpătoarea vrăjmaşului nevăzut; 

Bucură-te, stâncă nebiruită a înţelepciunii; 

Bucură-te, vas lucrat spre slava Treimii; 

Bucură-te, izvor al rugăciunii neîncetate; 

Bucură-te, ruşinarea asupritorilor cu tăria cugetului smerit; 

Bucură-te, povăţuitoare spre limanurile nepătimirii; 

Bucură-te, scoaterea din mijlocul deşertăciunilor lumii; 

Bucură-te, chemarea celor aleşi la nevoinţa sihăstriei; 

Bucură-te, înger în trup împodobit cu cununa veşniciei; 

Bucură-te, hrănirea sufletului cu pâinea rugăciunii; 

Bucură-te, adăparea din Izvorul vieţii nesfârşite; 

Bucură-te, împodobirea minţii cu smerite cuvinte; 

Bucură-te, cuvioasă Sinclitichia, candela cea nestinsă a rugăciunii! 


Condac al 5-lea 

Cu întreagă înţelepciune ocârmuindu-ţi corabia sufletului şi având într-ajutor 
adierile line ale Duhului, ai ajuns la limanul mântuirii, de unde te rogi cu stă- 
ruință pentru întărirea Corabiei lui Hristos, având sprijinitoare ceata îngerilor ce 
aduc neîncetat cântarea de: Aliluia! 


Icosul al 5-lea 

Asemenea lui lov te-ai arătat în răbdarea bolilor trupeşti pe care vrăjmaşul 
neamului omenesc le-a adus asupra ta ca să-ţi încerce credinţa. Fiind încinsă cu 
puterea Cuvântului, tăria sufletului nu ţi-a slăbit, ci cu smerenie ai purtat povara 
durerilor de plămâni şi de măsea, răpirea glasului şi tăierea somnului, pentru 
care te lăudăm aşa: 

Bucură-te, floare strălucită a sihăstriei,; 

Bucură-te, comoară bine tăinuită a înţelepciunii; 

Bucură-te, chemarea tuturor la mântuire cu trâmbiţa Duhului; 

Bucură-te, îndemnătoare spre dobândirea smeritei cugetări; 

Bucură-te, carte a insuflărilor Duhului; 

Bucură-te, împodobirea inimii cu slovele Cuvântului; 

Bucură-te, stâlpul cel neclintit al sihăstriei; 


Ar dr Ar Ar dr dr dr Ar Ar Ar Ar Ar dr dr dr Ar Ar Ar Ar Ar dr Ar A 


Xp IP II IE E 30 IE E 0 30 E IE E E 3 E IE IE E E XX 


Die De De De Dr De De De dr de fe fr de dr de de dr dr dr dr dr de dr dr d 


XP XP IP IP 37 3 3 PP 30 3 E 0 37 3 2 2 0 IP 3 E E IE 37 2 E 0 E IE e XX 


Bucură-te, podoaba cea cinstită a fecioriei,; 

Bucură-te, povăţuitoarea monahiilor pe căile înţelepciunii; 

Bucură-te, desprinderea gândului de deşertăciunile lumii; 

Bucură-te, înălțarea minţii spre vederi cereşti; 

Bucură-te, nimicirea cugetelor trupeşti; 

Bucură-te, cuvioasă Sinclitichia, candela cea nestinsă a rugăciunii! 


Condacul al 6-lea 

Cu rugăminţi stăruitoare fecioarele împreună nevoitoare cereau de la tine a le 
face părtaşe darului cuvântului dăruit ţie de Însuşi Cuvântul vieţii, dar cu izvoare 
de lacrimi pornite din adâncul inimii smerite pecetluiai tăcerea ta, prin acestea 
acoperind curgerile de: Aliluia! 


Icosul al 6-lea 

Ne mai răbdând întristarea sufletelor necăjite de lipsa “apei cuvintelor înţele- 
pciunii”, ţi-ai plecat gândul inimii spre milostivire şi ai început a-ţi deschide 
gura ta spre slava lui Dumnezeu. În acest chip, ai dăruit din destul tuturor “pică- 
turile Duhului” cele ce vindecau rănile inimilor şi le făceau mai osârduitoare 
spre virtute, pentru care primeşti de la noi mulțumiri ca acestea: 

Bucură-te, vas din care ne adăpăm cu apa înţelepciunii; 

Bucură-te, iubire alergătoare înaintea smereniei; 

Bucură-te, sălaş al cuvintelor Luminii; 

Bucură-te, zidirea cetăților sufletelor prin cuvânt; 

Bucură-te, povăţuitoare pe cărările mântuirii; 

Bucură-te, tămăduirea neputinţelor sufleteşti; 

Bucură-te, maică duhovnicească hrănindu-ne cu pâinea înţelepciunii; 

Bucură-te, pildă de biruinţă împotriva patimilor firii; 

Bucură-te, alungarea norului întristărilor sufletului; 

Bucură-te, mijlocitoare spre punerea începutului pocăinţei; 

Bucură-te, întărirea inimii pe piatra credinţei; 

Bucură-te, îndemnătoare spre cumpătare; 

Bucură-te, cuvioasă Sinclitichia, candela cea nestinsă a rugăciunii! 


Condacul al 7-lea 

Fecioarele cele căutătoare ale mărgăritarelor înţelepciunii luând aminte la 
cuvintele tale pornitu-s-au cu lacrimi şi osteneală, după sfatul tău, ca să aprindă 
în inimi făclia dumnezeieştii iubiri şi îngrădindu-se cu lepădarea de sine şi cuge- 
tarea la moarte cântau Domnului: Aliluia! 


Icosul al 7-lea 

„Comoara arătându-se, se împuţinează, aşa şi fapta cea bună, făcându-se cuno- 
scută şi vădită, se pierde.” Cu astfel de cuvinte îndemnând pe căutătorii comorii 
mântuirii să se păzească de mândrie, i-ai îndemnat a primi ocările cele prici- 

nuitoare de cununile bucuriei, iar noi, neputincioşii, cerându-ţi darul gândurilor 
smerite îți cântăm aşa: 

Bucură-te, ascunderea câştigului faptelor bune; 

Bucură-te, înmulțirea darurilor mântuirii; 

Bucură-te, urmarea Celui cu inimă smerită; 

Bucură-te, pildă neîncetată spre pocăință; 

Bucură-te, suirea scării faptelor bune; 

Bucură-te, sprijinitoare pe cărările mântuirii; 

Bucură-te, aur ascuns în pământul gândurilor smerite; 

Bucură-te, îndreptarea celor greşiţi; 

Bucură-te, vistierie a înţelepciunii duhovniceşti; 

Bucură-te, izgonitoare gândurilor mândriei; 

Bucură-te, călăuzitoarea celor lipsiţi de pricepere; 

Bucură-te, milostivire neîmpuţinată dăruită celor neştiutori; 
Bucură-te, cuvioasă Sinclitichia, candela cea nestinsă a rugăciunii! 


Condacul al 8-lea 

Privegherea cu rugăciunea minţii o ai arătat drept lucrare neîncetată prin care 
rămâne nedărâmată casa sufletului. Luând aminte la învățăturile tale, te rugăm a 
ne ajuta a pune temelia rugăciunii, a ne întări acoperământul credinţei şi a păzi 
ferestrele simţurilor de viforul ispitelor vrăjmaşului, ca netulburați să aducem 
Stăpânului lauda: Aliluia! 


Icosul al 8-lea 

Ascultarea o ai arătat mai presus de jertfă şi cale a mântuirii tuturor, iar pentru 
cei cu mintea stricată de gândurile mândriei doctorie ai arătat, pe lângă ascultare, 
smerita cugetare, certarea şi luarea aminte la vieţile Sfinţilor. Noi, cei înconjurați 
din toate părțile de fiarele gândurilor slavei deşarte, plecăm genunchii inimii 
înaintea ta, ca să ne ajuţi în nesuferitul război, liniştind potopul gândurilor noa- 
stre, ca să-ţi cântăm cu pace: 

Bucură-te, mângâierea celor răniţi de slava deşartă; 

Bucură-te, tămăduirea celor nepricepuţi în lupta duhovnicească; 

Bucură-te, ridicarea celor căzuţi în deznădăjduire; 

Bucură-te, surpătoarea gândurilor deşarte; 

Bucură-te, îndemnătoare spre ascultare desăvârşită; 

Bucură-te, culegătoare roadelor pustiniciei acoperite de smerenie; 

Bucură-te, neîncetată amintire a neputinţelor, spre mântuire; 

Bucură-te, doctorie pentru ridicarea celor amorţiţi de mândrie; 

Bucură-te, tăierea gândurilor rele cu ascuţişul cugetului smerit; 

Bucură-te, arătarea înţelepciunii duhovniceşti; 

Bucură-te, zdrobirea vrăjmaşului cu tăria gândului umilit; 

Bucură-te, liniştea sufletelor prigonite de viforul ispitelor; 

Bucură-te, cuvioasă Sinclitichia, candela cea nestinsă a rugăciunii! 

Condacul al 9-lea 

Pe cei din viaţa de obşte i-ai îndrumat spre ascultarea ce făgăduieşte smerita 
cugetare, iar pe cei ce pot trece cu vederea toate deşertăciunile lumii i-ai în- 
dreptat spre pustinicia cea dumnezeiască, cea de dreaptă socoteală îngrădită, ca 
toţi într-un glas al inimii să cânte Mântuitorului şi Îndreptătorului tuturor: 
Aliluia! 


Icosul al 9-lea 

Smerita cugetare o ai arătat necesară mântuirii tuturor, zid nesurpat înaintea 
tuturor faptelor bune, acoperământ tainic al sufletului şi al cuvântului înţelept, cu 
care S-a îmbrăcat Însuşi Cel ce a zis: Învăţaţi-vă de la Mine, că sunt blând şi 
smerit cu inima. Cunoscând această virtute cetate nebiruită de săgețile vrăj- 
maşului, dobândită prin răbdarea defăimărilor, cu piatra rugăciunii tale aşează şi 
în inima noastră deprinderea gândului smerit, ca să-ţi dăruim în schimb flori ver- 
suritoare: 

Bucură-te, pildă neîncetată către smerita cugetare; 

Bucură-te, cheie ce ne descuie vistieriile înţelepciunii; 

Bucură-te, gură deschisă spre propovăduirea Celui smerit; 

Bucură-te, ajutătoare la zidirea temeliei faptelor bune; 

Bucură-te, lăcaş întărit prin legătura Duhului; 

Bucură-te, cer însuflețit de stelele gândurilor smerite; 

Bucură-te, lumină povăţuitoare la tainele Împărăției; 

Bucură-te, lucrătoare faptelor bune întru umilinţa inimii; 

Bucură-te, surpătoarea gândurilor mândriei; 

Bucură-te, oglindă a frumuseţilor veşniciei; 

Bucură-te, pildă de lucrare duhovnicească; 

Bucură-te, descoperitoarea tainelor credinţei; 

Bucură-te, cuvioasă Sinclitichia, candela cea nestinsă a rugăciunii! 


Condacul al 10-lea 

Calea întreitei naşteri o ai arătat ca pricinuitoare a mântuirii sufletelor, pe lângă 
naşterea trupească descoperind şi pe cele ce ne suie de la pământ la cer - 
naşterea prin dumnezeiasca baie a Botezului şi cea întru lacrimile pocăinţei. De 
cea din urmă te rugăm a ne face şi pe noi părtaşi, prin mijlocirea rugăciunii tale, 
ca să cântăm Domnului: Aliluia! 


Icosul al 10-lea 

Povăţuit-ai pe miresele lui Hristos să-şi lumineze sufletele cu faptele bune, să 
poarte pe cap cununa făurită din împletiturile virtuţilor, să pună împrejurul 
grumazului podoaba smeritei cugetări şi să se încingă cu întreaga înţelepciune 
spre a sluji la masa duhovnicească, aducând ca hrană rugăciuni şi cântări de 
psalmi; străini fiind noi de vieţuirea cea îngerească din cuptorul inimii scoatem 
smerite cântări ca acestea: 


Ar dr Ar Ar dr dr dr Ar dr Ar Ar Ar dr dr dr Ar dr Ar Ar Ar dr dr A 


Xp IP IP IT E E IP IE E 0 30 3 ID E IE 3 E IE IE E E E XX 


Die De De De Dr Dr Dr De fr De fe dr de dr dr de dr dr de dr dr de dr dr d 


XP XP IP IP 37 3 3 2 XP 30 3 E 0 30 5 2 2 0 e 3 E E IE IE 2 E 0 E IE XX 


Bucură-te, mireasă a Mirelui înţelepciunii; 

Bucură-te, curăţie a minţii strălucite de raza Duhului; 
Bucură-te, deschizătoarea uşilor pocăinţei; 

Bucură-te, purtătoare a cheii înţelepciunii; 

Bucură-te, pridvor al tainelor Luminii; 

Bucură-te, râvnă aprinsă spre toată fapta cea bună; 
Bucură-te, cămară luminată de Soarele dreptăţii; 
Bucură-te, moștenitoare a cununilor Vieţii; 

Bucură-te, grijă neîncetată pentru curăția inimii; 
Bucură-te, surparea vrăjmaşului prin osteneala rugăciunii; 
Bucură-te, stea călăuzitoare la pământul înţelepciunii; 
Bucură-te, omorârea patimilor cu arma Crucii; 

Bucură-te, cuvioasă Sinclitichia, candela cea nestinsă a rugăciunii! 


Condacul al 11-lea 

Privind la chipul nunții lumeşti sfătuit-ai pe cele împreună lucrătoare în pă- 
mântul mântuirii să caute a fi plăcute Mirelui ceresc, spălându-şi întinăciunea 
păcatelor cu pustnicia ostenitoare şi îmbrăcându-se cu hainele cele duhovniceşti, 
spre a putea cânta cu îngerii: Aliluia! 


Icosul al 11-lea 

Ca un crin al înţelepciunii lui Hristos răsărind în pământul sihăstriei şi fiind 
luminată de raza Duhului, te-ai făcut odihnitoare a gândului Tatălui şi prin 
mireasma faptelor tale bune te-ai făcut mireasă a Mirelui nenuntit Hristos, atră- 
gând la limanul mântuirii pe fiii cei rătăciți, te-ai învrednici a primi de la noi 
cântări ca acestea: 

Bucură-te, răbdarea suferințelor lui lov; 

Bucură-te, diamant strălucit al înţelepciunii; 

Bucură-te, vindecarea celor răniţi de patimi; 

Bucură-te, păzitoarea tuturor de căderea în păcat; 

Bucură-te, răbdarea focului mădularelor dinlăuntru; 

Bucură-te, pildă de smerenie prin pătimirea bolilor; 

Bucură-te, vindecarea sufletelor rănite prin vederea rănilor tale trupeşti; 
Bucură-te, ridicarea celor căzuţi în dureri cumplite; 

Bucură-te, luminarea minţii cu gânduri smerite; 

Bucură-te, ruşinarea vrăjmaşului neîmpăcat; 

Bucură-te, mângâierea sufletului cu raza rugăciunii; 

Bucură-te, povăţuitoare spre înălţimea nepătimirii; 

Bucură-te, cuvioasă Sinclitichia, candela cea nestinsă a rugăciunii! 


Condacul al 12-lea 
Arătând dragostea ca cea mai mare între bunătăţile vrednice de împodobirea 
sufletului, te-ai depărtat de căile mâniei ce întunecă sufletul şi arătând vorbirea 

de rău ca cea mai osânditoare patimă, ai învăţat pe cele împreună slujitoare Cu- 
vântului să cânte neîncetat cu glasul inimii lui Dumnezeu: Aliluia! 


Icosul al 12-lea 

Când se apropia încununarea biruinţelor tale văzut-ai mulțime de îngeri, în 
strălucirea unei lumini negrăite, aproape de uşile Raiului şi cunoscând că peste 
trei zile aveai să părăseşti această lume şi să te înfățişezi Sfintei Treimi, ai vestit 
celor ce te îngrijeau de apropierea sfârşitului tău pe acest pământ. Noi însă, pu- 
nându-ne nădejdea în mijlocirile tale pentru noi, către Cel Preaînalt, din adâncul 
inimii îți grăim: 

Bucură-te, floare ce împodobeşte priveliştea sihăstriei; 

Bucură-te, mireasmă tainică a înţelepciunii; 

Bucură-te, risipitoarea vrăjmaşilor netrupeşti; 

Bucură-te, nor al rugăciunii ce picură gânduri dumnezeieşti; 

Bucură-te, întărirea inimilor neputincioase; 

Bucură-te, sălaş sfinţit al gândurilor îngereşti; 

Bucură-te, împreună nevoitoare cu îngerii pe scara slavoslovirii; 

Bucură-te, mijlocitoare neînfruntată a noastră spre dobândirea mântuirii; 
Bucură-te, podoabă scumpă în vistieria lui Hristos; 

Bucură-te, arătătoarea hotarelor înţelepciunii; 

Bucură-te, armă nebiruită împotriva vrăjmaşilor nevăzuţi; 

Bucură-te, nume prea dulce înrourat de Numele dumnezeiesc; 

Bucură-te, cuvioasă Sinclitichia, candela cea nestinsă a rugăciunii! 


Condacul al 13-lea (de trei ori) 

O, cuvioasă maică Sinclitichia, podoaba pustiei cea sălăşluită acum în cămările 
îngereşti, care până la marginile lumii ai strălucit prin faptele şi cuvintele tale de 
Duhul însuflate, împodobeşte şi inima mea sărăcită de viforul gândurilor rele cu 
stâlpii smeritei cugetări; fii mie totdeauna ocrotitoare nevăzută în lupta cea du- 
hovnicească, acoperindu-mă cu veşmântul rugăciunilor tale, ca fără de ruşine să 
stau înaintea lui Dumnezeu şi primind iertare prin mijlocirea ta, să-i cântăm îm- 
preună: Aliluia! 


Apoi se zice din nou: 


Icosul 1 

În inima ta ascultând cu înţelepciune adierile line ale Duhului şi glasul Mirelui 
dumnezeiesc, ai urmat cărările voinţei Tatălui şi depărtându-te de toată înşelă- 
ciunea lumii, ţi-ai împodobit sufletul cu cununile nevoinţelor sihăstreşti, pentru 
care noi, smeriţii, te fericim: 

Bucură-te, plinitoare a voinţei dumnezeieşti; 

Bucură-te, podoaba cea strălucită a sihăstriei; 

Bucură-te, izvorul pururea curgător al înţelepciunii dumnezeieşti; 

Bucură-te, lepădarea jugului lumii; 

Bucură-te, căutarea frumuseţilor dumnezeieşti; 

Bucură-te, vas cinstit al cugetărilor înţelepciunii; 

Bucură-te, odihnirea la limanul mântuirii; 

Bucură-te, tăierea legăturilor patimilor cu sabia rugăciunii; 

Bucură-te, împodobirea sufletului cu străluciri îngereşti; 

Bucură-te, călătorie pe muntele desăvârşirii; 

Bucură-te, curățirea vasului inimii; 

Bucură-te, sălaş al virtuţilor mântuitoare; 

Bucură-te, cuvioasă Sinclitichia, candela cea nestinsă a rugăciunii! 


Condacul 1 

Minte umbrită de înşelăciune având eu şi fiind cu totul străin de podoaba sme- 
ritei cugetări în strălucirea căreia Se înfăţişează Chipul lui Hristos, cum voi 
îndrăzni a aduce cântări celei ce cu toiagul înţelepciunii dumnezeieşti a sfărâmat 
capul şarpelui ? Ci, te rog pe tine, cuvioasă Sinclitichia, prin rugăciunile tale, să 
mă faci vrednic cântării de: Aliluia! 

Troparul Sfintei cuvioase Sinclitichia: Intru tine, maică, cu osârdie s-a mântuit 

Sinclitichia, duhul tău. 

Vieţile Sfinţilor - Viaţa maicii noastre Sinclitichia 





Cea numită cu numele Sinclitichia a fost din Macedonia. Auzind strămoşii ei 
despre iubirea de Dumnezeu şi credinţa în Hristos, ce se răspândise în cetatea 
alexandrinilor, s-au dus acolo. Ajungând în acea cetate şi aflând faptele mai 
mari decât vestea, au fost primiţi cu prietenească dragoste. Ei nu se bucurau de 
mulţimea poporului, nici de mărimea caselor, ci mai mult de credinţa şi 
dragostea cea adevărată, care erau mai prejos în patria lor. 


Fericita Sinclitichia era nu numai cu neamul vestită; dar era împodobită şi cu 
celelalte calităţi care în viaţă se socotesc veselitoare. Ea avea o soră şi doi fraţi 
de un cuget cu dânsa, având şi ei viaţă cinstită, dintre care unul, fiind în 
vârstă copilărească, a răposat; iar celălalt, ajungând la 25 de ani, era 
îndemnat de părinţi la căsătorie. Însă pregătindu-se toate cele de veselie şi 
săvârşindu-se lucrurile cele după obicei, tânărul a zburat ca o pasăre din laţuri, 
făcând schimb, în locul miresei pământeşti, cu soborul cel fără prihană al 
sfinţilor. 


Sora lui, fiind încă în braţele părinteşti, îşi împodobea sufletul cu iubirea de 
Dumnezeu, iar purtările de grijă ale trupului le avea numai cât se cuvenea firii; 
ea era curată şi la chip prea frumoasă, încât mulţi logodnici s-au apropiat de 

dânsa; pe de o parte bucurându-se de zestre, iar pe de alta gândindu-se la neamul 
părinţilor şi pe lângă acestea, aprinzându-se şi de frumuseţea fecioarei. 


Deci, părinţii îndemnau pe tânăra spre nuntă, silind-o spre aceasta, ca prin ea să 
nu li se stingă neamul. Înţeleapta fecioară nicidecum nu se învoia cu asemenea 
sfaturi ale părinţilor, ci mai vârtos, cu cât auzea de nuntă lumească, cu atât 
privea la cea dumnezeiască. Pe mulţi logodnici trecând cu vederea, ea îşi 
îndrepta ochiul la Mirele ceresc. 


Ea era 0 adevărată ucenică a fericitei Tecla, urmând aceleia întru învățături; 
pentru că amândurora Hristos le era logodnic şi acelaşi Pavel era aducător de 
Mire al amândurora. Nici o altă cale din oraş nu cunoştea, decât pe a 
bisericii. Însuşi David spune despre amândouă în cântările cele cinstite şi 
dumnezeieşti; pentru că în chimvale bine răsunătoare se veseleau sufletele lor 
cele încredințate lui Dumnezeu, în timpane şi psaltiri cu zece strune trimiteau ele 
în sus cântarea cea desăvârşită. Chiar Mariam, pentru aceste fecioare, aducând 
înainte cuvintele, zice: "Să cântăm Domnului, căci cu mărire S-a prea mărit". lar 
mâncările dumnezeieştii nunţi sunt de obşte celor ce se ospătează, căci zice: 
Gustaţi şi vedeţi că bun este Domnul. Țesătura îmbrăcămintelor de mireasă le 
era totuna, deoarece: Câţi în Hristos s-au botezat, în Hristos s-au şi îmbrăcat. 


Deci, la fel le era lor dragostea către Domnul, pentru că de aceleaşi dăruiri se 
învredniceau. Încă şi cu nevoinţele se întreceau, pentru că mucenicia fericitei 
Tecla o ştiau toţi, cum s-a nevoit prin foc şi fiare sălbatice. Apoi nici ostenelile 
acestei îmbunătăţite nu trebuie a se tăinui; pentru că, dacă Unul era Mântuitorul 
lor Cel dorit, apoi tot un vrăjmaş li se rânduia lor, adică diavolul. 


Tecla socotea chinurile mai uşoare, pentru că ea surpase toată răutatea 
vrăjmaşului; iar către Sinclitichia se arată mai uşor răutatea lui, pornindu-se prin 
uneltirile sale cele pierzătoare. Țesătura cea aleasă a hainei nu a înşelat ochiul ei, 
nici strălucirile cele de multe feluri ale pietrelor de mult preţ. Chimvalul nu a 
amăgit auzul ei, nici fluierul n-a putut întoarce tăria sufletului ei. N-au 
înduplecat-o lacrimile părinţilor, nici vreo altă dojenire a rudeniilor, ci, având 
gândul că un diamant, şi-a abătut în lături mintea sa. 


Ca pe nişte ferestre toate simţirile sale închizându-le, vorbea cu Mirele său, 
zicând cuvântul acela: "Precum sunt eu, aşa şi nepotul meu". Dacă-i veneau 
vorbe frumoase, fugea de acestea în cămările cele mai dinlăuntru ale sufletului, 
aducându-se pe sine Domnului; iar când i se dădeau sfaturi folositoare, toată 
mintea sa o avea în primirea celor zise. 


Postirea o avea aşa de iubită, încât nimic nu-i era mai drag; pentru că o socotea 
păzitoare şi temelia celorlalte. Dacă avea nevoie cândva să mănânce, afară de 

vremea cea obişnuită, ea făcea împotriva celor ce mănâncă. Se îngălbenea de 
nemâncare şi trupul ei era subțire, din pricina hranei puţine. Deci, fericita 
aceasta cugeta cele zise de Apostol: Cu cât omul nostru din afară se strică, cu 
atât cel dinlăuntru se înnoieşte. Astfel se străduia, tăinuindu-se de mulți. 


Când părinţii S-au dus din viața aceasta, învăţându-se mai mult cu 
înţelepciunea, a luat şi pe sora sa cu sine, pentru că era lipsită de vedere; apoi 
s-au depărtat de casele părinteşti şi s-au dus la o curte a unei rudenii a sa, ce 
era mutată din cetate. După aceea, vânzând toată avuţia rămasă şi împărţind- 
o săracilor, a rugat pe unii din preoţi a-i tăia părul; de atunci toată 
împodobirea a lepădat-o, pentru că este obiceiul la femei a socoti părul ca 
podoabă. Acesta era semn de a face sufletul ei curat. 


De atunci s-a învrednicit de întâia numire Îeoiorească, adică de călugărie; iar 
toată averea sa aim pari ince O sinoi a, zicea: 





Prin aceste cuvinte, adică prin smerita cugetare, se liniştea, pentru 
care cu mult mai înainte în ogrăzile părinteşti se arăta foarte vrednică şi iscusită, 
căci într-însa se înmulţea floarea nevoinţei şi a faptelor bune. 


Cei care fără iscusință şi fără socotire s-au apropiat de această taină 
dumnezeiască (călugăria) au pierdut ceea ce căutau, neprivind mai departe la 
faptele lor. Precum cei ce călătoresc se îngrijesc mai întâi de merinde, tot 
asemenea şi aceasta, îngrijindu-se mai înainte de oarecare merinde, fără temere 
mergea spre cele de sus; pentru că, strângând mai înainte cele trebuincioase 
pentru săvârşirea casei, punea temelia bună. Dar facerea caselor se urmează 
după plan, din materiile cele din afară; iar Sinclitichia a făcut împotrivă, pentru 
că nu aduna materiile cele din afară, ci mai vârtos pe cele dinlăuntru. Banii săi 
dându-i săracilor, părăsind mânia şi pomenirea de rău, şi izgonind zavistia şi 
mărirea deşartă, şi-a zidit casa pe piatră al cărei turn este vestit, iar casa 
neînviforată. 


Ca să nu zic multe, ea covârşea prin începuturi bune şi pe cele ce aveau 
deprinderea vieţii monahiceşti. Precum copiii cei isteţi, fiind încă la începutul 
cărţii, se întrec cu cei în vârstă, care sunt de mai mult timp pe lângă dascăli, aşa 
şi aceasta, arzând cu duhul, întrecea pe celelalte. 


Deci, viaţa ei cea pustnicească nu o putem spune, de vreme ce nimănui nu dă 
vole a se face privitor, dar nici nu voia a fi cineva propovăduitor al vitejulor ei. 
Când voia să facă bine, se îngrijea de ascunderea acestuia; iar aceasta nu o făcea 

pentru laudă, ci fiind întărită de darul ceresc; pentru că avea în minte acel grai 
dumnezeiesc, care zice: Să nu ştie stânga ce face dreapta. 


Astfel tăinuindu-se, săvârşea cele cuviincioase făgăduinţei. lar din vârsta cea 
dintâi şi până la cea desăvârşită, se ferea nu numai de întâlnirea cu vreun bărbat, 
dar fugea de multe ori şi de cele de un neam cu dânsa. Aceasta o făcea pentru 
două lucruri: ori ca să nu se laude pentru covârşirea pustniciei, ori ca să nu se 
sustragă de la fapta bună pentru trebuinţa trupească. Aşa gonea bântuielile cele 
dintâi ale sufletului, neiertându-l a se da înapoi pentru faptele cele trupeşti, ci, ca 
pe un copac stufos, curăța împrejur crengile sale neroditoare. Odraslele cele 
spinoase ale patimilor le dezrădăcina prin postire şi rugăciune. Apoi tot trupul 
său îl supunea la multe osteneli şi se îndestula cu puţină pâine şi apă. 


Când războiul vrăjmaşului se ridica, mai întâi pe Stăpânul său Îl chemă la 
rugăciune, spre a lupta împreună. Apoi îndată cu rugămintea, Domnul era de faţă 
şi fugea războiul. Când de multe ori vrăjmaşul zăbovea la luptă şi Domnul nu 
chinuia pe războinic, creştea prin aceasta iscusinţa sufletului celui îmbunătăţit, 
fiind ca o adăugire a darurilor şi mai mult se întărea de biruință asupra 
vrăjmaşului. 


Sinclitichia nu numai că se îndestula cu puţină trebuinţă a hainelor, ci şi de 
ospătările cele de dezmierdare se lepăda; căci pâine de tărâțe mânca, iar apă de 
multe ori nici nu lua şi se culca jos până la o vreme oarecare. Deci, până înceta 
războiul, avea nişte arme ca acestea, cu rugăciunea era îmbrăcată, iar coiful ei 
era din credinţă, pornită din nădejde şi dragoste. Credinţa mergea mai înainte, 
strângând toate încheieturile sufletului ei; după aceea venea şi milostenia. 


Prin această biruinţă îndepărta vrăjmaşul şi ea se uşura în pustnicia cea aspră. 
Aceasta o făcea ca nu deodată să se dezlege de mădularele trupului, pentru că 
acesta ar fi fost ceasul biruinţei; căci armele căzând, care mai este nădejdea 
ostaşului în război? Unii fără măsură şi fără cercetare, înfrânându-se cu ajunare, 
şi-au adus rănire de moarte şi lăsând împotrivirea contra luptătorului, pe dânşii 
s-au nenorocit. 


Sinclitichia însă nu făcea astfel, ci toate cu desluşire le făcea şi cu vrăjmaşul se 
lupta prin rugăciuni şi pustnicie, iar în conducerea corăbiei sale purta grijă de 
trup; pentru că şi cei ce plutesc, ajungându-i iarna şi viforul, rămân nemâncaţi, 
punând tot meşteşugul lor împotriva primejdiei; iar când şi-ar dobândi viaţa, 
atunci pentru a doua scăpare se îngrijesc. 


Apoi, având odihnă puţină, nu sunt fără griji, spre alinarea furtunii, nici de somn 
adânc nu se ţin, gândind asupra celor trecute, precum şi asupra celor ce vor să 
fie, căci, deşi iarna şi furtuna au încetat, marea nu s-a împuţinat şi dacă a trecut a 

doua primejdie, a treia poate să vină. Şi dacă cele întâmplate s-au dus, cele ce 
pot veni sunt ca de faţă. Deci aşa se petrecea cu Sinclitichia. Deşi duhul poftei 1- 
a izgonit, dar ceea ce-l stăpâneşte pe acesta nu era departe. Drept aceea se cade 
necontenit a ne ruga, pentru nestatornicia mării şi pentru sărătura răutăţii 
vrăjmaşului. 


Fericita, ştiind cu dinadinsul viforul de faţă al vieţii şi văzând furtunile valurilor, 
cu osârdie ocârmuia corabia sa, prin dreapta credinţă în Dumnezeu; pentru că 
aceasta o scotea neînviforată la limanul cel de mântuire, având ca ancoră 
întemeiată credinţa în Hristos. Viaţa ei apostolească o petrecea în credinţă şi 
sărăcie. 


Strălucind prin credinţă şi smerită cugetare, a săvârşit această faptă de mântuire; 
căci a călcat pe aspidă şi pe vasilisc şi peste toată puterea vrăjmaşului, cum zice 
Scriptura. Ea ştia că cine a fost slugă bună şi credincioasă, deşi peste puţin a fost 
credincios, peste multe avea să fie pus. A ţinut piept războiului celui materialnic 
împotriva celui nematerialnic şi s-a făcut steag de biruinţă. Cunoască dar toţi 
mărimea credinţei sale, a zis Pavel, adică începătorii şi stăpânitorii. Pentru că, 
biruind puterile cele potrivnice, a câştigat pe cele bune. Deci, astfel deosebindu- 
se, era săvârşitoare a faptelor celor bune. 


Vremea mergând înainte şi faptele ei bune înflorind, mireasma ostenelilor ei cele 
prea mărite se ducea la mulți. Pentru că nu este, cum zice Sfânta Evanghelie, 
lucru ascuns care să nu fie arătat; căci ştie Dumnezeu pe cei ce-L iubesc pe EI şi 
a-l vesti spre îndreptarea celor ce aud. Deci, atunci, prin voia lui Dumnezeu, au 
început unele a veni la dânsa, spre a le vorbi. Pentru că prin cuvinte se cunoşteau 
faptele vieţii ei şi mai mult se apropiau, vrând a se folosi. 


Acelea o întrebau pe dânsa, zicând: "Cum putem a ne mântui?" Iar ea, oftând 
greu şi multe lacrimi vărsând, nu le răspundea. Apoi cele ce se adunaseră o 
sileau pe dânsa a spune măririle lui Dumnezeu. Fiind rugată mult, fericita 
Sinclitichia, după multă vreme, cu glas smerit, a spus graiul acela al Scripturii: 
Nu sili pe sărac, pentru că este scăpătat. 


Cele de faţă, primind graiul, mai mult o întrebau, apoi prin graiurile Scripturii 
ziceau către dânsa: În dar ai luat, în dar dă şi vezi să nu plătesti pedeapsa celui 
ce a ascuns Buni Ea a zis către dânsele: 


Iar ele către dânsa ziceau: "Ştim şi noi că una este învăţătura noastră, Scriptura 
şi acelaşi este Dascălul; dar tu prin sârguinţă ai sporit în faptele cele bune şi cele 

ce s-au făcut de tine prin deprinderea bunătăţilor trebuie a sluji ca rânduiala 
celor tinere, pentru că şi Dascălul nostru Cel de obşte aceasta poruncește”. 


Fericita, auzind această, plângea ca pruncii, însă cele adunate o rugau a înceta de 
plâns. După ce s-a liniştit, au început iarăşi a o ruga, iar ea, milostivindu-se şi 
cunoscând că cele zise nu-i aduc ei laudă, ci celor de faţă le aduc folos, a început 
a zice către dânsele astfel: WEIICElOR, 10fi ŞI toate Ştim a ne mMantuii, dar pentru a 
noastră nepăsare, ne lipsim de mântuire. Se cade mai întâi a păzi cele 
cunoscute prin darul Domnului, adică acestea: Să iubeşti pe Domnul 
Dumnezeul tău din toată virtutea ta şi pe aproapele tău ca pe tine însuți. 


Aici este începutul legii şi împlinirea darului. Scurtă este glăsuirea 
cuvântului, dar multă şi nemărginită este puterea ce iese din acestea; căci 
toate cele de suflet folositoare, de acestea atârnă. Chiar şi Pavel mărturiseşte, 
zicând: Dragostea este sfârşitul legii. Deci oamenii de treabă care vor spune 
că, după darul duhului, sunt din dragoste şi cu dânsa sfârșesc; atunci 
mântuirea aceasta este, adică dragostea cea curată. 


Se cade a adăuga şi aceasta ca urmare a dragostei, adică: Fiecare din noi 
cunoscând ceea ce este, să dorească cele mai mari”. 


Dar ele nu se dumireau la cele zise şi iarăşi o întrebau. 


Iar ea le-a zis: "Știți pilda din Evanghelie despre sămânţa care a dat una o 
sută, alta şaizeci şi alta treizeci. Deci suta este cinul nostru călugăresc, 
şasezecimea este ceata celor înfrânaţi, iar treizecimea a celor ce viețuiesc 
cumpătat. Adică bine este a trece de la cele treizeci spre cele şaizeci şi de la 
cele de şaizeci spre cele de o sută. Pentru că de la cele mai mici la cele mai 
mari este bine a spori; iar a merge de la cele mai mari spre cele mai mici nu 
este fără primejdie; pentru că cel ce o dată s-a plecat spre cele rele, nici întru 
cele mai puţine nu poate Sta, ci ca într-un fund de pieire se coboară. Deci, 
făgăduind cineva feciorie, pricinuieşte păcate de nu se va păzi. lar dacă vom 
viefui cumpătat, măcar de cele treizeci ne vom învrednici. 


Deci, cunoscut Să vă fie că tot gândul rău vine de la vrăjmaş; căci cel ce merge 
de la cele mai mari spre cele mai mici, se răneşte de cel potrivnic. Pentru că 
cel care face aceasta, se judecă ca un ostaş fugar şi nu se învredniceşte de 
iertare. Căci, dacă a fugit de făgăduială, ia pedeapsă. Deci se cade, precum 
mai înainte am zis, a păşi înainte de la cele mai mici spre cele mai mari. 
Aceasta o învaţă şi apostolul, zicând: Cele din urmă uitând, la cele dinainte 
priviți. Astfel se cade, ca cei ce au suta, pe aceasta a o păstra şi a nu o dă 
înapoi. Pentru că se zice: Când veţi împlini toate, ziceţi atunci în sine că 
suntem robi netrebnici. Deci se cade ca noi cele ce am ales cinul acesta, să 


Ar dr Ar Ar dr dr dr Ar dr Ar Ar dr dr dr dr Ar Ar Ar Ar Ar dr dr A 


Xp IP IP IT IE E 2 IP IE E 0 30 E IE 2 E IE 3 E DP IE IE E E XX 


Sie De De De De De Dr De fr De fe fr de dr de de dr de dr dr dr de dr dr d 


XP XP IP IP 37 3 3 2 XP 30 3 E 0 37 5 2 2 7 e 37 E E IE 30 E 0 E IE XX 


păzim cumpătarea mai mult decât cele din lume; pentru că acelea se uită cu 
necuviinţă şi râd fără rânduială. lar noi şi de acestea lăsându-ne, să ne suim 
mai Sus spre faptele cele bune. Din ochi să scoatem nălucirea cea deşartă; 
căci Scriptura zice: Ochii tăi să vadă cele drepte. lar limba să o oprim de la 
nişte păcătuiri ca acestea. Pentru că este necuvios a rosti graiuri urâte şi nu 
numai de a spune cele deşarte, se cade a ne lăsa, ci şi de a le auzi. 


Acestea sunt cu putinţă a le păzi, dacă nu vom ieşi des în lume. Pentru că prin 
simțurile noastre, deşi nu voim, intră furii. Cum poate casa a nu se înnegri, 
venind fum din afară şi ferestrele fiind deschise? Deci se cuvine a părăsi 
mergerile la târg, pentru că grea vătămare va fi nouă a privi pe uliţe. lar când 
ne vom închide, nici acolo nu trebuie să fim fără grijă, ci a priveghea; pentru 
că s-a scris: Privegheaţi. 


Cu cât ne întemeiem că avem întreaga înţelepciune, pe atât ne adunăm 
gânduri deşarte. Căci cel ce zice cunoştinţă, zice durere; pentru că pe cât 
sporesc sârguinţele, pe atât avem necazuri. Dacă biruieşti desfrânarea, atunci 
vrăjmaşul îţi pune în minte alte gânduri. Deci, se cade a nu ne învoi cu 
nălucirile, căci s-a scris: "Dacă duhul celui ce stăpâneşte se va sui peste tine, 
locul tău de luptă să nu-l laşi; pentru că învoirea cu gândurile este deopotrivă 
cu desfrânarea lumească. Cei puternici cu putere vor fi certaţi. Deci, mare este 
nevoinţa contra duhului desfrânării; pentru că acesta este capul vrăjmaşului 
răutăţii şi al pieirii, despre care fericitul lov zicea către diavol: "Cel ce ai 
putere peste plăcerea pântecelui". 


Deci, prin multe măiestrii, diavolul se porneşte asupra oamenilor iubitori de 
Hristos. A rănit până şi monahi care fugeau de tot felul de chipuri, dar i-a 
amăgit prin vorbă cucernică; pentru că acesta este lucrul vrăjmaşului: 
îmbrăcându-se în cele străine, pe furiş vrea să înşele. Arată grăunţe de grâu şi 
pune sub dânsul cursă. Ni se pare că şi Domnul pentru această zice: Ei vin la 
voi în îmbrăcăminte de oi, iar pe dinăuntru Sunt lupi răpitori. 


Deci, ce vom face? Să ne facem înţelepţi ca şerpii şi blânzi ca porumbeii, 
având gând bun împotriva cursei lui, spre a nu ne birui pornirile diavolului; 
căci blândeţea porumbelului arată curățirea faptei. Orice lucru bun se 
săvârşeşte cu fuga de cel rău. Dar cum vom fugi de ceea ce nu ştim? Deci se 
cade a ne păzi de reaua măiestrie a acestuia: Care împrejur umblă, căutând pe 
cine să înghită. Trebuie totdeauna a priveghea, căci şi vrăjmaşul prin 
lucrurile cele din afară priveghează, iar prin gândurile cele dinăuntru 
împilează; dar mai mult pe cele dinăuntru, pentru că noaptea şi în fiecare zi şi 
cu meşteşug se apropie. De ce lucru avem trebuinţă la războiul cel de faţă? 
Este învederat că de pustnicie dureroasă şi de rugăciune curată; şi acestea 
sunt, în Scurt, doctoria vindecătoare de tot gândul. Se cade încă a întrebuința 

Deci, fericita Sinclitichia era ca la un ospăț dumnezeiesc al celor de faţă; pentru 
că din paharul înţelepciunii se înveseleau, dându-le dumnezeiască băutură şi 
fiecare dintr-însa primea ceea ce voia. lar una din cele ce se adunaseră o întreba, 
zicând: "Este o bunătate lipsa?" 


lar ea a zis: 


Căci precum hainele se spală întorcându-se şi călcându-se, aşa şi sufletul cel 
tare, prin sărăcia cea de bună voie, mai mult se întăreşte; iar cele ce au gândul 
mai neputincios, prea puţin necăjindu-se, pier ca hainele cele rupte, nesuferind 
spălătura cea bună. Sfârşitul hainelor este de multe feluri; căci unele se rup şi 
pier, iar altele se înălbesc şi se înnoiesc. Bun odor este lipsa, la bărbatul înţelept; 
căci este frâul păcatelor celor cu fapta. 


Se cade dar, negreşit, a se iscusi mai întâi în postire, în culcarea pe jos şi în 
celelalte fapte şi astfel, a câştiga această faptă bună; pentru că cei ce nu au făcut 
astfel, ci deodată au gândit la lepădarea banilor, desăvârşit s-au robit de regrete. 
Pentru că banii sunt unelte îndulcitoare ale vieţii. Deci, ucide întâi meşteşugul 
tău, adică lăcomia pântecelui şi viaţa cea cu desfătări, şi astfel lesne vei putea 
tăia puterea banilor; că cel ce n-a lepădat pe cea dintâi, cum va putea da afară pe 
cea de a doua? 


Pentru aceasta şi Mântuitorul vorbind către bogat, nu deodată îi porunceşte 
lepădarea banilor, ci mai întâi îl întreabă dacă a împlinit poruncile legii. La urmă 
îi zice: Du-te, vinde-ţi averile tale şi dă-le săracilor, apoi vino şi urmează-Mi. 
Deci, bună este sărăcia pentru deprinderea bunătăților. Pentru că, făcând 
lepădarea tuturor celor de prisos, se îndreptează către Domnul, cum zice acel 
dumnezeiesc cuvânt: Ochii noştri către Tine nădăjduiesc şi Tu dai hrană la bună 
vreme celor ce Te iubesc pe Tine. Cei săraci mare folos au, că neavând mintea 
spre vistieria cea de pe pământ, privesc la Împărăţia Cerurilor. Săracii socotesc 
întrebuinţarea argintului ca un nimic şi-l au numai la hrana de peste zi. Aceştia 
au temeiul credinţei, pentru că Domnul a zis către dânşii a nu se îngriji pentru 
ziua de mâine: că păsările cerului nu seamănă, nu seceră şi Tatăl cel ceresc le 
hrăneşte. 

Vrăjmaşul se biruieşte mai mult de cei necâştigători, pentru că nu are cu ce să-i 
vatăme. Ce să facă duhul cel potrivnic? A arde satele? Dar nu sunt. A pierde 

dobitoacele? Nici pe astea nu le au. A se lipsi de copii? Dar nu au. Deci mare 
pedeapsă asupra vrăjmaşului şi visterie de mult preţ sufletului este lipsa; dar cu 
cât aceasta este minunată şi prea înaltă către fapta bună, pe atât de rea şi 
lesnicioasă la răutate este iubirea de argint. Dumnezeiescul Pavel pentru aceasta 
a zis că a tuturor relelor este pricina. Pofta bogăției aduce jurământul strâmb, 
furtişagul, răpirea, lăcomia, desfrânarea, zavistia, uciderea, urâciunea de fraţi, 
războiul, slujirea de idoli, apoi odraslele acestora: făţărnicia, momirea, luarea în 
râs; deci pricină a tuturor acestora se mărturiseşte iubirea de argint; pentru aceea 
Apostolul a numit-o mamă a tuturor relelor. 


Dumnezeu pedepseşte pe iubitorii de argint. Drept aceea le este nevindecată 
rana. Cel ce nu are nimic, puţine pofteşte, iar dobândind ceva, mai multe nu 
pofteşte; cel ce are o sută de arginţi şi pofteşte o mie, iar aceştia agonisindu-i, 
merge către nemărginire. Astfel, neputând să câştige atât, de-a pururea se plâng 
de sărăcie. 


Iubirea de argint are cu sine de-a pururea zavistia şi aşa strică întâi pe cel ce o 
are. Căci precum viperele născându-se, întâi pe mamele lor omoară, mai înainte 
de a muşca pe alţii; aşa şi zavistia pe cel ce o are, pe el îl veştejeşte mai înainte 
de a se duce la alţii. Mare lucru este dacă am putea răbda atâtea dureri, căutând 
argintul cel lămurit; căci în multe patimi nevindecate cad vânătorii lumii deşarte. 
Spargeri de corăbii pătimesc, prădătorii îi întâlnesc, pe pământ cad între tâlhari, 
sufăr furtună şi vânturi silnice şi, de multe ori câştigând, singuri se socotesc 
săraci, față de cei ce îi zavistuiesc; iar noi nicidecum nu ne gândim la primejdii 
ca acestea, pentru câştigul cel adevărat. 


Dacă vom agonisi cât de puţin bine, ne mărim pe noi înşine, fiind pildă 
oamenilor. De multe ori nici fapta n-o scoatem în povestire. Trebuie să punem 
toată sârguinţa ca să ascundem câştigul faptelor, iar cele ce povestesc isprăvile 
lor, să caute a spune şi neajunsurile. lar dacă acestea se ascund, ca să nu se 
prihănească de cei ce le aud, cu mult mai vârtos se cade a le păzi de a le spune 
pe cele bune, căci, spunându-le pe acestea, se înstrăinează de Dumnezeu. 
Precum o comoară arătându-se, se împuţinează, aşa şi fapta cea bună, făcându-se 
cunoscută şi vădită, se pierde. Şi precum ceara se topeşte de faţa focului, aşa şi 
sufletul se slăbeşte de laude. Dacă lauda lipseşte de tărie sufletul, negreşit ocara 
aduce la mărime fapta lui bună: bucuraţi-vă şi vă veseliţi când vor spune 
oamenii toată minciuna asupra voastră. Şi se zice: În necaz m-ai întărit pe mine. 
Și iarăşi: Ocară a aşteptat sufletul meu. De asemenea, altele zeci de mii ca 
acestea se pot auzi în Sfânta Scriptură. 


Este întristare folositoare şi întristare aducătoare de stricăciune; deci, una este a 
suspina pentru ale sale păcate şi alta pentru necunoştinţa aproapelui; una spre a 
nu cădea din scop, iar altă să se atingă de bunătatea cea desăvârşită. Deci acestea 

sunt chipurile întristării celei adevărate. lar duhul trândăviei se cade a-l izgoni 
prin rugăciune mai ales şi prin cântare de psalmi. 


Ținându-vă de grijile cele bune, nu se cuvine a socoti că este vreun folos în 
viaţă; căci Scriptura zice: Tot capul este în durere şi toată inima în întristare; 
pentru că astfel Duhul Sfânt a spus de viaţa monahicească şi cea lumească. Prin 
durerea capului se înţelege tainic chipul monahicesc; pentru că cel ce domneşte 
este capul. lar despre durere a zis că toată fapta cea bună prin dureri se 
isprăveşte. Apoi, prin întristarea inimii, a arătat chipul cel nestatornic şi 
înrăutățit al celor lumești. Inima s-a numit locuinţă de mânie şi întristare. Deci, 
să nu fim târâți pe furiş de cuget, lăudându-ne, că vom avea negrijă de lume. 


Cele din lume nasc cu greu şi cu primejdii şi pătimesc multe la hrănirea de lapte 
şi cu copiii care bolesc; iar toate acestea le rabdă neavând sfârşit al durerii. 
Pentru că cei născuţi ori se vatămă la trup, ori fiind crescuţi rău, cu vicleşug ucid 
pe cele ce i-au născut. 

Deci, acestea ştiindu-le, să nu ne amăgim de vrăjmaşul, ca şi cele ce în lume au 
viaţă slobodă şi fără grijă. Pentru că cele ce nasc prin dureri, se sfârşesc, iar 
nenăscând, ca nişte sterpe şi neroditoare se dispreţuiesc. Dar acestea le zic vouă, 
ca să vă întemeiaţi contra celui potrivnic. Nu tuturor sunt potrivite cele zise, ci 
numai celor ce voiesc viaţa cea monahicească. Căci, precum la oricare fiinţe nu 
le prieşte aceeaşi hrană, astfel nici tuturor oamenilor nu foloseşte acelaşi cuvânt. 


Nu se cade a pune vin nou în oale vechi. Pentru că într-alt fel se ospătează cei 
plini de cunoştinţă şi într-alt chip cei ce gustă din pustnicie, precum şi cei ce 
sunt norociţi în lume. Căci precum fiinţele, unele sunt de uscat, altele de apă, iar 
altele zburătoare, la fel şi oamenii. Unii jumătate de viaţă sunt ca cele de uscat, 
iar alții caută către cele înalte, ca cele zburătoare, iar alţii cu apele păcatelor sunt 
acoperiți ca peştii. Căci am venit, zice Scriptura, în adâncurile mării şi viforul 
m-a copleşit. Aceasta este firea fiinţelor. lar noi ca nişte vulturi având aripi, să 
zburăm peste cele mai înalte şi să călcăm peste leu şi peste balaur; iar pe cel ce 
altă dată stăpânea, acum să-l stăpânim. Aceasta o vom face dacă toată socoteala 
minţii noastre o vom aduce Mântuitorului. Însă cu cât noi ne suim către înălţimi, 
vrăjmaşul ne ispiteşte cu cursele sale. 


Deci, dacă şi către nălucirea cea pământească ne pune multe împotrivă, cu atât 
mai vârtos către Împărăţia Cerurilor ne va zavistui. Se cade dar în tot chipul a ne 
într-arma. Precum o corabie uneori se cufundă de multele învăluiri din afară, iar 
alteori prin strângerea apei se îneacă; aşa şi noi uneori ne pierdem prin păcate, 
alteori prin gândurile cele dinlăuntru ne prăpădim. 

Deci, se cade a ne feri de lovirile cele din afară ale duhurilor, precum şi de 
necurăţiile cele dinlăuntru ale gândurilor. Apoi totdeauna se cuvine a priveghea 
cu gândul. Pentru că vrăjmaşul ca pe o casă vrând a ne surpa, ori de la temelii 

aduce căderea, ori de la acoperământ începând, o strică toată, ori prin ferestre 
intrând, întâi pe stăpânul casei îl leagă şi astfel robeşte toate. Deci ca o temelie 
sunt faptele cele bune, iar acoperământ este credinţa, ferestrele sunt simţurile, 
prin care ne dă război vrăjmaşul. 


Drept aceea, se cade a fi cu mulţi ochi acela ce voieşte a se mântui. Pentru că nu 
este loc aici de neîngrijire; căci Sfânta Scriptură zice: Să se păzească cel ce stă, 
să nu cadă. Viaţa noastră s-a numit "mare" de către sfințitul cântător David. Căci 
părțile mării, unele sunt pietroase şi pline de fiare, iar altele alinate. Deci, noi în 
partea cea alinată a mării părem a înota, iar cei din lume în cea primejdioasă. 
Adică noi înotăm ziua, povăţuindu-ne de soarele dreptăţii, iar aceia noaptea, duşi 
de necunoştinţă. 


De multe ori omul este în furtună şi în întuneric, dar priveghind, poate a-şi 
mântui caiacul său; iar noi întru alinare prin nepăsare ne cufundăm, lăsând 
cârma dreptăţii. Deci, vadă cel ce stă ca să nu cadă, căci cel ce a căzut, o grijă 
are, ca să se scoale; iar cel ce stă, păzească-se ca să nu cadă. 


De multe feluri sunt căderile. Căci cei ce au căzut, s-au lipsit de şedere; iar 
căzând, nu s-au vătămat. Cel ce stă bine, să nu defaime pe cel căzut, ci să se 
înfricoşeze, că nu, căzând, să se pogoare în prăpastia cea mai de jos. Căci nu se 
poate cere ajutor din adâncul puţului, fiindcă strigarea nu se aude. Pentru că zice 
dreptul: Să nu mă înghită pe mine adâncul, nici să-şi închidă peste mine puţul 
gura sa. 


Vezi că şi tu, căzând jos, să nu te faci mâncarea fiarelor. Cel ce a căzut, nu mai 
închide ușa, iar tu nicidecum să nu adormi, ci de-a pururi să zici cântarea: 
Luminează ochii mei, ca nu cumva să adorm întru moarte, ca nu cumva să zică 
vrăjmaşul meu: m-am întărit spre el. Priveghează necurmat din cauza leului care 
răcneşte. Aceste graiuri folosesc nu spre a se înălța cineva, ci a se întoarce şi a 
suspina, spre a se mântui. 


Vezi-te pe tine, care stai bine, pentru că îndoită frică este asupra ta; ori ca să nu 
te întorci spre cele de demult, căzând asupra ta vrăjmaşul, ori ca să nu te 
împiedici, alergând. Pentru că vrăjmaşul nostru, diavolul, de multe ori ne trage 
înapoi, când va vedea pe suflet zăbovind şi fiind pregetător. Ori părându-i-se 
sârguitor şi ostenitor către pustnicie, intră pe furiş, adică prin mândrie şi astfel 
pierde sufletul. 


Această armă de pe urmă, adică mândria, este mai presus decât toate relele. Prin 
ea diavolul a căzut şi tot prin ea, pe cei mai puternici dintre oameni se ispiteşte 
a-l surpa. Precum cei iscusiți dintre războinici, după ce cheltuiesc săgețile cele 
mai mărunţele, fiind puternici şi viteji, pun înainte sabia cea mai tare decât toate; 

astfel şi diavolul, după ce cheltuieşte undiţele cele dintâi ale sale, atunci 
unelteşte paloşul cel mai de pe urmă, adică mândria. Care au fost, dar, cursele 
lui cele dintâi? Arătat este că lăcomia pântecelui, iubirea de dezmierdare şi 
desfrânarea. Pentru că aceste duhuri vin la vârstele cele tinere; pe care le face să 
urmeze: iubirea de argint, lăcomia şi cele asemenea acestora. 


Deci, când ticălosul suflet va trece deasupra acestora, când şi peste 
dezmierdările cele rele va sări, când argintul îl va defăima, atunci de 
pretutindeni, rău cugetătorul, nedumerindu-se, îi supune lui pornire fără 
rânduiala, pentru că îl face pe dânsul cu necuviinţă a se ridica asupra fraților. 
Este pierzătoare această otravă a vrăjmaşului. Pe mulţi deodată întunecându-i, i- 
a coborât, dând sufletului înţelegerea cea rea şi purtătoare de moarte; căci înşală 
pe om că a ajuns cele neştiute celor mulți şi că în posturi întrece pe mulți, 
fălindu-se cu mulţimea de vitejii. 


Apoi uită toate cele ce a păcătuit, pentru a se înălța asupra celor ce sunt 
împreună cu el; căci ca pe furiş sunt scoase din mintea lui greşelile şi aceasta n-o 
face spre folosul lui, ci ca să nu poată zice acel glas doctoricesc: Ţie, unuia, am 
păcătuit, miluieşte-mă; nici nu-i dă voie a zice: Mă voi mărturisi Ţie, Doamne, 
cu toată inima mea. Când după socoteala minţii sale, a zis: Mă voi sui şi voi 
pune acolo scaunul meu, atunci pare că se şi vede în acel loc, ascuns, de sus, pe 
scaun de învăţător sau de doctor. Deci sufletul cel ce astfel s-a amăgit, se strică 
şi piere, fiind atins de o rană ce are nevoie de vindecare. 


Deci, când nişte gânduri ca acestea stau în mintea noastră, se cade necontenit a 
cugeta la aceste cuvinte dumnezeieşti: Eu sunt vierme, şi nu om şi la alt loc, 
unde se zice: Eu sunt pământ şi cenuşă. Apoi graiul proorocului Isaia, care zice: 
Toată dreptatea omului este ca o cârpă lepădată. Dacă vreunele vor rămâne în 
acele gânduri, mai bine să intre în viaţa de obşte; apoi să se certe şi să se 
dojenească de cele de o vârstă şi să se aducă lor spre citire vieţile sfinților. După 
aceea neascultarea este boală mai rea. Drept aceea, numai prin fapta care e 
împotriva neascultării, este cu putinţă a curăța sufletul. Pentru că ascultarea, zice 
Scriptura, este mai presus de jertfă. 


Deci se cade a înlătura gândul de mărire, căci de se va afla sufletul nebăgător de 
seamă şi pregetător, ba uneori şi amorțit spre sporirea binelui, neascultarea este 
pricina. Diavolul voieşte a răzvrăti toate; adică pe cei sârguitori şi pustniceşti se 
sileşte a-i face să uite nelegiuirile cele făcute, căci voieşte să se înalțe prin 
mândrie. 

Sufletelor de curând venite le pune înaintea ochilor toate păcătuirile, ca printr- 
însele să aducă deznădăjduire, căci zice uneia: "Tu, fiind desfrânată, nu poți fi 
iertată"; iar alteia îi zice: "Tu, fiind lacomă, îţi este cu neputinţă a dobândi 
mântuire". Deci, pe sufletele care se îndoiesc astfel, se cade a le mângâsa şi a 

zice: "Raab era desfrânată şi prin credinţă s-a mântuit; Pavel era persecutor şi s-a 
făcut vas de alegere. Matei era vameş, dar nimeni nu ştia darul acestuia; tâlharul 
prăda şi ucidea, dar întâi lui i s-a deschis uşa Raiului." Deci, la acestea gândind, 
să nu-ţi deznădăjduieşti sufletul tău, iar pe acelea care s-au robit din mândrie şi 
din cele care se cred mai mari, se cade a le vindeca şi a le zice: "Ce te-ai umflat 
ca una ce nu mănânci carne? Alţii nici peşte nu văd. Dacă vin nu bei, ia seama 
că alţii nici untdelemn nu mănâncă. Până seara posteşti? Dar alții două şi trei zile 
ajunează. Dacă nu te speli, cugeţi mari lucruri? 


Dar mulți pentru patimă trupească nicidecum baie n-au făcut. Te minunezi că 
dormi chinuit şi în aşternut de păr? Dar alții se culcă pe Jos neîncetat, ci, dacă ai 
făcut-o, nimic bun n-ai făcut, pentru că unii chiar pietrele le pun sub ei, ca să nu 
se gândească la dezmierdare, iar alţii au privegheat toată noaptea. Chiar făcând 
toate acestea şi făcând desăvârşita pustnicie, să nu cugețţi a fi măreț; pentru că 
diavolii mai mult decât ale tale au făcut şi fac, nici nu mănâncă, nici nu beau şi 
în pustie petrec. Dacă chiar în peşteră locuieşti, ţi se pare că faci lucru mare?" 


Deci, prin nişte gânduri ca acestea, va fi cu putinţă a vindeca patimile cele 
potrivnice; căci precum un foc care arde cumplit, piere, dacă se împrăştie şi nu 
are vânt, tot aşa şi fapta cea bună zboară prin trecerea cu vederea, dacă se 
împrăştie repede lauda ei; tot aşa piere binele prin lenevire, când nu vom avea 
răcoreala Sfântului Duh. Sabia cea ascuţită se strică lesne de piatră; aşa şi 
pustnicia piere prin mândrie. Drept aceea, se cuvine, de pretutindeni a îngrădi 
sufletul, iar pentru pustnicia cea arsă desăvârşit de arşiţa mândriei, trebuie a ne 
pleca spre locurile cele umbroase, apoi chiar a tăia uneori ramurile cele de 
prisos, ca să fie rădăcina mai întărită. 


Pe cel cuprins de deznădăjduire se cuvine a-l sili să caute în sus, prin gândurile 
cele mai înainte zise, pentru că sufletul acestuia zboară tot pe jos. Căci chiar cei 
mai buni din lucrătorii de pământ, când vor vedea un răsad slab şi neputincios, îl 
udă cu îndestulare şi de multă purtare de grijă îl învrednicesc, ca să crească; iar 
când vor vedea în răsad vreo odraslă înainte de vreme, obişnuiesc a tăia împrejur 
cele de prisos. Doctorii pe unii bolnavi îi hrănesc destul şi îi îndeamnă la 
plimbare, iar pe alţii îi feresc de mâncare. Deci, arătat este cât de mare-i 
mândria, între răutăţi. 


Aceasta o arată fapta cea potrivnică ei, smerita cugetare. A o câştiga pe aceasta 
este foarte greu; căci dacă cineva nu va lepăda slava, nu va putea dobândi 
această visterie. Aşa de mare este smerita cugetare, încât toate faptele bune 
poate să le urmeze diavolul, iar pe aceasta nici nu voieşte a o şti. Apostolul 
Petru, ştiind temeiul ei, ne porunceşte a ne împodobi pe dinăuntru cu smerita 
cugetare şi toţi, făcând cele de folos, cu aceasta a se încununa. 

De posteşti, de miluieşti, de înveţi, de eşti cumpătat şi priceput, pe aceasta ca 
zid nesurpat pune-o în faţă; toate faptele cele bune ale tale să le cuprindă smerita 
cugetare. Căci precum este cu neputinţă a se face corabie fără cuie, tot astfel este 
cu neputinţă a se mântui omul fără smerita cugetare. lar că este bună şi 
mântuitoare, să ştim că Domnul, împlinind rânduiala către oameni, cu aceasta S- 
a îmbrăcat, când zice: Învăţaţi-vă de la Mine că sunt smerit şi blând cu inima. 
Vezi cine este Cel ce zice aşa, ca desăvârşit să 1 te faci ucenic. Deci, să ţi se facă 
început şi sfârşit al bunătăţilor smerita cugetare. Cugetul smerit formează nu 
numai pe omul cel dinăuntru, în chip tainic, ci şi pe cel din afară. Ai păzit toate 
poruncile? Ştie Domnul. Chiar când toate astea le veţi face, ziceţi: Suntem nişte 
robi netrebnici. 


Deci, smerita cugetare se capătă prin ocări, prin dosădiri, prin răniri, ca să auzi 
zicîndu-ţi-se nebun şi lipsit de minte, sărac şi scăpătat, neputincios şi simplu, 
nesporit în lucruri, necuvântător întru grăire, urât la chip, slab în putere. Acestea 
sunt semnele smeritei cugetări. Acestea Domnul le-a auzit şi le-a pătimit, pentru 
că i-au zis că este samarinean şi că are diavol. EI chip de rob a luat, a fost 
pălmuit şi a primit răniri. Deci, se cade a urma şi noi această smerită cugetare cu 
fapta. Sunt unii care se fățărnicesc şi se smeresc prin formele cele din afară, 
vânând prin aceasta slavă; dar din roadele lor se cunosc. Pentru că pe deasupra 
fiind smeriţi, unii ca aceştia nu au suferit nimic, ci numai ca un şarpe şi-au dat 
veninul". 


La cuvintele acestea, fecioarele cele adunate se bucurau foarte şi iarăşi mai 
aşteptau sfaturi şi bunătăţi. 


Deci, iarăşi a zis fericita către dânsele: 

întrarmat cu cumpătare. Naşte mândrie? Smerita cugetare să nu fie departe. 
A Sădit urâciune înăuntru? Dar dragostea stă de faţă. 


Deci, deşi vrăjmaşul porneşte multe săgeți împotriva noastră, dar Domnul ne- 
a înarmat cu mai multe arme, spre mântuirea noastră şi căderea aceluia. Prea 
rea între răutăţi, cum am zis, este mânia. Pentru că Sfânta Scriptură zice: 
Mânia bărbatului nu lucrează dreptatea lui Dumnezeu. Se cade, dar, a se ţine 
în frâu. La vreme trebuincioasă s-a arătat că foloseşte mânia, dar numai 
împotriva diavolilor, iar către om a ne porni cu mânie nu foloseşte, chiar dacă 
ar păcătui. Ci se cade a-l întoarce după ce va înceta patima mâniei. 


A ne mânia însă este o patimă mică între răutăţi, iar vorbirea de rău este mai 
grea decât toate. Pentru că mânia, tulburând sufletul, ca fumul se împrăştie 
repede, iar vorbirea de rău, ca una ce s-a înfipt în suflet, îl face mai cumplit 
decât fiarele. Un câine se repede împotriva cuiva, însă de hrană se momeşte şi 
tace; aşa şi celelalte fiare, de obicei se îmblânzesc. Dar cel ce se stăpâneşte de 
vorbirea de rău, nu se pleacă la mângâieri, nu se îmblânzeşte de hrană. Chiar 
nici vremea, care toate le preface, n-a vindecat patima vorbitorilor de rău. 
Aceştia sunt mai păgâni şi mai nelegiuiți decât toţi, pentru că nu ascultă pe 
Mântuitorul, zicând: Du-te mai întâi, împacă-te cu fratele tău şi astfel adu 
darul tău. Apostolul zice: Să nu apună soarele în mânia voastră. 


Deci, bine este a nu ne mânia. Chiar dacă s-ar întâmpla astfel, Domnul a zis 
să nu treacă nici o zi cu această patimă; să nu apună soarele. lar tu aştepţi 
până ce toată vremea ta va apune? Nu ştii oare a zice: destul este zilei răutatea 
ei? De ce urăşti pe omul care te-a întristat? Nu este el cel ce te-a nedreptăţit, ci 
diavolul. Urăşte boala şi nu pe cel care boleşte. 


De ce se făleşte în răutate cel puternic? Pentru aceasta cântătorul de psalmi a 
zis: Nelegiuire şi nedreptate toată ziua a gândit limba ta. Adică, în toată 
vremea vieţii tale nu asculţi pe Cel Care a zis: Să nu apună soarele întru 
mânia voastră. Când zice: Nedreptate a gândit limba ta, înseamnă că nu 
încetezi hulind pe fratele tău. 


De aceea, dreaptă pedeapsă rosteşte prin aceasta cântătorul de laudă, zicând: 
Pentru aceasta Dumnezeu te va surpa până în Sfârşit, te va smulge şi te va 
muta din locaşul tău, iar rădăcina ta din pământul viilor. Acestea sunt 
isprăvile vorbitorilor de rău, acestea sunt răsplătirile răutăţii. 


Deci se cuvine a ne feri de vorbirea de rău, pentru că multe rele cumplite îi 
urmează, zavistie şi întristare. Apoi este şi purtătoare de moarte răutatea 
acestora, deşi pare a fi mică. De multe ori rănile cele făcute de paloşul cel cu 
două ascuţişuri ori de o sabie mai mare cum este desfrânarea, lăcomia şi 

zavistia, s-au vindecat de doctoria cea mântuitoare a pocăinţei. Mândria şi 
vorbirea de rău, ca nişte săgeți, ce se par a veni de departe, pe furiş înfigându- 
se în părţile sufletului cele mai alese, l-au ucis; iar acestea nu ucid cu 
mărimea ranei, ci prin nepăsarea celor răniţi. Pentru că, socotind ca o nimica 
grăirea de rău şi celelalte, câte puţin cu totul s-a abătut, 


Grea este vorbirea de rău, pentru că unii o au ca hrană şi odihnă. Tu să nu 
primeşti vorbă deşartă, să nu te faci încăpere a relelor celor străine, ci 
pregăteşte-ţi cu îngrijire sufletul tău. Pentru că, primind duhul necurăţiei 
cuvintelor, vei aduce, prin gânduri, întinăciuni rugăciunii tale, căci fără 
pricină urăşti pe cei ce-i întâlneşti. Aplecându-se auzul tău la neomenia celor 
ce grăiesc de rău, cauţi la toți posomorât. Deci, este trebuinţă a păzi limba şi 
auzul, spre a nu zice ceva de acest fel sau a auzi cu pătimire, pentru că este 
scris: Auzire deşartă să nu primiţi. În Psalmi David grăieşte: Pe cel ce 
vorbeşte de rău pe aproapele său, în ascuns, îl goneam afară. Şi apoi zice: Nu 
va grăi gura mea faptele oamenilor. Dar şi noi pe cele ce nu sunt fapte 
împlinite, le vorbim. Deci, se cade a nu crede toate cele ce ni se spun, ci după 
Dumnezeiasca Scriptură să zicem: lar eu ca un surd nu auzeam. Nu se cade a 
ne bucura de primejdia omului, chiar de ar fi foarte păcătos. Unii, văzând pe 
cineva primejduit, dar fiind fără învăţătură lumească, au zis acestea: "Cel ce 
şi-a aşternut rău, va suferi rău în somn”. Deci, tu, care crezi că ţi-ai aşternut 
bine lucrurile în viaţă, crezi că te odihneşti? Dar ce vom face faţă cu Cel ce 
zice că aceeaşi întâlnire are dreptul şi păcătosul? Vieţuirea noastră de aici 
una este, dar faptele ne sunt deosebite. 


Nu se cade a uri pe vrăjmaşi, pentru că Domnul prin glasul Său ne-a poruncit 
acestea: Să nu iubiţi numai pe cei ce vă iubesc, pentru că aceasta o fac 
păcătoşii şi vameşii. Omului bun nu-i trebuie meşteşug şi nevoinţă spre a fi 
iubit, pentru că atrage la sine pe cei ce-l iubesc, iar cel rău are trebuinţă de 
dumnezeiasca învăţătură şi de osteneală multă spre îndreptare; pentru că 
Împărăţia Cerurilor nu este a celor răsfăţaţi şi neîngrijitori, ci a celor silitori. 


Precum nu se cade a uri pe vrăjmaşi, tot aşa nici de cei nebăgători de seamă şi 
leneşi nu trebuie a fugi şi a-i lăsa. Unii îşi zic vorba aceea a Scripturii: Cu cel 
cuvios, cuvios vei fi, şi cu cel îndărătnic, te vei îndărătnici. Pentru aceasta zic 
ei: fugim de cei păcătoşi, ca să nu ne răzvrătim cu dânşii, prin neştiința 
sufletului. Dar unii ca aceştia fac împotriva celor scrise, pentru că Duhul 
Sfânt porunceşte a nu ne răzvrăti cu cei răzvrătiți, ci a-i îndrepta de răzvrătire 
şi împreună vei întoarce, adică împreună îi vei atrage către sine-ţi şi din cele 
de-a stânga să-i chemi spre cele de-a dreapta. 


Trei feluri de stări sunt în viaţa oamenilor: Una este a răutăţii desăvârşite, a 
doua este o stare de mijloc, privind către amândouă; iar a treia, care se 

gândeşte la lupta cea bună. Deci, oamenii cei răi, amestecându-se cu alții mai 
răi, sporesc mai mult în adăugirea celor nelegiuite; cei de mijloc se ispitesc a 
fugi de cei mai răi, temându-se de aceştia, ca să nu fie atraşi de dânşii, pentru 
că sunt încă prunci în faptele bune. lar cei de al treilea, având un cuget bun, 
viețuiesc împreună cu cei răi, vrând a-i mântui. Dar se împung de dânşii - 
pentru că şi diavolii îi vatămă mai mult pe cei buni, fiindcă aceştia slăbesc 
uneltele lor. 


Cei buni se ocărăsc şi se batjocoresc de către cei ce îi văd pe dânşii petrecând 
împreună cu cei leneşi, socotindu-i ca pe nişte asemenea lor; iar cei buni, 
primindu-le acestea de la oameni ca nişte laude, săvârşese fără frică 
dumnezeiescul lucru; pentru că Scriptura zice: Frumoasă este fapta acestora, 
că şi Domnul mânca cu vameşii; iar mai vârtos este iubitoare de fraţi judecata 
acestora, decât iubitoare de sine; pentru că văzând pe cei ce păcătuiesc ca 
nişte case aprinse, se întrec a mântui pe cei care pier şi suferă împreună cu ei. 
Iar alții, dacă ar vedea pe un frate arzând în păcate, fug, temându-se ca să nu- 
i apuce şi pe dânşii focul. Alţii - cei de al treilea fel - ca fiind vecinii cei răi, îi 
aprind mai mult pe cei ce ard, aducând ca materie spre pieire răutatea lor. Cei 
buni, dimpotrivă, chiar câştigurile lor le socotesc mai mici decât mântuirea 
acelora. 


Acestea sunt semnele dragostei adevărate; aceştia sunt păzitorii dragostei celei 
curate. Precum cele rele una de alta se ţin, pentru că iubirii de argint îi 
urmează zavistia, călcarea de jurământ, mânia şi vorbirea de rău; aşa şi cele 
potrivnice lor se ţin de dragoste, adică: blândeţea, îndelunga răbdare, 
suferirea de rău, bunătatea desăvârşită şi sărăcia. Pentru că nu este cu putinţă 
a dori această faptă bună, fără numai prin sărăcie. Căci Dumnezeu a Spus Să 
avem dragoste nu către un Singur om, ci către toţi. Deci, având noi cele de 
trebuinţă, nu se cade a trece cu vederea pe cei ce au lipsă; ci a-i îndestula pe 
toți, pe cât este cu putinţă omului. Acesta este însă lucrul lui Dumnezeu. 


Dar ce zic? Pentru milostenie te nevoieşti? Aceasta se face ţie pricinuire de a 
câştiga mântuirea? Celor lumeşti s-a poruncit aceasta şi nu atât pentru a se 
hrăni Scăpătaţii s-a poruncit milostenia, cât pentru dragoste: că Dumnezeu 
ocârmuieşte pe cel bogat şi hrăneşte şi pe cel sărac. Dar oare de prisos s-a 
poruncit milostenia? Să nu fie aceasta, căci ea se face început al dragostei? 
Precum mai înainte tăierea împrejur a trupului era închipuire a tăierii 
împrejur a inimii, aşa şi milostenia este învățătorul dragostei. Deci, celor ce s- 
au dat cu adevărat dragostei, de prisos le este milostenia. 


Nu clevetind mila zic acestea, ci arătând curăţenia sărăciei. Să nu se facă cea 
mai mică zăticnire dragostei celei mari; pentru că este purtătoare de cruce şi 
eşti dator a zice glasul acesta: lată toate le-am lăsat şi am urmat Ţie. Tu te-ai 

învrednicit a urma povăţuirea cea aspră a apostolilor; pentru că Petru şi loan 
au zis: Argint şi aur nu am. Îndoită este învăţătura, dar de un chip este 
credinţa. lar între cei lumeşti, să nu se facă fără socoteală milostenia, că zice: 
Untuldelemn al păcătosului să nu ungă capul meu. Deci, se cuvine, ca cel ce 
miluieşte să aibă cuget drept, căci cu adevărat unii ca aceştia vor avea plata 
milosteniei. 


Domnul, zidind lumea, îndoită a făcut rânduiala locuitorilor ei. Căci celor ce 
viețuiesc cinstit le-a poruncit nuntă pentru facerea de copii, iar pe ceilalți 
pentru curăţenie i-a făcut întocmai cu îngerii. Acelora le-a dat legi şi 
învățături, iar acestora le zice: A Mea este izbânda, Eu voi răsplăti. Acolo zice: 
Vei lucra pământul; şi aici porunceşte: Nu vă îngrijiţi pentru ziua de mâine. 
Acelora le-a dat lege, iar pe noi ne-a făcut prin dar a cunoaşte poruncile. 


Crucea nouă ne este steag al biruinţei, pentru că cinul nostru nimic altceva nu 
este, decât numai lepădare de sine şi cugetare la moarte. Deci precum cei 
morţi nu mai lucrează cu trupul, aşa şi noi. Pentru că, câte erau de făcut 
printr-însul, le-am făcut când eram prunci. Căci, zice Apostolul: Mie lumea s- 
a răstignit şi eu lumii. Cu sufletul trăim; printr-însul Să arătăm faptele bune. 
După socoteala minţii noastre trebuie să miluim; căci fericiţi sunt cei milostivi 
cu sufletul. 


Precum cel ce a poftit frumuseţe, chiar fără lucrare a săvârşit păcat; tot astfel 
şi aici milostenia S-a săvârşit în minte, deşi argintul lipseşte. Noi ne-am cinstit 
cu vrednicia cea mai mare; că precum stăpânii cei din lume multe feluri de 
slujbe dau slugilor, adică pe unii îi trimit în sate, spre a lucra pământurile şi a 
păzi moştenirea neamului; iar pe cei dintr-înşii născuţi, dacă îi vor vedea buni 
şi frumoşi, îi ţin în casa lor, spre slujbă; tot astfel face şi Domnul. 


Pe cei ce au ales nunta cea cinstită, i-a pus în lume, iar pe cei mai buni decât 
aceştia, câţi mai ales au câştigat bunăvoință înaintea Sa, i-a pus spre slujire. 
Aceştia de toate cele pământeşti sunt Străini, pentru că s-au învrednicit mesei 
stăpâneşti; iar ei nu se îngrijesc pentru îmbrăcăminte, căci cu Hristos S-au 
îmbrăcat. 


Deci, al ambelor cete, unul este stăpân, adică Hristos. Căci precum dintr- 
acelaşi grâu este şi paiul şi sămânţa, astfel de la Dumnezeu sunt şi cei ce după 
lume viețuiesc bine şi cei ce au ales viaţa monahicească. De amândouă este 
trebuinţă, adică de frunză spre paza şi hrana seminţei, iar de rod, pentru că 
este naştere a tot. Deci, precum nu este cu putinţă deodată şi buruiană a fi şi 
sămânţa, astfel ne este de prisos nouă Slava cea lumească spre a face rod 
ceresc. 

Frunzele scuturându-se şi paiul uscându-se, bun de seceriş este spicul; deci şi 
noi, lepădând nălucirea cea de pe pământ, în locul frunzelor şi uscând trupul 
nostru ca pe un pai şi înălțând gândul nostru, vom putea da sămânţa de 
mântuire. Este în primejdie cel ce nu s-a condus în viaţă cu fapta şi vrea să 
înveţe pe alții. Precum dacă cineva având casă putredă şi nişte străini primind 
îi va vătăma prin căderea casei, astfel şi aceştia nezidindu-se mai întâi pe ei cu 
întemeiere, pierd şi pe cei ce s-au apropiat de ei. Pentru că cuvintele i-au 
chemat la mântuire; iar cu răutatea chipului, pe cei sârguitori mai vârtos i-au 
abătut. Căci tâlcuirea cuvintelor se aseamănă cu nişte scrisori alcătuite cu 
vopsele, care după puţină vreme, prin vânturi şi prin picături de ploi, s-au 
şters. lar învăţătura cea lucrătoare nici veacul nu o va putea desface. 
Deoarece cuvântul, săpând părțile cele întemeiate ale sufletului, îi dăruieşte 
chip veşnic. Deci, noi nu trebuie a face pe deasupra vindecarea sufletului, ci 
peste tot a-l împodobi, nelenevindu-ne mai ales de cele dinăuntru. 


Am primit lepădare părului; împreună cu el să lepădăm şi boldurile cele din 
cap. Pentru că, rămânând Singure acestea, ne chinuiesc mai mult. Părul 
nostru era podoaba cea din lume; cinstirile, slavele, câştigurile de bani, 
strălucitele împodobiri de haine, uneltele de băi şi îndulcirile de mâncări. 
Acestea ne-am hotărât să le lepădăm, dar boldurile cele stricătoare de suflet 
mai vârtos trebuie să le dăm afară. Care sunt dar, acestea? Grăirea de rău, 
jurământul Strâmb, iubirea de argint. Deci, capul cu părul nostru închipuieşte 
sufletul şi până când era acoperit, se părea că se tăinuiesc lucrările lumeşti, 
iar acum, dezgolindu-se, tuturor sunt arătate. 


Pentru aceasta în monahie ori în monah Sunt arătate chiar şi picăturile cele 
mai Simple, precum într-o locuinţă curată se vede cea mai mică fiinţă. lar în 
cei lumeşti, ca în nişte peşteri necurate, încuibându-se cele mai mari păcate, 
din cele purtătoare de venin, se tăinuiesc, de materia cea deasă, ca de păr 
acoperindu-se. Este trebuinţă a curăţi casa necurmat şi a căuta ca nu vreuna 
din gângăniile cele stricătoare de suflet să intre în cămările lui; apoi a tămâia 
locul cu dumnezeiasca tămâie, adică cu rugăciunea. Căci, precum vietăţile 
cele purtătoare de venin lasă în om cele mai iuți otrăvuri, astfel şi gândul cel 
întinat este izgonit de rugăciunea împreună cu postul. 


Una din fiarele cele stricătoare de suflet este şi aceea care se numeşte noroc, 
pentru că şi aceasta este bold prea cumplit al diavolului, care pe oamenii cei 
mai nebăgători de seamă îi stăpâneşte. Însă nimeni din cei ce viețuiesc după 
fapta bună nu crede şi nu primeşte această idee stricătoare de minte şi deşartă. 


Pentru că mai întâi pe Dumnezeu Îl numim începutul tuturor bunătăţilor ce s- 
au făcut şi se fac; şi al doilea, socotesc că judecata lor este stăpân al faptei 
bune ca şi al răutăţii. Câţi dar, din lenevire au suferit cele nemulțumitoare, 

îndată se apropie de acel diavol. Căci precum nişte copii fug, nesuportând 
pedepsirea părinţilor spre folos şi ajung prin locuri pustii şi se împreună cu 
diavolii cei sălbatici, astfel şi aceştia fac. Uneori zic că de la Dumnezeu li s-au 
dat dezmierdări. Pentru că fiind desfrânaţi, furând, de iubire de argint bolind 
şi cuget viclean având, faptele lor singuri le-au abătut de la adevăr. Sfârşitul 
scopului lor este deznădăjduirea cea purtătoare de pierzare. Unii ca aceştia 
merg până acolo că înlocuiesc pe Dumnezeu cu norocul sau soarta. Deci, 
dacă vor zice că Dumnezeu este întâi, va urma ca toate prin Dânsul să se fi 
făcut, pentru că El este în toate, EI este Domn al norocului. 


Dacă cineva este lacom şi desfrânat prin naştere, ar urma după ei că 
Dumnezeu este pricină a răutăţii, care lucru este necuvios. Deci, din aceste 
gânduri se vede deşertul lor cuget. Pentru aceştia a zis Scriptura: Zis-a cel 
fără de minte în inima sa, nu este Dumnezeu. Aceştia au grăit nedreptate şi 
pricinuiesc păcate, pentru că ciuntesc Scripturile. Și fiind orbi, voiesc a 
adeveri cugetul cel rău al lor. Apoi iau şi pe Isaia spre mărturie a nebuniei 
lor; pentru că spun, că el a zis: Domnul a făcut pace şi a zidit răutăţi. Pacea 
qici trebuie s-o înţelegem că este lucrul lui Dumnezeu, iar răutatea a 
sufletului; căci Dumnezeu toate le-a făcut bune, dar omul abătându-se, se 
face rău. Însă şi răul slujeşte spre mântuirea sufletului şi pedepsirea trupului. 
Căci care este fiul pe care nu-l pedepseşte tatăl? 


După aceea, mai zic cei fără de rânduiala la minte că totul se cârmuieşte de 
soartă în lume. Astfel schimbă libertatea în robie. Precum o corabie fără 
cârmă de-a pururea se înviforează, aşa şi pentru aceştia pretutindeni suflă 
primejdia asupra lor, căci nu se pot bucura de lumina cea mântuitoare, 
părăsind pe Domnul, cârmaciul lor. Mai rătăceşte diavolul pe unii, încât zic 
că întâmplările bune şi rele vin de la mersul stelelor. 


Diavolul fiind viclean între răutăţi, întinde cursele sale ca pe unii prin 
deznădăjduire să-i sape, pe alţii prin iubire de bani şi ca un doctor purtător de 
moarte aduce oamenilor otravă; adică, pe unul, prin ficaţi îl ucide, aducându- 
i doctoria cea rea a poftei, pe altul îl răneşte la inimă, aprinzând mânia lui 
spre iuțime; apoi unora, tâmpind puterea cea domnitoare, ori prin neştiinţă, 
ori prin iscodire răzvrătindu-i, i-a abătut la rău. Căci despre Dumnezeu şi 
despre fiinţa Lui vrând a vorbi, ca o corabie s-au înecat; fiindcă n-au priceput 
cum trebuie s-o cârmuiască. 


Cel ce învaţă literele, întâi trebuie să vadă formele lor şi apoi învaţă numele, 
deci, dacă pentru litere este trebuinţă de atâta obişnuinţă şi meşteşug, cu atât 
mai vârtos înaintea Ziditorului trebuie osteneală şi vreme, pentru a merge spre 
privirea Celui căutat, a măririi celei negrăite. Să nu se îngâmfe cineva că are 
descoperirea celor dumnezeieşti, prin învăţăturile cele din afară; că unul ca 

acesta se amăgeşte cu mintea de diavolul. Căci zice cântătorul de laude: Din 
gura pruncilor şi a celor ce sug ai săvârşit laudă. lar Domnul cu al Său glas 
în Evanghelie a zis: Lăsaţi copiii să vină la Mine. Şi iar zice: Dacă nu vă veți 
face ca pruncii, nu veţi intra în împărăţia lui Dumnezeu. Ai învăţat despre 
lume? Fă-te nebun pentru Domnul! Taie pe cele vechi, ca pe cele noi să le 
sădeşti! Temeliile cele putrede surpă-le, ca să pui temeiul cel de diamant al 
Domnului, ca astfel şi tu ca Apostolul să te zideşti pe piatra cea vârtoasă! 


Deci, nu se cade a fi iubitor de cuvinte. Să nu te îndeletniceşti mult cu acestea, 
pentru că diavolul prin bârfirea cea fără de vreme te poate vătăma. Multe 
curse are el, căci cumplit vânător este; apoi păsărilor celor mici, curse mici le 
întinde, iar păsărilor celor mari, le găteşte laţuri. Laţ greu şi purtător de 
moarte este a crede că cineva e procopsit. Vrednic de alungat este gândul 
acesta. 


Precum ţăranilor şi corăbierilor este oarecum  neluminată cunoştinţa 
vânturilor şi a ploilor, din mersul norilor, tot asemenea şi acestora le este 
întunecată de diavol mai înainte cunoştinţa. Dacă s-au alcătuit de la diavoli 
aceste cuvântări de minciună, este primejdios meşteşugul celor ce le rostesc. 


Diavolul nu se îndestulează cu răutatea cea dintâi, căci pune omului în minte 
că dezlegându-se trupul, împreună cu dânsul se pierde şi sufletul; iar acestea 
toate ne sfătuieşte ca să ne strice sufletul prin nepăsare. Făcându-se aceste 
năluciri, să nu ne învoim cu dânsele, ca şi cu nişte lucruri adevărate, pentru 
că acestea îşi arată răutatea lor. 


Altă dată se apropie în alt fel şi într-o clipeală de ochi zboară. Eu ştiu pe un 
oarecare rob al lui Dumnezeu, cu fapte bune şi care îşi număra bunătăţile, 
silindu-se necontenit spre a le face şi aşa cu dinadinsul cunoştea darul lui 
Dumnezeu, dar se lupta contra vrăjmaşului. Deci, este de trebuinţă, ca şi noi, 
primind aceste canoane, a le păzi, căci dacă cei ce fac negustoriile vremelnice, 
în fiecare zi cumpănesc câştigurile şi cu bucurie primesc pe cele mari iar 
pentru pagubă se necăjesc, cu atât mai mult se cuvine a priveghea cei ce 
negustoresc vistieria cea adevărată şi doresc bunătăţile cele mai mari. Dacă se 
face de la vrăjmaş o hoţie cât de mică, cu greu vom fi judecaţi; nu trebuie pe 
toate a le lepăda pentru greşeala fără voie. Ai nouăzeci şi nouă de oi, caută pe 
cea pierdută; să nu te sperii pentru una, Să nu fugi de stăpân, ca nu cumva 
diavolul cel mâncător de sânge să piardă toată turma faptelor tale, robind-o. 
Deci, să nu lipseşti din rânduiala pentru una; bun este Stăpânul, căci zice 
cântătorul de psalmi: Când va cădea, nu se va sfărâma, că Domnul sprijineşte 
mâna lui. 

Câte vom face, ori vom câştiga aici, să le socotim mult mai mici decât bogăţia 
ce are să fie; pentru că suntem pe acest pământ ca într-un al doilea pântece de 
maică. Precum în cele dinăuntru ale maicii nu avem o viaţă ca aceasta, nici de 
nişte mâncăruri ca acestea nu ne îndulceam în pântece, ca acum şi nici a 
lucra aşa ca aici nu puteam, că eram afară de lumina soarelui şi de toată 
strălucirea; deci, precum într-acele cămări fiind, eram lipsiţi de multe din cele 
de aici, aşa şi în lumea aceasta de acum suntem lipsiți de multe care sunt în 
Împărăţia Cerurilor. 


Am încercat mâncărurile de aici? Să poftim pe cele dumnezeieşti. Ne-am 
îndulcit de lumea de aici, să dorim Soarele dreptăţii, Ierusalimul de sus să-l 
socotim ca maică şi Mitropolie; iar pe Dumnezeu să-L numim Tată al nostru; 
să trăim aici cu întreagă înţelepciune, ca să dobândim viaţa veşnică; pentru 
că, precum pruncii care în pântece S-au săvârşit din prea puţină hrană şi viaţă 
şi apoi vin la lumina cea mare, aşa şi drepții din petrecerea de jos se duc spre 
călătoria cea de sus, după cum se scrie: Merge-vor din putere în putere. lar 
păcătoşii ca nişte Stârpituri ce se sfârşesc în pântece, din întuneric, 
întunericului se dau; căci mor pe pământ, fiind acoperiţi de mulțimea 
păcatelor. 


Aceştia, ducându-se din viaţă, coboară în locurile cele mai întunecate ale 
Tartarului. De trei ori în viaţă ne naştem: o naştere este ieşirea afară din 
sânurile de maică, când adică din pământ la pământ ne aducem; iar celelalte 
două ne suie de la pământ la cer, din care una este mulțumitoare, adică aceea 
pe care o avem prin dumnezeiasca baie, iar alta este din pocăință şi din 
ostenelile cele bune. Într-aceasta suntem noi acum. Deci, suntem datoare ca, 
apropiindu-ne de Mirele cel adevărat, a ne împodobi cu mai bună cuviinţă. 


Facă-se nouă, dar, pildă privirea nunţii lumeşti: căci dacă cele cu bărbat atâta 
sârguinţă pun pe băi, pe ungeri mirositoare şi pe podoabă împestrițată, pentru 
că prin acestea par a se face drăgălaşe şi mai mult - şi dacă s-a pus atâta 
nălucire în cele ce petrec după trup - cu mult mai vârtos este trebuinţă a le 
covârşi pe acelea, noi care ne-am logodit cu Mirele ceresc şi astfel a spăla 
întinăciunea păcatelor cu pustnicia ostenitoare; apoi a îmbrăca în locul 
îmbrăcămintelor trupeşti pe cele duhovniceşti. 

Acelea împodobesc trupul cu flori pământeşti, noi să luminăm sufletul cu 
fapte bune şi în loc de pietre de mare preţ, să punem împrejurul capului 
cununa cu trei împletituri: credinţa, nădejdea şi dragostea. Împrejurul 
grumazului să punem cinstita împodobire, adică smerita cugetare; în loc de 
brâu să ne încingem cu întreaga înţelepciune; iar strălucită ghirlandă să ni 
se facă necâştigarea şi să ni se aducă la masă mâncărurile care nu se strică, 
adică rugăciuni şi cântări de psalmi. Precum zice Apostolul: Nu numai 
limba s-o pornim, ci şi duhul; să înţelegem cele zise: Că de multe ori gura 

grăieşte, iar inima împrejurul gândurilor se îndeletniceşte. Se cade să luăm 
aminte ca nu, apropiindu-ne de dumnezeieştile nunţi, să bolim cu sărăcie de 
fapte bune, că ne va uri Logodnicul şi nu ne va primi nicidecum, dacă nu va 
vedea făgăduinţele noastre. Care sunt acestea? A ne îngriji de trup mai 
puţin, iar sufletul a-l hrăni mai mult. 


Precum nu putem două găleți pline de apă a le sui deodată, că pe osia care se 
învârteşte una se pogoară deşartă, iar cealaltă se Suie - aşa este şi cu noi. 
Când toată purtarea de grijă o avem în suflet, el se suie umplându-se de 
bunătăţi şi dorind cele înalte. lar trupul nostru, făcându-se uşor prin 
pustnicie, nu îngreunează puterea care stăpâneşte. Pentru acest lucru 
Apostolul este martor, căci zice: Pe cât omul nostru din afară se strică, pe atât 
cel dinlăuntru se înnoieşte. 


În mănăstire eşti de obşte? Deci să nu-ţi schimbi locul, că te vei vătăma mult. 
Precum o pasăre zburând de pe ouă le face răsuflate şi fără prăsilă, aşa şi o 
fecioară, ori un monah degeră şi moare cu credinţa, mutându-se din loc în loc. 
Să nu te amăgească desfătarea bogaţilor din lume, ca şi cum ai avea ceva folos 
din dezmierdare. Dacă aceia iubesc meşteşugul bucătăriei, tu cu postire şi cu 
mâncărurile cele simple covârşeşte îndestularea acelora. Căci se zice: sufletul în 
sațiu fiind, îşi bate joc de faguri, iar celui care este în lipsă şi cele amare 1 se par 
dulci. Să nu te saturi de pâine, că nu vei pofti vin. 


Trei sunt capetele cele dintâi ale vrăjmaşului, din care toată răutatea se 
coboară: pofta, dezmierdarea şi întristarea. Acestea atârnă una de alta şi 
urmează una alteia. Pe dezmierdare a o ţine în frâu este cu putinţă, iar pofta 
este cu neputinţă; pentru că dezmierdarea pleacă de la trup, iar pofta de la 
suflet; iar întristarea vine din amândouă. Deci, nelăsând pofta să lucreze şi pe 
celelalte le-ai risipit. lar de o vei lăsa să sporească, nicidecum nu va lăsa 
sufletul să se însănătoşeze, căci scris este: nu da ieşire apei. Deci, nu folosesc 
tuturor toate. Fiecare în a sa minte deplin să se cerceteze. 


Multora le foloseşte a fi în viaţă de obşte, dar şi multora a trăi retras de folos le 
este. Precum unele răsaduri cresc în locurile cele umede, iar altora le priesc 
locurile cele uscate; astfel şi oamenii, unora le fac bine locurile cele mai înalte, 
iar alţii în cele mai smerite se mântuiesc. Deci mulţi din cetate, cugetând la cele 
ale pustiei, s-au mântuit, iar mulți fiind în munte, dar făcând cele ale poporului 
de obşte, au pierit. Pentru că este cu putinţă ca, fiind împreună cu mulți să 
cugete cele ale singurătăţii şi iarăşi fiind singur, cu gândul petrece la alții. Multe 
şi felurite sunt boldurile diavolului. N-a putut el să slăbească un suflet prin 
sărăcie? Îi dă bogăţie prin amăgire. N-a putut prin ocări? Îi pune înainte laude şi 
slave. S-a biruit el prin sănătate? Face trupul bolnav. 

Pentru că neputând cu dezmierdările a amăgi, prin durerile cele fără de voie 
ispiteşte şi face abateri în lături ale sufletului. Căci aduce boli grele, prin cererea 
lui, ca să-i tulbure pe oameni, împuţinând dragostea lor către Dumnezeu. De te- 
ai arde de fierbinţeli groaznice şi de sete, dar păcătos fiind, acestea să le suferi 
aducându-ţi aminte de munca ce va să fie, de focul cel veşnic şi de pedepsele 
acelea, şi nu te vei împuţina, mai vârtos bucură-te că te-a cercetat Domnul. 


Apoi zicerea aceea de laudă s-o ai pe limbă: Chinuindu-mă, m-a pedepsit pe 
mine Domnul, dar morţii nu m-a dat. Eşti fier? Dar prin foc lepezi rugina. Dacă 
boleşti, fiind drept, de la cele mari spre cele mici sporeşti. Eşti aur? Prin foc te 
faci mai lămurit. S-a dat ţie îngerul satanei? Înveseleşte-te. Vezi cui te-ai făcut 
asemenea. Pentru că te-ai învrednicit de darul Sfântului Apostol Pavel. Prin 
friguri te ispiteşte? Prin răceli te pedepseşte? Dar Scriptura zice: Am trecut prin 
foc şi prin apă. Deci, acum repaos s-a gătit. Ai dobândit pe cea dintâi? Aşteaptă 
şi pe cea de-a doua, lucrând. Căci se zice: Scăpătat şi în durere sunt eu. 


Când vedem înaintea ochilor pe împotrivă luptătorul să nu ne întristăm, ci să 
stăm la rugăciune şi să cântăm cu glas. Toate acestea s-au dat nouă spre surparea 
poftelor. lar postirea şi culcarea pe jos s-au legiuit pentru a depărta 
dezmierdările cele de ruşine. Deci, dacă boala le-a slăbit pe acestea, de prisos 
este osteneala. Dar cea mai bună doctorie la boală este pustnicia cea mare; apoi a 
suferi şi a trimite lui Dumnezeu laude de mulţumire. Ne lipsim de ochi? Să 
suferim aceasta, pentru că uneltele nesațiului le-am lepădat, iar cu ochii cei 
dinăuntru privim slava Domnului. Am asurzit? Să mulțumim, lepădând auzul cel 
deşert. Pătimim de mâini? Dar pe cele dinăuntru le avem pregătite către războiul 
împotriva vrăjmaşului. Stăpâneşte boala tot trupul? Atunci sănătatea după omul 
cel dinăuntru mai mult va creşte. 


Dacă suntem în viaţă de obşte să alegem ascultarea mai vârtos decât pustnicia. 
Pentru că aceasta ne învaţă trecerea cu vederea, iar aceea făgăduieşte smerita 
cugetare. Dar cum vom deosebi pustnicia cea dumnezeiască şi împărătească de 
cea tiranică şi diavolească? Să ai un îndreptar de postire. Nu patru sau cinci zile 
să posteşti, iar în cealaltă zi să te îndestulezi cu mulțime de bucate, pentru că 
totdeauna nemăsurarea este aducătoare de stricăciune. Nu deodată să cheltuieşti 
lucrurile tale, căci gol te vei afla în război şi lesne vei fi robit. Arma noastră este 
trupul, iar sufletul este ostaşul. Deci, de amândouă îngrijeşte-te. Eşti tânără şi 
sănătoasă? Posteşte, că va veni bătrâneţea plină de neputinţă. 


Cât poţi învistiereşte hrană sufletească, ca îmbolnăvindu-te, să o afli; posteşte cu 
socoteală şi în toate zilele. Vezi să nu intre pe furiş vrăjmaşul sub chipul postirii 
tale. Pentru aceasta Mântuitorul a zis: Faceţi-vă iscusiți schimbători de bani. 
Adică pecetea cea împărătească s-o cunoaşteţi cu dinadinsul, pentru că sunt şi 
peceţi mincinoase. Felul aurului acelaşi este, dar se deosebeşte prin pecete. Deci, 

aurul este postirea, înfrânarea şi milostenia. Dar şi urmaşii elinilor pun pe aur 
chipul lor cel tiranic şi ereticii toţi prin el se laudă. 


Se cade dar a-i vedea pe aceştia şi a fugi de dânşii, ca de nişte făcători de peceţi 
mincinoase. Caută ca nu cumva, prin neiscusință căzând între dânşii, să te 
păgubeşti. Deci, primeşte cu întemeiere crucea Domnului, închipuită în faptele 
bune, adică credinţă dreaptă, împreună cu fapte bune. 


Se cade deci, a cârmui bine sufletul; iar fiind în viaţă de obşte, să nu căutăm ale 
noastre, ci maicii celei după credinţă, adică Bisericii a ne supune. Dacă ne-am 
surghiunit pe noi înşine din hotarele cele lumeşti, pe cele ce le-am lepădat, să nu 
le mai căutăm. Acolo avem slavă, iar aici ocară. Acolo îndestulare de hrană, aici 
chiar lipsă de pâine. În lume cei ce greşesc, chiar fără voia lor, sunt puşi la 
închisoare, iar noi pentru păcatele noastre ne închidem pe noi înşine, ca să 
scăpăm de munca ce va să fie. Posteşti? Să nu pui ca pricină boala. Că şi cei ce 
nu postesc în aceeaşi boală au căzut. Ai început binele? Să nu dai înapoi, căci 
vrăjmaşul te surpă pentru nerăbdarea ta. 


Cei ce încep a pluti, dacă au vânt bun, întind pânzele. Însă corăbierii pregătesc 
corabia pentru orice fel de vânt şi luptându-se cu furtuna, plutesc înainte; aşa şi 
noi, întâmpinând vânt potrivnic, vom întinde crucea în loc de pânze şi fără frică 
vom săvârşi înotarea". 


Acestea sunt învăţăturile prea îmbunătăţitei Sinclitichia, dar mai vârtos prin 
fapte decât prin vorbe învăţa. Însă şi multe alte fapte mari s-au făcut cunoscute 
despre dânsa, spre folosul celor ce o ascultau şi o vedeau; şi atâta mulţime de 
bunătăţi au odrăslit într-însa, încât limba omenească nu poate a le spune. 


Dar diavolul, urâtorul de bine, se topea, nesuferind atâta îmbelşugare de bunătăţi 
şi întru sine plănuia cum ar putea să tulbure răsăritul faptelor ei bune. De aceea 
cerea de la Dumnezeu spre nevoinţa cea desăvârşită pe viteaza fecioară şi atât de 
mult i-a uneltit el cu vrăjmăşia, căci boala i s-a început nu de la mădularele cele 
din afară, ci atingându-se de plămâni, îi producea adâncă durere, încât era 
nemângâiată de ajutorul de la oameni; apoi îi aprindea boala într-atât, încât peste 
puţină vreme avea să-i aducă sfârşitul ei. 

Deci, câte puţin topindu-i plămânii, având şi friguri necontenite, îi rodea trupul 
ca o pilă; iar fericita era de optzeci de ani, când diavolul i-a trimis suferinţele lui 
lov. Pentru că, precum şi atunci la lov, aceleaşi pătimiri le-a uneltit; însă acum 
făcea mai împovărătoare usturimile; căci fericitul lov a suferit 35 de ani, iar 
acum vrăjmaşul îi dădea Sinclitichiei, vreme de trei ani şi jumătate, mai 
cumplite dureri. 

Pe lov l-a rănit în părţile cele din afară, iar la aceasta de la cele dinăuntru mergea 
înainte cu durerile. Căci, atingându-se de mădularele ei cele dinăuntru, mai mari 
şi mai grele dureri îi producea. Nu tot astfel mi se pare că s-au nevoit cei mai 
viteji mucenici, ca de-a pururea pomenita Sinclitichia; pentru că la aceia 
ucigătorul se apropia la cele din afară. Chiar sabie ori foc de le aducea, mai uşor 
era decât ispitirile cele de față; căci ca printr-un cuptor înfocat ardeau 
măruntaiele ei, aprinzând focul câte puţin, ca o pilă prin vreme îndelungată, 
precum s-a zis, îi rodea trupul. Este adevărat că grea şi fără omenie era această 
durere, iar pedeapsa era mare, ca a judecătorilor nedrepți. 


Fericita, suferind cu vitejie, nu slăbea cu cugetul, ci se înarma tot mai mult 
împotriva vrăjmaşului, căci prin bunele sale învățături, pe cei răniți de dânsul îi 
vindeca şi ca de la un leu le smulgea sufletele, fără răni. Apoi vindeca pe cei 
răniţi cu doctoriile lui Hristos cele mântuitoare, iar pe cei nerăniţi îi ferea; pentru 
că, arătându-le cursele diavolului, îi izbăvea de pedeapsă. Le spunea minunat să 
nu fie fără grijă de sufletele ce s-au afierosit lui Dumnezeu, căci acestora mai 
ales se împotriveşte vrăjmaşul. Când ele se liniştesc, el scrâşneşte cu dinţii, apoi, 
biruindu-se, se dezgustează şi ducându-se pe furiş, pândeşte necontenit să vadă 
de vor adormi, ca aşa să intre; iar pe cele ce nu au grijă, le împiedică de la bine. 
Precum este cu neputinţă ca cel rău să nu aibă scânteie de bine, aşa dimpotrivă 
cei credincioşi, care se luptă, mi se pare, că au uneori parte în locurile cele 
potrivnice. 


Deci, de multe ori un om pare cu totul prea urât, dar este milostiv. lar cei 
sârguitori de multe ori au întreagă înţelepciune, postire şi pustnicie dureroasă, 
dar sunt avari şi grăitori de rău. Deci, se cade a nu ne lenevi spre cele mici, ca 
unele ce nu pot vătăma, pentru că picătura mică găureşte piatra. Cele mari ale 
bunătăților vin oamenilor de la dumnezeiescul dar, iar relele ce ni se par a fi 
Mici, prin noi înşine să le alungăm. Cel ce s-a luptat pentru cele mari, iar pe cele 
mici a defăimat, mult se va vătăma; căci Domnul nostru lisus Hristos, ca un Tată 
adevărat, întinde mâna copiilor Lui, care de curând au început a umbla şi 
izbăvindu-i de orice fel de primejdii, către cele mici ne îndeamnă a ne porni. Cel 
ce face pe cele mici, este lesne pornit spre cele mari. 


Deci, duşmanul binelui, iarăşi văzând pe Sinclitichia întărindu-se împotriva lui, 
se necăjea şi înțelegând că tirania să va fi surpată, începu un alt fel de răutate: i-a 
rănit organele glăsuitoare, ca să taie cuvântul ei, părându-i-se că prin aceasta va 
lăsa flămânde de dumnezeiescul cuvânt pe cele ce se apropiau de dânsa; dar, 
deşi n-o mai puteau asculta, ele priveau la chinurile ei şi se întăreau cu duhul, 
căci rănile cele trupeşti vindecă sufletele cele rănite, văzând răbdarea şi mărimea 
de suflet a fericitei. 

Atunci altă ispită i-a dat vrăjmaşul: o durere de măsea, care în 40 de zile i-a 
pricinuit stricăciune groaznică a gurii, încât nimeni nu putea să se apropie de ea. 
Când era trebuinţă să fie îngrijită, o mulțime de tămâie se ardea, pentru a intra la 
dânsa şi iarăşi se depărta, din pricina mirosului celui greu şi nesuferit. Fericita 
vedea pe împotrivă luptătorul şi nicidecum nu cerea ajutor omenesc, arătând prin 
aceasta bărbăția sa. Apoi, fiindcă cele adunate o rugau ca să ungă cu leacuri 
locul cel dureros, ea nu se îndupleca; căci socotea că prin aceasta se surpă prea 
slăvita sa nevoinţă. 


De aceea cele adunate au trimis să cheme pe un oarecare doctor, că doar ar putea 
s-o înduplece să dobândească vindecarea. lar ea nu voia, zicând: "De ce mă 
atrageţi pe mine de la această luptă? De ce căutaţi cele ascunse? De ce iscodiţi 
ceea ce se face, nevăzând pe cel ce o face?" Doctorul care era de faţă, zicea către 
dânsa: "Nu pentru vindecare ori mângâiere întrebuințăm doctoria, ci pentru ca 
partea cea moartă, după obicei s-o îngropăm, ca să nu strice împreună şi pe cele 
sănătoase; căci ceea ce se aduce celor morţi, aceasta facem şi noi, pentru că dăm 
aloe, smirnă şi mirsină amestecată cu vin”. 


Ea a primit sfatul, mai vârtos fiindu-i milă de cele adunate, care doreau ca ea să 
se vindece. Căci cine nu s-ar fi înspăimântat văzând nevindecarea rănii? Cine nu 
s-a folosit, înțelegând răbdarea fericite? Cine nu s-a întărit, văzând căderea 
vrăjmaşului? Pentru că acolo el pusese rana, de unde ieşea izvorul cel de 
mântuire şi prea dulce al cuvintelor şi ca o fiară mâncătoare de sânge izgonea 
toată sârguinţa celor ce veneau la ea ca să audă cuvântul. Vrăjmaşul ca pe o 
femeie o defăima, căci nu ştia cugetul ei cel cu bărbăţie. Dar ea s-a nevoit trei 
luni şi mai mult în acest fel şi prin putere dumnezeiască îşi ţinea tot trupul; deci 
nu primea cele folositoare spre întărirea lui, căci nu lua nici hrană. Şi cum putea 
primi hrană, având atâta durere în trup? Apoi se depărtase de dânsa şi somnul, 
tăindu-se de chinuri. Când era aproape de marginea biruinţei şi încununării ei, a 
văzut mulțime de îngeri, în strălucirea unei lumini negrăite, aproape de uşile 
Raiului. 


După vederea acestora a spus celorlalte ceea ce i se arătase şi le sfătuia a suferi 
cu vitejie şi fără împuţinare toate durerile; dar le-a mai spus că după trei zile se 
va despărți de trup. Dar nu numai atât, ci şi ceasul ducerii ei le-a arătat. Deci, 
sfârşindu-se vremea, fericita Sinclitichia s-a dus către Domnul, primind răsplata 
nevoinţelor de la EI, adică Împărăţia Cerurilor, pe care facă-se a o dobândi noi 
toţi, cu darul şi cu iubirea de oameni a Domnului nostru lisus Hristos, Căruia se 
cuvine slava şi stăpânirea în vecii vecilor. Amin. 


Unii spun că Sfântul Atanasie cel mare, scriitorul acestei vieţi, ar fi fost ascuns 
într-o groapă, lângă această fecioară, timp de şapte ani, când ereticii căutau să-l 
omoare. 

vom întinde crucea în loc de pânze şi fără frică vom săvârşi înotarea”, le încuraja 
fericita Singltichia. 


Diavolul, însă, nu răbda să vadă cum sfânta se apropia şi mai mult de Dumnezeu 
şi le învăţa și pe ucenicele ei asemenea. Așa că, atingându-se de plămânii ei, a 
fost cuprinsă de boală şi se chinuia mult, având vârsta de 80 de ani. Durerea îi 
rodea trupul precum o pilă, încât a ajuns nici glas să nu mai aibă, ca să nu mai 
poată povăţui. Pentru că ele se învățau prin felul în care îşi ducea sfânta boala, 
fără de cârtire, a uneltit diavolul ca o măsea să se strice şi toată gura ei mirosea 
aşa de greu, încât să nu se mai poată apropia nimeni de fericită, să privească la 
felul în care îndură. 


Fără să mai poată să mănânce sau să doarmă, pe când i se apropia sfârşitul, 
fericita Singlitichia - care înţelesese lupta vrăjmașului - a văzut mulțime de 
îngeri, aproape de uşile Raiului. Le-a povestit vedenia sa ucenicelor și le-a lăsat 
pildă să nu se ferească de războiul duhovnicesc, anunţându-le că peste trei zile 
sufletul ei va merge la Domnul, aşa cum s-a şi întâmplat. 

Sinaxar - Pomenirea Sfintei Sinclitichia 





In această lună (ianuarie), în ziua a cincea, pomenirea Sfintei Sinclitichia. 


Această sfântă era de neam ales, bogată şi evlavioasă; şi mulţi tineri o cereau în 
căsătorie pentru frumuseţea ei înfloritoare şi pentru averea ei cea multă. Dar ea 
îşi înălța tot mai mult dorul către Dumnezeu. Pentru aceasta a părăsit cu totul 
grijile lumești şi şi-a dat toată silinţa spre adăugirea îmbunătăţirii sufletului, prin 
înfrânare. Biruind deci pe vicleanul luptător diavolul, s-a mutat cu mintea către 
Dumnezeu, mai înainte de despărţirea de trup. 


Dar aproape de sfârşitul vieţii sale, iar a ispitit-o vicleanul. Întocmai ca pe Iov, 
acoperind-o cu bube, cu răni şi cu viermi, care îi mâncau trupul. Tăria sufletului 
însă nu i-a slăbit, ostenelile nu le-a părăsit şi cu luptă bărbătească a trăit până la 
80 de ani, când a răposat în pace, dându-și sufletul în mâna lui Dumnezeu şi 
luând cununa biruinţei cu sfinţii. 

Arhid. Ştefan Sfarghie - Sinaxar - Sfinţii mucenici Teopempt şi Teonas; 
Sfânta cuvioasă Sinclitichia (Ajunul Botezului Domnului. Post) 





Sfântul Teopempt era episcop în zilele lui Dioclețian (284-305) şi, ridicând acest 
împărat păgân prigoană împotriva creştinilor, a dat poruncă aspră ca pretutindeni 
cei care mărturisesc pe Hristos să fie siliți să aducă jertfe idolilor şi să fie 
chinuiți. 


Printre primii care au fost prinşi a fost Sfântul Teopempt, care mărturisind 
credinţa creştină a fost aruncat într-un cuptor cu foc din care a ieşit nevătămat. 
Apoi, după ce i s-a scos un ochi, vrăjitorul Teonas l-a silit să bea otravă, dar 
Teopempt nici de această dată nu a păţit nimic. 

Văzând acestea, Teonas a mărturisit şi el pe Hristos şi a fost aruncat cu capul în 
jos într-o groapă, după care a fost acoperit de viu cu pământ. 


Sfântului Teopempt i s-a tăiat capul, primind astfel cununa muceniciei. 


ie ste se 


Astăzi pomenim şi pe Sfânta cuvioasă Sinclitichia (350). Aceasta s-a născut în 
Alexandria şi avea foarte multă bogăţie, dar şi temere de Dumnezeu. Mulţi 
doreau s-o ia de soţie pentru frumuseţea ei, însă ea nu dorea să se mărite, ci îşi 
dedica viaţa lui Dumnezeu. Şi i s-a dat ei să părăsească cu totul grijile lumeşti 
luând asupra sa toată nevoinţa pentru a creşte în viaţă, în credință şi în 
înţelegerea cea duhovnicească. 


După multe nevoinţe, aproape de sfârşitul vieţii a fost ispitită de diavolul ca 
oarecând lov, fiind vătămată cu bube, care i-au mâncat tot trupul. Ajungând la 

80 de ani, o boală grea 1-a luat darul vorbirii şi astfel şi-a dat sufletul în mâinile 
Domnului. 

lulian Dumitraşcu - Calendar Ortodox - Sfinţii mucenici Teopempt şi 
Teonas; Sfânta cuvioasă Singlitichia (Ajunul Botezului Domnului. Post) 





Sfântul mucenic Teopempt - A trăit la sfârşitul secolului al III-lea şi a fost 
episcop în Nicomidia. În timpul persecuției împotriva creştinilor din timpul 
împăratului Dioclețian (284-305), Sfântul Teopempt a mărturisit că este creştin 
refuzând să se închine şi să aducă jertfă idolilor. A fost prins şi supus la chinuri 
grele. Fiind aruncat în cuptor, prin pronia divină a fost păzit nevătămat. Apoi a 
fost întemnițat timp de 22 de zile fără apă şi mâncare, 1 s-a scos un ochi însă, 
prin minune, a fost vindecat de Dumnezeu. A suferit moarte martirică prin 
decapitare. 


Sfântul mucenic 'Teonas - A trăit în vremea împăratului Dioclețian şi a fost 
vrăjitor. Teonas a fost chemat de împărat ca să „risipească farmecele creştineşti 
ale lui Teopempt”. Teona a i-a dat sfântului otravă să bea şi văzând că Dumnez- 
eu l-a ocrotit pe Teopempt s-a convertit la creştinism, fiind mai apoi botezat în 
temniță de către acesta. Refuzând să se lepede de credinţa creştină Sfântul 
mucenic 'Teonas a fost îngropat de viu, trecând astfel la Domnul. 


Sfânta cuvioasă Sinclitichia - S-a născut într-o familie credincioasă din Mace- 
donia. Atunci când părinţii ei au trecut la cele veşnice, a împărțit averea săracilor 
şi a intrat în monahism închinându-şi viaţa lui Dumnezeu în post şi rugăciune. 
Îmbolnăvindu-se, după trei luni de zile de răbdare în suferință a trecut la 
Domnul. 

Proloagele din 5 ianuarie 





Luna ianuarie în 5 zile: Înainte prâznuirea Botezului Domnului. Întru acea- 
Stă zi învăţătură înainte de Botezul Domnului. 


Să aveţi ştire, fraţilor, că astăzi este postul cel dinaintea Botezului Domnului, să 
vă adunaţi, drept aceea, în Biserică, pentru slavoslovia ceasurilor împărăteşti, ca 
o intrare în lumina praznicului. Cunoscut vă este, fraților, că la vârsta de 30 de 
ani de viaţă tăinuită, sfinţită prin munca mâinilor sale şi prin ascultare, Domnul 
lisus vine şi Se descoperă lumii la lordan, primind Botezul Sfântului loan 
proorocul. 


Şi sunt două darurile pe care ni le face Domnul, oamenilor şi lumii, la botezul 
Său: 
Y pe de o parte, un dar de curăţire, de spălare, de ispăşire, de pocăință 
pentru toate păcatele lumii; iar, 

Y pe de altă parte, un dar de împărtăşire din Lumina şi din sfințenia 
Duhului Sfânt. 


În scurt, un dar de smerenie şi de ispăşire, pe de o parte şi un dar de prea mărire 
şi de ridicare a firii noastre la lumină şi la sfinţenie, pe de altă parte. Şi, într- 
adevăr, pe de o parte, Hristos Domnul se smereşte la Iordan, ca să ia asupra Lui 
păcatele lumii întregi şi ale fiecăruia din noi în parte şi le ispăşeşte prin însuşi 
faptul că Se smereşte şi primeşte botezul păcătoşilor, EI care este fără de păcate. 


Dar, pe de altă parte, Hristos Domnul e prea slăvit la Iordan, pentru că, atunci 
când se deschid cerurile, descoperim că Domnul Hristos e Dumnezeu-Fiul, Cel 
venit în trup omenesc, plin de har şi de adevăr, că EI necontenit împarte har şi 
adevăr celor ce cred într-Însul şi că, astfel, El înnoieşte, prea măreşte şi ridică 
necontenit firea noastră la lumina şi la sfinţenia ei cea dintâi. 


Cu adevărat, praznic al mântuirii noastre este praznicul de astăzi. E ca o chemare 
a Duhului Sfânt, să ne curăţim de păcate şi, totodată, o chemare să ne ridicăm şi 
să slujim pe Dumnezeu şi pe oameni, în credinţă şi pe urmele Domnului nostru 
lisus Hristos. Înlăuntrul nostru s-a născut, ca o lumină, dorinţa şi căutarea de a 
crede şi de a urma pe Domnul nostru lisus Hristos. Drept aceea şi noi, fraţilor, 
având un Stăpân milostiv ca Acesta, să nu ne lenevim, ci în toate zilele să ne 
rugăm Lui, pentru toate păcatele cele ce le-am făcut, unele cu beţii şi cu 
minciuni, altele cu lăcomii şi cu hoţii, că pentru toate acestea avem a răspunde 
înaintea lui Dumnezeu, la înfricoşata Judecată a lui Hristos; şi robul şi cel slobod 
şi bogatul şi săracul, că acolo nu este judecata după mită, nici după faţă. 


Nimeni nu poate să ajute altuia, nici tatăl pe fiu, nici maica pe fiică, nici frate pe 
frate, nici sluga pe stăpân. Ci, pe fiecare faptele sale ori îl vor îndreptăţi, sau îl 
vor osândi. 


Drept aceea, fraților, să nu tăinuim păcatele noastre, ci, mărturisindu-ne duhov- 
niceştilor părinți, să ne pocăim de ele prin curata mărturisire. Că de le vom 
tăinui pe ele aici, apoi bucurie mare facem vrăjmaşului, iar de le vom mărturisi, 
apoi plâns facem vrăjmaşului, iar lui Dumnezeu, bucurie. "Că mai multă bucurie 
se face în ceruri", zice Domnul, "pentru un păcătos care se pocăieşte, decât 
pentru nouăzeci şi nouă de drepţi, care n-au nevoie de pocăință”. 


De ce, dar, fraților, nu voim noi să ne pocăim când vreodată cădem în vreun 
păcat, ci şi până la moarte petrecem într-însul, ba şi alte păcate încă mai 
adăugăm? Dar noi, dimpotrivă, să lepădăm păcatele şi să ne curăţim de ele, 
mărturisindu-le, strigând lui Dumnezeu şi zicând: "Stăpâne, greşit-am la cer şi 
înaintea Ta şi nu suntem vrednici a ne numi fii ai Tăi, ci să ne faci pe noi, ca pe 

unul din argaţii Tăi şi ne iartă nouă păcatele noastre, precum şi noi iertăm pe cei 
ce ne-au greşit nouă." 


Și să nu se îndoiască nimeni din noi de adevărul că ne vom scula din morţi şi 
vom răspunde pentru faptele noastre, de vreme ce, ne vom scula toţi, fraților, şi 
vom răspunde pentru fapte, pentru gânduri şi cuvinte. Că pentru aceasta a venit 
la noi Fiul lui Dumnezeu, ca să strice lucrurile neprietenului diavol şi ne-a arătat 
nouă calea mântuirii, prin pocăință şi a stricat moartea cu a Sa moarte şi pururea 
ne cheamă pe noi, prin Sfintele Scripturi, întru Împărăţia Sa. 


Să nu ne lepădăm dar de EI pentru puţină poftă, pentru că va veni iarăşi din cer, 
întru slava Sa, ca să judece vii şi morţii şi să răsplătească fiecăruia după faptele 
sale. Să credem, dar, că nu târziu va veni. Că despre ziua aceea Domnul Dumne- 
zeu a hotărât, zicând: "Nimeni nu-L ştie pe El când va veni, nici îngerii din cer, 
ci numai Tatăl singur." Drept aceea a zis: "Totdeauna lucrând binele, gata să fiţi 
spre răspunsul şi întâmpinarea Lui, ca să puteţi scăpa în ziua cea rea şi să staţi 
înaintea Fiului lui Dumnezeu, neruşinaţi, slăvind pe Preasfânta Treime: pe Tatăl 
şi pe Fiul şi pe Sfântul Duh, acum şi pururea şi-n vecii vecilor. Amin. 


Întru această zi, Sfinţii mucenici Teopempt, episcopul şi Teona (+ 290) 


Acest Sfânt şi mucenic Teopempt a fost episcop în zilele păgânului împărat 
roman Diocleţian(284-305). Şi, ridicând acest împărat mare prigoană împotriva 
creştinilor, dăduse poruncă aspră ca pretutindeni cei ce mărturisesc pe Hristos să 
fie prinşi şi siliți a aduce jertfă idolilor, iar cei ce nu vor voi să se lepede de 
Hristos, să fie puşi la înfricoşatele chinuri. Printre cei dintâi, care au fost prinşi, 
s-a aflat şi Sfântul Teopempt, care a mărturisit cu mult curaj că se închină lui 
Hristos şi păstoreşte pe cei ce cred în El. Şi nevoind el a se lepăda de la credinţă, 
a fost dus la împărat şi osândit să fie aruncat într-un cuptor de foc, din care a 
ieşit nevătămat. Apoi, scoțându-i un ochi, a fost adăpat cu otravă şi, rămânând 
sănătos, a dus la credință pe vrăjitorul păgân Teona, care-i dăduse otrava. ȘI, 
pătimind şi alte munci, i s-a tăiat capul. 


Iar pe Teona, care crezuse în Hristos, l-au aruncat într-o groapă cu capul în jos şi 
l-au îngropat de viu şi aşa şi-a dat sufletul la Dumnezeu, primind cununa 
muceniciel. 


Întru această zi, pomenirea Sfintei Sinclitichia (+ 350) 


Această sfântă a fost de neam mare, născută în Alexandria şi era ucenică a 
Sfintei muceniţe Tecla. Şi avea bogăţie multă foarte, împreună însă şi temere de 
Dumnezeu. Şi mulţi se nevoiau să o ia pe dânsa de soţie, pentru frumuseţea şi 
înflorirea staturii ei, dar ea nu avea gând să se mărite, ci, mai vârtos, îşi înălța 

dragostea ei către Dumnezeu. Şi i s-a dat ei să iasă cu totul în afara grijilor 
lumești şi a luat toată nevoinţa către creşterea în viaţa, credinţa şi înţelegerea cea 
duhovnicească, înfrânându-şi trupul cu post şi doborând pe vicleanul luptător, 
diavolul. Şi, în trup fiind, îşi ridica mintea necontenit către Dumnezeu. 


Și aproape de sfârşitul vieţii sale, vicleanul diavol a ispitit-o şi, ca şi pe lov 
oarecând, mult împotrivă i-a stat, stricând-o cu bube grele, care i-au mâncat tot 
trupul. lar ea, la optzeci de ani ajungând, n-a încetat, nici nu a părăsit ostenelile 
sale, neslăbind în răbdarea şi încrederea ei în Dumnezeu. În cele din urmă trei 
luni de viaţă, o boală grea i-a luat şi darul vorbirii. Şi aşa, cu luptă bărbătească, a 
răposat în pace şi, dându-şi sufletul în mâna lui Dumnezeu şi-a luat cununa de 
biruinţă cu Sfinţii. 


Intru această zi, Cuvânt ca să nu osândim pe nimeni. 


În zilele împăraţilor Leon şi Alexandru (886-912) un domn oarecare din Pelo- 
ponez a cumpărat un copil, tătar de neam şi l-a dat pe el preotului, ce-i slujea în 
biserica din casa lui, să-l crească şi să-l înveţe carte. 


Iar, după ce se deprinsese, copilul slujea preotului la trebuinţa lui. Şi când era el 
de doisprezece ani, l-a întrebat pe el stăpânul lui: "Oare tătarii creştini sunt?" 


ŞI i-a răspuns lui: "Ba nu, stăpâne al meu, nu sunt creştini; încă, după cât mi se 
pare, nici eu nu sunt botezat." 


ŞI i-a zis stăpânul lui: "Apoi cum te împărtăşeşti, nefiind creştin ? Eu socoteam 
că tu eşti botezat şi, pentru aceea, n-am oprit pe preot ca să-ţi dea făcătorul de 
viaţă Trup şi Sânge al Domnului nostru lisus Hristos." 


Şi i-a răspuns copilul: "Eu stăpâne, n-am ştiut. Ci, cum vedeam pe alţi copii 
împărtăşindu-se, aşa şi eu mă împărtăşeam." 

Atunci a chemat domnul acela pe preot şi i-a poruncit să boteze pe copil. Deci, 
după ce l-a botezat şi după sfârşitul Dumnezeieştii Liturghii, a venit îndată 
copilul la stăpânul său, ţinându-şi făclia aprinsă şi i-a zis lui domnul său: "Mergi 


de cheamă pe cel ce te-a botezat pe tine." 


Iar copilul, mergând, a aflat pe preot îngrijind Sfintele Daruri şi, întorcându-se, a 
zis stăpânului său: "Nu este acum, stăpâne, cel ce m-a botezat pe mine." 


ŞI 1-a zis stăpânul: "Cum de a ieşit atât de repede?" 


ŞI iarăşi a zis copilului: "Mergi de cheamă pe cel ce te-a botezat pe tine." 

Iar copilul, iarăşi mergând, a aflat pe preot acoperind Sfintele Daruri. 


Şi, întorcându-se a zis stăpânului său: "Nu este acum, stăpâne, cel ce m-a botezat 
pe mine." 


Şi a zis stăpânul: "Nu a putut ieşi atât de repede." 
Și iarăşi a zis copilului: "Mergi de cheamă pe cel ce te-a botezat." 


Iar copilul mergând, a văzut pe preot şi i-a spus Stăpânului: "Nu este acolo cel 
ce m-a botezat." 


Deci, s-a mirat domnul şi a zis către altă slugă: "Mergi de cheamă pe preot." 


lar sluga mergând, l-a aflat pe el isprăvind de îngrijit Sfintele Daruri şi l-a 
chemat pe el. lar după ce a venit, a zis stăpânul către copilul cel botezat: "Cum 
de ai zis tu că nu este acolo cel ce te-a botezat? Cine dar este acesta?” 


Iar copilul a zis: "Cu adevărat, Stăpâne, nu m-a botezat pe mine acesta, că cel ce 
m-a botezat avea faţa ca un fulger şi strălucea ca soarele şi acela a făcut 
dumnezeiasca slujbă. lar când slujea acel înfricoşat preot, acest preot, stătea 
afară, înaintea bisericii, legat cu lanţ de fier peste grumajii goi, de mâini şi de 
picioare. ŞI-l ţineau pe el doi vineţi buzaţi şi groaznici, până ce acela cu chipul 
luminos a sfârşit dumnezeiasca Liturghie. Şi încă era el în biserică atunci, când 
am venit eu la tine, stăpâne şi tu m-ai trimis să-l chem pe el." 


Şi acestea auzindu-le domnul, s-a mirat şi frică l-a cuprins pe el pentru cele ce se 
ziceau de către copil. Deci, luând de mână pe preot, l-a dus pe el în cămara sa şi 
i-a Zis lui: "Ce sunt acestea, pe care le spune copilul ?" 


lar preotul, căzând la picioarele domnului aceluia, cu lacrimi, a zis: "De vreme 
ce Domnul Dumnezeul meu n-a tăinuit de stăpânul meu cele despre mine, îţi voi 
spune adevărul: "Eu stăpâne al meu, când eram la locul şi patria mea, fund 1spitit 
de vrăjmaşul sufletelor noastre, am căzut în păcat. Şi înştiinţându-se episcopul 
meu, mi-a dat mie canon ca să nu mă mai ating de cele preoţeşti. Însă eu, sărac 
fiind şi fără de popor neputând trăi, am venit aici şi tu stăpânul meu, 
milostivindu-te spre străinătatea şi sărăcia mea, m-ai primit pe mine în casa ta. 
Iar eu, ticălosul, călcând conştiinţa mea şi canonul cel dumnezeiesc nepăzind şi 
veşnicele şi înfricoşatele munci uitându-le, am slujit până astăzi. Însă, de vreme 
ce Dumnezeu a descoperit cele despre mine, nu mai sunt vrednic de acum nici să 
privesc la tine, stăpânul meu." 


Deci, acestea auzind domnul acela i-a zis lui: "Omule, mai de folos îţi era ţie să- 
ți ceri pâinea ta, decât, pentru viaţa aceasta vremelnică, să calci porunca lui 

Dumnezeu, îndrăznind la cele de neatins şi înfricoşate, că despre acestea zice 
dumnezeiescul apostol, că îngerii doresc să privească, dar tu cum ai îndrăznit, 
nevrednic fiind?! Însă de vreme ce iubitor de oameni este Dumnezeu şi primeşte 
pe cel ce se pocăieşte cu adevărat, mergi, dar la o mânăstire şi mult să te căieşti 
în cealaltă vreme a vieţii tale, ca să-ţi fie ţie milostiv Domnul lisus Hristos, 
pentru o necurăţie ca aceea a ta. Că nu este alt păcat mai rău, afară de acela când 
preotul, nevrednic fiind, îndrăzneşte a sluji tainele lui Dumnezeu." Şi acestea 
zicând, l-a trimis pe dânsul la mânăstire. 


Dumnezeului nostru slavă, acum şi pururea şi în vecii vecilor ! Amin. 

Sfântul Nicolae Velimirovici — Proloagele de la Ohrida - Pomenirea Sfintei 
cuvioase Sinclitichia 





Sinclitichia era de neam macedonean, şi a fost educată la Alexandria. Fiind 
bogată şi de neam înalt era cerută în căsătorie de mulţi tineri, dar ea 1-a respins 
pe toţi, a fugit din casa părintească şi s-a inchinoviat într-o mânăstire. 


Trăind în mari nevoinţe, în posturi şi în rugăciune, a ajuns în al optzecilea an al 
vieţii ei. Sfaturile ei către maici s-au socotit ca o comoară duhovnicească de 
mărgăritare, căci această maică a ajuns pe culmile înţelepciunii nu prin studiul 
cărților ci prin mari suferinţe, dureri, privegheri de zi şi de noapte şi impreună 
vorbiri cu puterile cereşti. Ea a trecut la cele veşnice în anul 350 de la Hristos. 


Printre multe alte cuvinte de înţelepciune, Sfânta cuvioasă Sinclitichia spunea: 
„în timpul posturilor, nu vă feriți de post pe cuvânt de boală sau de neputinţă, 
căci iată şi cei sănătoşi şi cei tari care nu postesc cad întru aceleaşi boli." 


Şi încă: „Aşa cum comoara descoperită repede este tâlhărită de cei fără de lege, 
aşa şi virtuțile sufletului, când sunt făcute cunoscute, se pierd şi se risipesc." 

Cântare de laudă la Sfintele Apolinaria şi Sinclitichia 








Aceste nevinovate fecioare, de dragul lui Dumnezeu 
şi al mântuirii sufletelor lor, 
S-au făcut credincioase următoare lui Hristos. 


Lepădat-au plăceri, râsete şi luxuri 

Și sufletele şi-au ridicat către lumea puterilor celor de sus. 
Trupurile lor slabe ca nişte torţe aprinse s-au făcut 

Din care prin Duhul Sfânt sufletele lor au luminat minunat. 


Ele au luminat veacul şi veacurile de după ele, 
Arătând calea spre bucuriile cereşti, împreună cu sfinţii îngeri. 


O, Apolinario şi Sinclitichio! 

în inimile voastre străluceşte Duhul Sfânt 

Care vă întăreşte, EI vă poartă şi vă povățuieşte, 
EL v-a făcut mirese ale lui Hristos. 


Rugaţi-vă lui Dumnezeu pentru noi 
O! Preaminunatelor luptătoare, 

O, bravelor femei, 

O, nemuritoarelor fecioare! 

A 
Arhim. Harâlambos D. Vasil6poulos - Sinaxar - Cuvioasa Singlitichia 


Sfânta Singlitichia, prăznuită de Biserica Ortodoxă pe 5 ianuarie, s-a născut în 
Macedonia, în anul 270 d. Hr. Părinţii Sfintei, oameni bogaţi şi creştini 
evlavioşi, aflând că în Alexandria se aflau mai mulţi creştini, au decis să se mute 
definitiv acolo, mai ales că, la aceea vreme, arhiepiscopul Alexandriei era 
Atanasie cel mare, despre care se auzeau lucruri minunate. Astfel, îndată ce s-au 
stabilit în Alexandria, prima lor grijă a fost să-l întâlnească pe Atanasie cel mare. 
Acesta i-a ajutat să cunoască mai bine adevărurile creştine, iar pe fiica lor, 
Singlitichia, a îndrumat-o pe calea virtuților. 








Sfânta Singlitichia din Alexandria (Menologhionul Împăratului Vasile al Il- 


lea) Xe 
e 

Părinţii ei au reuşit să-i asigure o bună educaţie laică, oferindu-i în acelaşi timp SS 
şi o educație creştină. Curând au început să se vadă şi bogatele sale harisme 
duhovniceşti, prin care se distingea de colegii ei. Insă şi fumuseţea sa trupească % 
rară era pentru tinerii vremii o continuă provocare. Peţitorii veneau la părinţii săi e 

unul după altul şi erau mulţi tineri, care o cereau în căsătorie. Acelaşi lucru îşi 
doreau şi părinţii ei, căci o considerau pregătită pentru căsătorie şi de aceea 
încercau să o convingă discret, folosind ca argument dorinţa lor de a avea urmaşi 
în familie. 


Singlitichia, întru toate desăvârşită, ÎL iubea pe Mirele ei Hristos şi doar Lui 
vroia să-i slujească. Astfel, lacrimile părinților şi ale rudelor sale nu reuşeau 
deloc să o tulbure. Trăia o viaţă ascetică, în post şi rugăciune neîncetată. Despre 
post, Sfânta spunea că este singurul medicament pentru trup şi suflet, 
considerându-l unul dintre cele mai mari virtuţi. 





După adormirea întru Domnul a părinţilor ei, Sfânta Singlitichia şi-a dăruit 
întreaga avere săracilor şi orfanilor din Alexandria şi, părăsind oraşul, s-a stabilit 
într-un loc pustiu unde a întemeiat o mănăstire, punând în practică propriile sale 
canoane. Multe femei o urmau şi alegeau să îmbrăţişeze viaţa monahală. Pentru 
toate surorile din mănăstire, Sfânta era un exemplu şi un model de monabhie; le 
făcea plăcere să vorbească cu ea şi să se exerseze în ascultare şi smerenie. Sfânta 
Singlitichia se străduia întotdeauna să nu vadă nimeni trăirea sa personală şi 
lucrarea sa duhovnicească, pentru că nu dorea vreo faimă lumească. Preocuparea 
sa era nu numai cum să înfăptuiască binele, ci mai ales cum să ascundă acest 
lucru faţă de ceilalţi. Era plină de credinţă şi strălucea de bucurie şi smerenie. Cu 
cât timpul trecea, cu atât virtuțile ei începeau să înflorească, iar miresmele lor 
ajungeau la toți oamenii. 


Era întotdeauna bucuroasă să le înveţe pe maici, atunci când acestea îi cereau 
sfatul. Astfel, când a fost întrebată, la un moment dat, cum trebuie să lupte 
împotriva diavolului, Sfânta a răspuns: „Trebuie să ştiţi că, înaintând tot mai 
mult pe scara duhovnicească, diavolul încearcă să ne războiască prin 
meşteşugurile lui. De aceea, trebuie să fim întotdeauna atente la gânduri, care 
deseori ne luptă. Vrăjmaşul urmăreşte să ne dărâme casa sufletului, fie de la 

temelie, fie de la acoperiş. Mai întâi îl leagă pe stăpânul casei şi apoi, stăpâneşte 
toate cele ale casei. Temelia casei noastre sufleteşti sunt faptele bune, acoperişul 
este credinţa noastră, iar ferestrele sunt simţurile noastre. Pe acestea le foloseşte 
vrăjmaşul pentru a ne lupta lăuntric. De aceea, cine stă în picioare, să se roage să 
nu cadă. Pentru că cea care a căzut, are doar o grijă, să se ridice. În timp ce, 
aceea care stă în picioare, trebuie să se îngrijească în permanenţă să nu cadă. 
Nimeni dintre noi nu trebuie să o judece pe cea căzută, ci să se teamă mai 
degrabă pentru ea însăşi, ca nu cumva să alunece şi să cadă şi ea în adâncul 
prăpastiei. Însă, pentru cea care stă în picioare există un motiv dublu de teamă, 
dar şi un pericol. Când o luptă vrăjmaşul, să nu se împuţineze la suflet şi să-şi 
piardă nădejdea mântuirii, ca nu cumva să revină la vechile patimi şi de 
asemenea, să aibă grijă să nu se lase înşelată de mândrie. Vrăjmaşul, după ce îşi 
foloseşte toate armele, lasă ca ultimă armă mândria. Este cea mai mare otravă 
ucigătoare, cu care diavolul ne hrăneşte sufletele. O face să-şi imagineze că ştie 
ceea ce altele nu ştiu, să creadă că întrece pe celelalte în posturi şi că are mai 
multe virtuţi. Şi, mai rău decât atât, o face să uite de propriile sale păcate. Cauza 
mândriei este neascultarea, iar medicamentul acesteia este ascultarea...” 





Pentru învăţătura sa, dar şi pentru viaţa sa duhovnicească în general, diavolul o 
pizmuia şi încerca să găsească metode pentru a o pierde. Vedea că Sfânta 
Singlitichia pătrunsese pentru faptele cele bune în propriile lui ogoare, lipsindu-l 
de averea sa umană. Trebuia să găsească repede modalităţi să o scoată din 
mijlocul maicilor, lovindu-o în trup pe măsură. I-a dat dureri în pântece atât de 
mari, că nimeni nu putea să o ajute. Apoi, i-a rănit plămânii şi dacă ar fi vrut, ar 

fi putut şi să o omoare. Insă acest lucru dorea să-l facă treptat, ca să o chinuie 
mai mult. 


Durerile Cuvioasei erau greu de suportat, iar febra o însoțea permanent, de aceea 
zilnic suferea şi se topea ca ceara. Cu toate acestea, Cuvioasa înfrunta boala cu 
multă răbdare şi încredere în Dumnezeu, găsind curajul şi puterea să le 
sfătuiască pe maicile, care păreau că s-au pierdut cu firea. De aceea, le spunea: 
„Că sufletele, care s-au afierosit lui Dumnezeu, nu trebuie să fie niciodată lipsite 
de griji, pentru că asta îl ajută pe vrăjmaş să-şi ascută dinţii. Nu există om rău, 
care să nu aibă înlăuntru său o scânteie de bunătate. La fel, nu există un om bun, 
care să nu aibă înlăuntrul său o oarecare răutate. Întotdeauna se întâmplă să se 
găsească loc pentru bunătate în oamenii răi, la fel cum există loc pentru răutate 
în oamenii buni”. 


Cuvintele mântuitoare ale Cuvioase îl înfuriau şi mai mult pe diavol. Vedea că 
puterea sa tiranică era mereu învinsă de Cuvioasa şi de aceea, neputând accepta 
înfrângerea, a hotărât să-i lovească organele vorbirii, cauzându-i afonia totală. În 
felul acesta, nu mai putea să folosească cuvântul pentru a le sfătui şi întări pe 
maici. Însă, şi din această rană monabhiile au avut un folos duhovnicesc. Rănile 
trupeşti ale Cuvioasei le întărea mai mult în virtute, vindecându-le rănile 
sufleteşti. 


În cele din urmă, diavolul a încercat să clatine şi legătura dintre Cuvioasă şi 
monahii, pentru că îl deranja foarte tare. De aceea, şi-a întocmit un plan, 
lovindu-o cu o nouă rană pe Cuvioasa. Îi putrezeşte un dinte, iar putregaiul se 
întinde pe întreg maxilarul. O duhoare grea îi ieşea din gură. Monahiile care o 
îngrijeau, nu puteau să se apropie de ea. S-au gândit să cheme un doctor, poate 
ar putea să o ajute cumva. Cuvioasa însă nici nu vroia să audă şi le spunea cu 
înţeles: „încercaţi să nu vedeţi ceea ce pare, ci să căutaţi ceea ce se ascunde”. 


Vreme de trei luni, Cuvioasa s-a luptat cu rănile sale greu de îndurat. Puterile ei 
trupeşti slăbeau în fiecare zi, pentru că nu putea să se hrănească, nici să doarmă 
din cauza durerilor. Simţindu-şi sfârşitul aproape, le-a chemat pe maici şi le-a 
prevestit că peste trei zile va pleca de lângă ele. Astfel, a treia zi, a părăsit 
această viață, câştigându-o pe cea veşnică, care este Împărăţia Cerurilor. 


Sursa: Arhim. Hardlambos D. Vasilâpoulos, Sfânta Singlitichia, Editura 
«Presa Ortodoxă». 

Despre deşertăciunea celor prezente şi veselia din Ceruri 





Zicea fericita Singlitichia: „Că aici, pe pământ, suntem ca întru al doilea pântece 
de maică: că, precum în pântecele maicii nu aveam o astfel de viaţă, nici de 
astfel de bucate tari de care ne îndulcim aici, nu aveam parte, încă nici nu 
puteam a lucra precum acum, aici, căci şi de lumina soarelui şi de toată cealaltă 
strălucire eram despărțiți, şi de multe alte lucruri veselitoare de aici eram lipsiţi, 
tot aşa şi întru această lume fiind, de mari oarecari şi minunate lucruri din 
Împărăţia Cerurilor ne lipsim; deci, de vreme ce iscusul (cercarea) celor de aici 
din destul l-am luat, de aici înainte de cele de acolo să dorim; hranele cele de 
aici le-am ispitit, pe cele dumnezeieşti să le gustăm, de lumina cea de aici ne-am 
îndulcit, pe Soarele dreptăţii să-L dorim, pe Ierusalimul cel de sus ca pe o patrie 
a noastră şi maică a-l vedea să dorim, cealaltă viaţă către nădejdile cele de acolo 
să o vieţuim, ca şi pe bunătăţile cele veşnice să le dobândim. 


Că, precum pruncii cei din pântece săvârşindu-se, din cea mai mică hrană şi 
viaţă 1es de aici către cea mai mare hrănire, tot aşa şi drepţii, din petrecerea cea 
din lume sporind, întru petrecerea cea de sus se mută, după cea scrisă: „Mergând 
din putere în putere” (Ps. 83, 8); iar păcătoşii, precum pruncii care mor în 
pântece, din întuneric se dau întunericului: că, pe pământ fiind şi cu împătimirea 
de cele pământeşti că întru întuneric petrec, odată sfârşindu-se, se trag în locurile 
de jos, mai pâcloase ale tartarului. 


(Everghetinosul, vol. 1-2, traducere de Stefan Voronca, Editura Egumeniţa, 
Galaţi, 2009, p. 42) 

Bucuria este ceva rar, dar asta nu înseamnă că este şi ceva mare 





Arhimandrit Emilianos Simonopetritul - Bucuria, nimicirea întristării 


Bucuria este este ceva rar, dar asta nu înseamnă că este şi ceva mare. Este ceva 
firesc, aşa cum firesc este să văd. Un orb ar putea să-mi spună, măi, măi! tu poţi 
să vezi? Aşa şi când cineva este bucuros, ceilalți sunt nedumeriţi şi întreabă: te 
bucuri? Fiindcă s-au obişnuit cu o stare nenorocită, cu minciunile, cu păcatul, cu 
infernul conştiinţei existenţei omeneşti, tăgăduindu-L pe Dumnezeu zilnic. Prin 
urmare, bucuria nu este ceva mai nou. Este un element care ajută în viaţa 
duhovnicească. 


Să vedem totuşi ce spun despre bucurie Părinţii Bisericii noastre şi să începem 
cu Sfântul Athanasie cel mare, care în lucrarea lui, Despre feciorie pe care a 
scris-o special pentru fecioare, zice:,,Să nu te întristezi de ceea ce ţi se întâmplă 
cumplit, nici pentru pagubă să nu te întristezi, nici pentru ocară. «Căci întristarea 
lumii acesteia moarte lucrează»”| Despre feciorie, 22, PG 28, 277B.]. Nu te 
întrista zice pentru ceva cumplit, pentru ceva rău, pentru ceva vătămător care 
poate să ţi se întâmple în viaţa aceasta. Şi dacă vei pătimi vreo pagubă sau dacă 
cineva te va întâmpina într-un mod urât, egoist, insultător sau dispreţuitor, iarăşi 
nu te întrista. Fiindcă orice întristare a lumii acesteia moarte lucrează. Orice 
întristare pentru orice motiv este un laborator al morţii. 


Atunci se naşte o întrebare firească: Atunci pentru ce să se întristeze cineva? Şi 
explică marele Athanasie că „numai pentru păcatele tale să te întristezi” [Despre 
feciorie, 22, PG 28, 277B.]. 

Acelaşi lucru îl spune şi Sfântul loan Gură de Aur: „O singură vătămare şi un 
singur rău există în lume, păcatul” [Cuvânt la Kalende, 2, PG 45, 955.]. 


Numai pentru păcatul tău să te întristezi căci acela conţine în el toate pricinile 
întristării. 


Totuşi este evident că „să nu te întristezi” nu are sensul de întristare pentru că 
am păcătuit, ci înţelesul de pocăință. Fiindcă strânsoarea, strâmtorarea, apăsarea 
şi supărarea provocate de păcat nu sunt întristarea cea după Dumnezeu, ci 
întristarea lumii [JI Cor. 7, 10.]. Este reflexia unei concepții individualiste 
asupra vieţii, despărțire de voia lui Dumnezeu, ceva întristător. Nu despre acest 
lucru vorbeşte aici. Prin urmare, orice cuvânt pentru care te întristezi este văzut 
ca ceva mic care te atrage şi te scoate de pe traiectoria lui Dumnezeu. 


Să trecem acum la Cuvioasa Sinklitikia, care zice: „la început lupta este şi trudă 
multă pentru cei ce vin la Dumnezeu, dar după aceea bucurie negrăită” 
[Apophtegmata Geronton, ale ammei Sinklitikia, 1, PG 65, 421A]. Când cineva 
vine la la Dumnezeu pentru prima dată, zice, are de înfruntat multă luptă şi 
trudă, dar este în continuu stăpânit „de bucurie negrăită”. Singurul lucru care 
poate să dovedească faptul că aparţinem cinului celor singuratici [Adică al 
monahilor, al pustnicilor.] este această bucurie negrăită. 


Bucuria este caracteristică monahului şi numai prin bucurie poate „să aprindă 
dumnezeiescul foc cu lacrimi şi durere” [Op.câr., PG 65, 421B.] zice în 
continuare Sinklitikia. Numai când ai această „bucurie negrăită”, poţi să-ţi mişti 
inima şi să faci să se aprindă înlăuntrul ei dumnezeiescul foc al dragostei de 
Dumnezeu, „cu lacrimi şi durere”. Aceasta mai cu seamă este o harismă a lui 
Dumnezeu, iar nu întristare omenească. „Focul cu lacrimi”, această stare 
îndurerată şi înlăcrimată, care în realitate este o dumnezeiască înflăcărare, dă cea 
mai mare dulceaţă omului bucuros. Când eşti supărat, când eşti necăjit, când eşti 
îndurerat, când eşti amărât, atunci creezi o stare bolnăvicioasă în sufletul tău şi 
nu-ți propui niciodată să trăieşti dumnezeiasca dragoste. Vei fi pururea o făptură 
necăjită. Vei trăi pentru totdeauna o stare total diferită de starea omului 
duhovnicesc. 

traducere şi adaptare: Laura Enache 


(Extras din Arhimandrit Emilianos Simonopetritul, cartea Despre viaţă, 
Cuvânt despre nădejde, Indiktos, Atena 2005) 

„Întru tine, maică, cu osârdi 
> după chip; că, luând crucea, ai urmat lu 
d Hristos; şi lucrând, ai învăţat să nu se uite 


Pr cai i. e ii 
„trup, căci este trecător; ci să poarte grijă 
» suflet, de lucrul cel nemuritor. Pentru 

X aceasta şi cu îngerii împreună se bucură, . 


Preacuvioasă Maică Sinclitichia, duhul tău. 

